ވާދޫ މިސްކިތް އިމާރާތް ކުރުމުގެ މަސައްކަތް ކޮށްދޭނެ ފަރާތެއް ހޯދަން އިއުލާނުކޮށްފި – Ungoofaaru\nބަނޑޭރިގަނޑު/ޚަބަރު/ވާދޫ މިސްކިތް އިމާރާތް ކުރުމުގެ މަސައްކަތް ކޮށްދޭނެ ފަރާތެއް ހޯދަން އިއުލާނުކޮށްފި\n0 113 1 މިނެޓުން ކިޔާލެވޭ\nރ. ވާދޫ / ފޮޓޯ: ވާދޫ ކައުންސިލް\nރ. ވާދޫ ގައި އިމާރާތް ކުރުމަށް ހަމަޖެހިފައިވާ މިސްކިތް އިމާރާތް ކުރުމުގެ މަސައްކަތް ކޮށްދޭނަ ފަރާތެއް ހޯދަން މިނިސްޓްރީ އޮފް ފިނޭންސްން އިއުލާން ކޮށްފިއެވެ. މިއިއުލާނުގައި ވާދޫގެ އިތުރުން އއ.ބޮޑުފުޅަދޫ މިސްކިތް އިމާރާތް ކުރުމުގެ މަސައްކަތް ކޮށްދޭނެ ފަރާތެއްވެސް ހޯދުމަށްވެސް ހިމަނާފައިވެއެވެ.\nއއ.ބޮޑުފުޅަދޫ މިސްކިތް އިމާރާތް ކުރުމުގެ މަސައްކަތް އަދި ރ.ވާދޫ މިސްކިތް އިމާރާތް ކުރުމުގެ މަސައްކަތް ކޮށްދޭނެ ފަރާތެއް ހޯދުމަށް ކޮށްފައިވާ އިއުލާނު ތިރީގައިމިވަނީއެވެ.\n1. މިނިސްޓްރީ އޮފް އިސްލާމިކް އެފެއާޒްގެ އެދިލެއްވުމުގެ މަތިން ތިރީގައި ދެންނެވިފައިވާ މަސައްކަތް ކޮށްދޭނެ ފަރާތެއް ހޯދަން ބޭނުންވެއްޖެއެވެ. ވީމާ، މިމަސައްކަތަށް ބީލަން ހުށަހެޅުމުގެ ދަޢުވަތު މިކަމަށް ޝަރުތުހަމަވާ ހުރިހާ ފަރާތްތަކަށް ހުޅުވާލަމެވެ.\nޕްރޮޖެކްޓް ބިޑް ސެކިއުރިޓީ ދިވެހި ރުފިޔާ(ނުވަތަ އެއާ އެއްވަރުގެ އަދަދެއް ޔޫ.އެސް ޑޮލަރ އިން)\nއއ.ބޮޑުފުޅަދޫ މިސްކިތް އިމާރާތް ކުރުމުގެ މަސައްކަތް\nGC01 ގެ ގިންތި 1، 2، 3، 4، އަދި5އަކަށް ޝަރުޠުހަމަވާ ދިވެހިފަރާތްތަކަށް\nރ.ވާދޫ މިސްކިތް އިމާރާތް ކުރުމުގެ މަސައްކަތް\n3. .ބީލަމުގައި ބައިވެރިވުމަށް 500/- (ފަސްސަތޭކަ) ދިވެހި ރުފިޔާގެ ނަން-ރިފަންޑަބަލް ރަޖިސްޓްރޭޝަން ފީއެއް ދައްކަވަންޖެހޭނެއެވެ. ފައިސާ ބަލައިގަންނާނީ 18 އޮގަސްޓް 2019 އިން 11 ސެޕްޓެމްބަރ 2019 އަށް، ބަންދު ނޫން ކޮންމެ ދުވަހެއްގެ 08:30 އިން 12:00 އަށް މި މިނިސްޓްރީއިންނެވެ.\n4. މި މަސައްކަތާއި ބެހޭ އެންމެހައި ލިޔެކިޔުންތައް 18 އޮގަސްޓް 2019 އިން ފެށިގެން ސޮފްޓްކޮޕީ ފޯރމެޓުގައި މި މިނިސްޓްރީގެ ވެބްސައިޓްwww.finance.gov.mv އިން ޑައުންލޯޑް ކުރެވެން ހުންނާނެއެވެ. އަދި މިބީލަމާއި ގުޅިގެން ދޫކުރެވޭ އެންމެފަހުގެ މަޢުލޫމާތުތަށް ވެބްސައިޓް މެދުވެރިކޮށް ހޯދުމަކީ ބީލަމަށް ކުރިމަތިލާ ފަރާތުގެ ޒިންމާއެކެވެ.\n6. 30 މާރިޗު 2019 އިން ފެށިގެން މި މިނިސްޓްރީއިން ކުރިއަށް ގެންދެވޭ ބީލަންތަކުގައި ބައިވެރި ވެވޭނީ މިނިސްޓްރީ އޮފް ނޭޝަނަލް ޕްލޭނިންގ އެންޑް އިންފްރާސްޓްރަކްޗަރގެ “ޢިމާރާތްކުރުމުގެ ޢަމަލީ މަސައްކަތްކުރާ ފަރާތްތަކުގެ ގަވާއިދު” ގައިވާ ގޮތުގެމަތީން ރަޖިސްޓަރީ ވެފައިވާ ފަރާތްތަކަށެވެ. އަދި، މި ބީލަމުގައި ބައިވެރިވެވޭނީ މި އިޢުލާނުގެ 1 ވަނަ ނަންބަރުގައި ބަޔާންކޮށްފައިވާ ޝަރުތު ހަމަވާ ކޮންޓްރެކްޓަރުންނަށެވެ.\n7. މި ޕްރޮޖެކްޓާއި ބެހޭގޮތުން އެއްވެސް ސުވާލެއްވާނަމަ އީމެއިލް ކުރައްވާނީ 26 އޮގަސްޓު 2019ވާ ހޯމަ ދުވަހުގެ 13:00 ގެ ކުރިން، ތިރީގައިވާ އީމެއިލް އެޑްރެހަށެވެ.\n8. ބީލަން ހުޅުވުން އޮންނާނީ 12 ސެޕްޓެންބަރު 2019 ވާ ބުރާސްފަތި ދުވަހުގެ 11:00 ގައި މިމިނިސްޓްރީގެ ނެޝަނަލް ޓެންޑަރގެ ޖަލްސާކުރާ މާލަމުގައެވެ. ގަޑިޖެހުމަށްފަހު ހުށަހަޅާ ބިޑްތައް ބަލައިނުގަނެ އަނބުރާ ރައްދު ކުރެވޭނެއެވެ. ބީލަންތައް ހުންނަންވާނީ ސިޓީއުރައެއްގައި ބަންދުކުރެވިފައެވެ. ބޭރުގައި ބީލަމަށް ދެވިފައިވާ ނަން، ހުޅުވަން ކަނޑައެޅިފައިވާ ތާރީޚާއި ވަޤުތު އަދި ބީލަން ހުށަހަޅާ ފަރާތުގެ ނަން ލިޔެވިފައި އޮންނަންވާނެއެވެ.\nރުކުމާ އާއިލާއިން ދުވާފަރު ތުނޑި ސަރަހައްދު ސާފުކޮށްފި


Covid jehunu dhivehinge adhadhu bidheyseennah vure mathivejje | Mihaaru\nމާރުކޭޓުގައި ބަޔަކު ހަރަކާތްތެރިވަނީ: ބިދޭސީންނަށް ވުރެ ކޮވިޑް ޖެހުނު ދިވެހިންގެ އަދަދު ވަނީ އިތުރުވެފައި-- ފޮޓޯ: ނިޝާން އަލީ/ މިހާރު\nކޮވިޑް ޖެހުނު ދިވެހިންގެ އަދަދު ބިދޭސީންނަށް ވުރެ މަތިވެއްޖެ\n04 އޯގަސްޓް 2020 - 18:03 19 comments\nލޮކްޑައުން އަށް ދީފައިވާ ލުއިތަކުގެ ކުރިން ރާއްޖޭގައި ކޮވިޑް-19 އެންމެ ބާރަށް ފެތުރުނީ ބިދޭސީންގެ މެދުގައި ކަމަށް ވިޔަސް އެ މީހުންނަށް ވުރެ ދިވެހިންގެ އަދަދު މަތިވެއްޖެ އެވެ.\nހެލްތު ޕްރޮޓެކްޝަން އެޖެންސީ (އެޗްޕީއޭ) އިން އިއްޔެ ހަވީރު6އާ ހަމައަށް އާންމު ކޮށްފައިވާ މައުލޫމާތުތަކަށް ބަލާއިރު، ރާއްޖެ އިން މިހާތަނަށް ކޮވިޑް ޖެހުނު 4،293 މީހުންގެ ތެރެއިން ދިވެހިންގެ އަދަދު އުޅެނީ 2،178 ގަ އެވެ. އެއީ ބަލި ޖެހުނު މީހުންގެ ތެރެއިން 50.7 ޕަސެންޓެވެ.\nރާއްޖޭގައި މަސައްކަތް ކުރާ ބިދޭސީންގެ ތެރެއިން އެ ބަލި ޖެހިފައިވާ މީހުންގެ އަދަދަކީ 2،115 އެވެ. އެއީ ޖެހުނު މީހުންގެ 49.3 ޕަސެންޓެވެ. އޭގެ ތެރެއިން ވެސް އެންމެ ގިނައީ ބަންގްލަދޭޝް މީހުންނެވެ. އެ ގައުމުގެ 1،687 މީހުން ކޮވިޑަށް ޕޮޒިޓިވްވެފައި ވެ އެވެ.\nބަންގްލަދޭޝް އަށް ފަހު ދެން އެންމެ ގިނައިން ރާއްޖެ އިން ކޮވިޑް ޖެހުނީ އިންޑިއާގެ މީހުންނަށެވެ. އެ ގައުމުގެ 302 މީހަކާއި ނޭޕާލްގެ 48 އަދި ސްރީ ލަންކާގެ 41 މީހުން ކޮވިޑަށް ޕޮޒިޓިވް ވެފައިވާ ކަމަށް އެޗްޕީއޭގެ ޑޭޝްބޯޑުގައި ހާމަކޮށްފައިވަ މައުލޫމާތުތަކުން ދައްކަ އެވެ.\nއޭޕްރީލް 15 ގައި މާލެ އިން ކޮވިޑްގެ ފުރަތަމަ ކޭސް ފެނުނު ފަހުން، ފުރަތަމަ ދޮޅު މަހު އެ ބަލި އެންމެ ގިނައިން ޖެހުނީ ބިދޭސީންނަށެވެ. އެކަމަކު، ތޮއްޖެހިގެން އުޅޭ ގިނަ އަދަދެއްގެ ބިދޭސީން ރައްކާތެރި ތަންތަނަށް ބަދަލުކުރުމުން، އެ މީހުންގެ މެދުގައި ބަލި ފެތުރުން ވަރަށް ކޮންޓްރޯލްވެގެން ދިޔަ އެވެ. އޭގެ ފަހުން ބަލި ޖެހުނު ދިވެހިންގެ އަދަދު ރެކޯޑު އަދަދަކަށް އިތުރުވެފައި ވެ އެވެ.\nމިދިޔަ އާދިއްތަ ދުވަހަކީ، މާޗު7ގައި ރާއްޖެ އިން ކޮވިޑް ފެނުނު ފަހުން އެންމެ ގިނަ މީހުން ޕޮޒިޓިވްވި ދުވަހެވެ. އެ ދުވަހު އެކަނި ވެސް 215 މީހަކު ޕޮޒިޓިވްވިއިރު އޭގެ ތެރެއިން ދިވެހިންގެ އަދަދަކީ 149 އެވެ.\nކޮވިޑް ބަލިން 2،670 މީހަކު ރަނގަޅު ވެފައިވާއިރު 19 މީހަކު ވަނީ މަރުވެފަ ވެ އެވެ. އެއީ 13 ދިވެހިންނާއި ހަ ބިދޭސީއެކެވެ.\nކޮވިޑުން ރައްކާތެރިވުމަށް ރާއްޖޭގައި އެޅި ހަރުކަށި އަދި ވަރުގަދަ ފިޔަވަޅުތަކަށް ދިން ބޮޑު ލުޔާއެކު، އެ ބަލި ޖެހޭ މީހުންގެ އަދަދު ދުވަހުން ދުވަހަށް ދަނީ މަތިވަމުންނެވެ. ޚާއްސަކޮށް ކޮވިޑް ބަލި ދިވެހިންގެ މެދުގައި އާދަޔާ ޚިލާފަށް ބާރު ސްޕީޑުގައި ފެތުރެމުންދާތީ ހާލަތު ވަނީ މާ ބޮޑަށް ސީރިއަސްވެފަ އެވެ.\nއިތުރު ލިޔުންތައް ހެލްތު ޕްރޮޓެކްޝަން އެޖެންސީ ހެލްތު މިނިސްޓްރީ ސިއްހަތު ބަލިތައް ބިދޭސީން\nބުރަ ޑިއުޓީއަށް ފަހު ވެސް ބަލި މީހުންނާ އެކު


تَدْوِيْنُ السُّنَّةِ النَّبَوِيَّةِ2– DhiSalafiyyah\nتَدْوِيْنُ السُّنَّةِ النَّبَوِيَّةِ 2\n23/02/2014 ޙަދީޘާއި އޭގެ ޢިލްމުތައް, ތަދުވީނުއް ސުންނާއައްޝައިޚް ޢިމްރާން މުޙައްމަދު ޢަލީ\nފަހެ ހަމަކަށަވަރުން އެއިލާހު ޚިޔާރުކުރެއްވި ޖަމާޢަތުގެ ތެރެއިންވުމަށް އެއިލާހު ބަޔަކު ހޮއްވެވިއެވެ. އަދި އެއިލާހަށް ކިޔަމަން ގަތުމުގައި ޘާބިތުވެ ތިބުމުގެ ހިދާޔަތު އެބައިމީހުންނަށް ދެއްވިއެވެ. އެއީ ޞާލިހު ބޭކަލުންގެ މަގަށް ތަބާވެ، ސުންނަތްތަކާއި އަޘަރުތަކަށް ތަބާވުމެވެ.\nފަހެ އެބައިމީހުންގެ ހިތްތައް އީމާންކަމުން ޒީނަތްތެރިކޮށްދެއްވިއެވެ. އަދި ދީނުގެ ކަންތައްތައް މީސްތަކުންނަށް ބަޔާންކޮށްދިނުމުގައި އެބައިމީހުންގެ ދޫތައް ޙަރަކާތްކުރުވިއެވެ. އަދި އެއިލާހުގެ ނަބިއްޔާ صلى الله عليه وسلم ގެ ސުންނަތައް ތަބާވުމުގައިވެސްމެއެވެ. އެކަމަށްޓަކައި މެދުނުކެނޑި ސަވާރީތައް މަތީގައި ދަތުރުތައްކޮށް، އާއިލާތަކާއި އެކި ޙާޖާތްތައް ދޫކޮށްލެއްވިއެވެ. އެއީ ސުންނަތްތައް އެއްކުރުމުގައްޔާއި ހަވާނަފްސަށް ތަބާވީ މީހުންނާ ޚިލާފުވުމުގައެވެ. އަމިއްލަ ރައުޔުތައް ދޫކޮށް ދީނުގެ ހެޔޮ ވިސްނުން ލިބިވަޑައިގަތުމަށެވެ.\nފަހެ ޙަދީޘް ޙޯދުމަށްޓަކައި އެބައިމީހުން ހުސްވެވަޑައިގެން، އެހޯއްދުމަށް މަސައްކަތްކުރެއްވިއެވެ. އެކަމަށްޓަކައި ދަތުރުހައްދަވާ ވަޑައިގެން، އެލިޔުއްވިއެވެ. އަދި އެއާމެދު ސުވާލުކޮށް އެކަމުގައި ކުޅަދާނަކަން ދެއްކެވިއެވެ. އަދި ހަނދާނުގައި އެ ބެހެއްޓުމަށް މަސައްކަތްކުރައްވާ، އެފަތުރާލެއްވިއެވެ. އަދި އެކަން ރަނގަޅަށް އުނގެނިވަޑައިގެން، އެ ރަނގަޅަށް ޘާބިތުކުރެއްވިއެވެ. އަދި އޭގެ މައްޗަށް ބިނާކުރައްވާ އޭގެން މީސްތަކުންނަށް ފޯރުކޮށްދެއްވިއެވެ. (مرسل) ޙަދީޘްއާ (متصل) ޙަދީޘް ބަޔާންކޮށްދެއްވިއެވެ. އަދި (موقوف) އާއި (منفصل) ވެސްމެއެވެ. އަދި އޭގެ (ناسخ) އާއި (منسوخ) ވެސްމެއެވެ. އަދި (محكم) އާއި (مفسوخ) ވެސްމެއެވެ.\nއަދި (مفسَّر)އާ މުޖުމަލުގެ ތަފާތެވެ. އަދި (المستعمَل) އާއި (مهمَل)ވެސްމެއެވެ. އަދި އޭގެ (غريب) އާއި (مشهور) ވެސްމެއެވެ. ޢަދަލުވެރިމީހުންނާއި ޖަރަޙަކުރެވިފައިވާ މީހުންވެސް ވަކިކޮށްދެއްވިއެވެ. އަދި ބަލިކަށި ރާވީންނާއި އެބައެއްގެ ފުށުން ރިވާކުރުން ދޫކޮށްލެވިފައިވާ މީހުންވެސްމެއެވެ. އަދި ސަނަދުގައި ފޮރުވިފައިވާ މީހުން އޮޅުންފިލުވައިދެއްވިއެވެ. އަދި ބަދަލުކޮށް ފުރޮޅިފައިވާ، ބަސްބުނިފަރާތްނޫން އެހެން ފަރާތަކަށް ނިސްބަތްކުރެވި (تدليس) ކުރެވިފައިވާ ޙަދީޘްތައްވެސްމެއެވެ. އަދި އޮޅުން އަރާ ޙަދީޘްތައްވެސްމެއެވެ.\nއެއީ މުސްލިމުންނަށްޓަކައި އިސްލާމްދީން، އެބައިމީހުންގެ ޛަރިއްޔާއިން، ﷲ ރައްކާތެރިކޮށްދެއްވައިފުމަށް ދާންދެނެވެ. އަދި ދީނަށް އެއްޗެހި ކިޔާމީހުންގެ ކިބައިން ހިމާޔަތްކުރެއްވިއެވެ. އަދި ޚިލާފުތަކުގައި އެބައިމީހުންނަކީ ހިދާޔަތައް ގޮވާލާ އިމާމުންތަކެއްކަމުގައި ލެއްވިއެވެ. އަދި އަލަށްދިމާވާ ކޮންމެ ކަމެއްގައި އެއަނދިރިކަމުގެ ތެރެއިން އަލިކަންދޭ ބައްތިތަކެއްކަމުގައި ލެއްވިއެވެ. އެބޭކަލުންނަކީ ނަބީބޭކަލުންގެ ވާރުތަވެރިންނެވެ. އަދި އިޚްތިޔާރުކުރެވިފައިވާ އަޅުތަކުންގެ އެކުވެރިންނެވެ. \n ބައްލަވާ: ޞަޙީޙް އިބްނު ޙިއްބާން (1/ 84)


Covid-19 Vaccine Jehi Meehakah Bali jehi Maruvejje - Vaguthu\nނަމްބަރަށް ބަދަލު އައުމާއިއެކު އަނެއްކާވެސް ލުއިތަކުގެ ވާހަކަ - 10 ގަޑިއިރު ކުރިން\nކޮވިޑް-19 ވެކްސިން ޖެހި މީހަކަށް ބަލި ޖެހި މަރުވެއްޖެ\nކޮވިޑް-19 ވެކްސިން ޖެހި ފަހުން ފައްސިވެ މަރުވި މީހާ ދީނީ އިލްމުވެރިޔާ މުފްތީ އާއެކު\nކޮވިޑް-19 އިން ރައްކާތެރިވުމަށް ހަދާފައިވާ ވެކްސިނެއް ޖެހި މީހަކު ބަލި ޖެހިގެން މަރުވެއްޖެއެވެ.\nޔޫއޭއީއިން ވެކްސިން ޖަހާފައިވާ އެމީހާ އެގައުމުގެ ރަކް ނަމަކަށް ކިޔާ ހޮސްޕިޓަލަކުންނެވެ.\nއޭނާގެ މަރާއި ގުޅިގެން މަޝްހޫރު ދީނީ އިލްމުވެރިއާ މުފްތީ މެންކު ވިދާޅުވީ، އޭނާ މަރުވެފައިވަނީ އޭނާ ކޮވިޑް-19 އަށް ފައްސިވެފައިވަނީ މީގެ2ދުވަސް ކުރިން ކަމަށާއި އޭނާ މަރުވުމުގެ ކުރިން ރޭގެ ވަގުތެއްގައި ފޯނުން ގުޅައި ނޭވާލާން އުނދަގޫވެގެން އުޅޭ ވާހަކަ ބުނެފައިވާ ކަމަށެވެ.\n"އަންސިފް އަޝްރަފްގެ ބޭބެ މީގެ ގަޑިއިރެއް ކުރިން ގުޅާފައިވަނީ ބުނީ، އޭނާ މަރުވީ ހޮސްޕިޓަލަށް ގެންދިޔަ މަގުމަތީ މިއަދުގެ ހެނދުނުގެ ވަގުތެއްގައި ކަމަށް" މުފްތީ ފޭސްބުކުގައި ލިޔުއްވާފައިވާ ޕޯސްޓެއްގައި ވިދާޅުވެފައި ވެއެވެ.\nއޭނާގެ ބޭބެ މީސްމީޑިއާގައި ލިޔެފައިވާ ގޮތުގައި އަންސިފް ކޮވިޑް-19 އިން ރައްކާތެރިވުމަށް ވެކްސިން ޖަހާފައިވަނީ މިމަހުގެ 14 ވަނަ ދުވަހުއެވެ. އެހެން ނަމަވެސް އޭނާ ޖަހާފައިވަނީ ކޮން ބަޔަކު އުފައްދާފައިވާ ވެކްސިނެއް ކަމެއް ސާފުވެފައެއް ނުވެއެވެ.\nކޮވިޑް-19 އިން ރައްކާތެރިވުމަށް އެކި ގައުމުތަކުން ވެކްސިން އުފައްދަމުން އަންނައިރު، ބައެއް ގައުމުތަކުން އުފައްދާ ވެކްސިނަކީ އެއީ ބަލިން ސަލާމަތްކޮށްދެވޭނެ ވެކްސިނެއް ނޫން ކަމަށް ބުނެ ބައެއް ފަރާތްތަކުން އަންނަނީ ވާހަކަ ދައްކަމުންނެވެ.\nޓްރަމްޕް ނިސްބަތްވާ ޕާޓީގެ %30 މީހުން ވެކްސިން ޖަހަން ދެކޮޅު!\nޖެނުއަރީ 27, 2021 21:16\nނިޔާވި މީހާ ޖެހީ ޗައިނާގެ ސިނޯފަރމް ވެކްސިން ކަމަށް އެމީހާ ޓްވިޓާގަ އިނީ\nޖެނުއަރީ 27, 2021 21:56\nޖެހީ އިންޑިއާގެ ވެކްސިން. ވަގުތަށް މި ކޮމެންޓް ޖަހާކަށް ނުކެރޭނެ. ޙާޤީގަތް ހާމެވެދާނެތީ. ގެރި މޯދީގެ ގެރި ވެކްސިން ޤައުމުތަކަށް ޓެސްޓް ބުރަށް ޖަހަންވެގެން ބަހަނީ. ކާކުތަ އަމިއްލަ ޤައުމުގެ ރައްޔިތުން މަރުވެ މަރުވެ އޮއްވާ ވެކްސިންތައް ކަމެއް ނެތި މުޅި ދުނިޔެއަށް ބަހާނީ. ހަމަ އިންޑިއާގެ ހަންފެތުރުން. އިންޑިއާގެ ވާނުވާ ވެކްސިން\nޖެނުއަރީ 27, 2021 22:19\nއިންޑިއާވެކްސިން ބަންގާޅަށް ފަސްލައްކަދިން. އެބެކްސިންޖެހި 10 މީހުން 24 ގަޑިއިރުތެރޭ މަރުވުމުން މުޅިބަންގާޅުގާ މުޒާހަރާއެބަކުރޭ\nޖެނުއަރީ 28, 2021 17:28\nކޮންމެ ބެކްސިނެއް ޖެހިޔަސް ބަލި ޖެހުމާއި ފުރާގެންދިއުމާ އެއީ މާ ބާރުގަދަ ފަރާތެއް ވެކްސިންތޯ ބާރު ގަދައީ ﷲ ގެ ކުޅަދުންވަންތަކަންތޯ؟ބާރު ގަދައީ ވެކްސިން އުފައްދަނީ އިންސާނުން އެމީހުންނަށް ވެކްސިން އުފެއްދުމުގެ ކުޅަދާނަ ކަންވެސް ލިބެނީ ހަމަ އެފަރާތުން ދެން ކޮންވާހަކައެއް\nޖެނުއަރީ 28, 2021 18:05\nޟި މައުޒޫއާ ކޮން ގުޅުމެއްބާ


India Out ; Haradhu kuranee kaaku?\nމިނިވަންކަން ގެއްލޭ މަންޒަރު ފެންނަމުންދާ ކަމަށް ބުނެ "އިންޑިއާ އައުޓް" ގެ ނަމުގއި ގައުމީ ކެންޕެއިނެއް ހިންގަން އިދިކޮޅު ޕްރޮގްރެސިވް ކޮންގްރެސް ކޯލިޝަނުން ނިންމީ 2021 ވަނަ އަހަރުގެ ޖުލައި މަހުގެ ތެރޭގައެވެ. ފުރަތަމަ އެ ހަރަކާތް ކުރިއަށް ގެންދަން ނިންމީ "މިނިވަންކަމުގެ ދިފާއުގައި - ދިވެހީން" ނަމުގައެވެ. އާދައިގެ ގޮތަކަށް އެ ހަރަކާތް ކުރިއަށް ގެންދަނިކޮށް ޖަލުގައި ހުންނެވި ކުރީގެ ރައީސް އަބްދުﷲ ޔާމީން އަބްދުލްގައްޔޫމް މިނިވަންވެވަޑައިގަތުމާއެކު އެ ހަރަކާތް އިތުރަށް ފުޅާކުރެއްވިއެވެ. މިނިވަންވެވަޑައިގެންތާ 72 ގަޑިއިރުތެރޭ ބޮޑު ރެލީއެއް ބާއްވަވާ "އިންޑިއާ އައުޓް" ހަރަކާތަކީ އެމަނިކުފާނުގެ އިސްނެންގެވުމަށް ފެށުނު ހަރަކާތެއްކަން ރަސްމީކޮށް އިއުލާނު ކުރެއްވިއެވެ. ވަރަށް ބޮޑު އިސްކަމެއް ދެއްވައިގެން އެ ހަރަކާތް މުޅި ރާއްޖެއަށް ފުޅާކުރައްވާނެ ކަމަށް ވިދާޅުވިއެވެ. އެ ވިދާޅުވުމާ އެއްގޮތަށް މިއަދާ ހަމައަށް "އިންޑިއާ އައުޓް" ހަރަކާތް ވަނީ އެތައް ގޮތަކުން ވަރުގަދަ ކުރައްވާ ބިޔަކޮށް ފުޅާކުރައްވާފައެވެ.\nއެ ހަރަކާތް ބޮޑުވެ ފުޅާވުމުގެ ކުރިއަށްވެސް ސަރުކާރުން ގެންދިޔައީ އެ ކެމްޕެއިން ހުއްޓުވަން އެކި ގޮތްގޮތުން މަސައްކަތް ކުރައްވަމުންނެވެ. އަދި އެންމެ ފަހުން އެ ކެމްޕެއިންގެ މައްސަލަ ގައުމީ ސަލާމަތާބެހޭ މަޖިލީހުގެ ބައްދަލްވުމަކަށް އެޖެންޑާކޮށް އިންޑިއާ އައުޓް ކެމްޕޭނުގެ ސަބަބުން ގައުމީ ސަލާމަތަށް ނުރައްކާވާ ކަމަށް ވަނީ ނިންމާފައެވެ. އެ ނިންމުން އާންމުކުރައްވަން ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހް ވަނީ ހާއްސަ ގަރާރެއް ނެރުއްވާފައެވެ.\nއަދި އެ ގަރާރު ތަންފީޒުކޮށް "އިންޑިއާ އައުޓް" ކެމްޕެއިނާ ގުޅުންހުރި ކޮންމެ ހަރަކާތެއް ހުއްޓުވަން ފުލުހުންނާއި ސިފައިންގެ މައްޗަށް ވަނީ އަމުރު ކުރައްވާފައެވެ. އެ އަމުރު ތަންފީޒު ކުރުމުގެ މަސައްކަތް ސިފައިންނާއި ފުލުހުން ދަނީ ކުރަމުންނެވެ. އެއްވުންތަކާއި އިހުތިޖާޖުތައް ދަނީ ރޫޅާލަމުންނެވެ. "އިންޑިއާ އައުޓް" ކެމްޕެއިން ރަމްޒުކޮށްދޭ ބެނާތަކާއި ދިދަތަކާއި ލިޔުންތައް ދަނީ ނަގަމުންނެވެ. ގޭގެއާއި މަގުތަކުގައި ސްޕްރޭ ކޮށްފައިވާ އެ ހަރަކާތުގެ ލޯގޯތަކާއި ނިޝާންތައް ދަނީ ފުހެމުންނެވެ. ގޭގައި ހަރުކުރަމުންދާ 40 ފޫޓްގެ ބޮޑެތި ބެނާތައްވެސް ކޯޓް އަމުރު ހޯދައިގެން ނަގައެވެ. އެފަދަ ގޭގޭގެ ވެރީން ފުލުހަށް ހާޒިރުކޮށް ދެން އެފަދަ ކަމެއް ތަކުރާރު ނުކުރުމަށް ދަނީ އިންޒާރު ކުރަމުންނެވެ.\n"އިންޑިއާ އައުޓް" ހަރަކާތުގައި މަގުމަތީ އިސްކޮށް އުޅޭ އެކްޓިވިސްޓުން ހައްޔަރުކޮށް އެ ހަރަކާތަށް ފަންޑު ކުރާ ކަމަށް ތުހުމަތު ކުރެވޭ މީހުން ދަނީ ފުލުހުންގެ ބަންދަށް ގެންދަމުންނެވެ. އެފަދަ ތުހުމަތެއް އޮތް އެއް ބޭފުޅަކީ ހޯރަފުށީ ދާއިރާގެ ކުރީގެ މެންބަރު މުހައްމަދު އިސްމާއީލެވެ. "އިންޑިއާ އައުޓް" ކެމްޕެއިން ހިންގާ ކަމަށް ތުހުމަތުކޮށް ދެ ފަހަރެއްގެ މަތީން މުހައްމަދު ވަނީ ހައްޔަރުކޮށްފައެވެ. އޭނާ ހައްޔަރު ކުރަން ކޮންމެ ފަހަރަކުވެސް ކޯޓުން އަމުރު ނެރެއެވެ. ނަމަވެސް ބަންދުގެ މަޖިލީހަށް ހާޒިރު ކުރުމުން އޭނާ މިނިވަން ކުރަނީ އެވެ. ފުރަތަމަ ދޫކޮށްލީ އަމުރާ ހިލާފަށް ހައްޔަރު ކުރުމުންނެވެ. ދެވަނަ ފަހަރު ދޫކޮށްލީ ބަންދުގައި ބަހައްޓަން ފުލުހުން ދައްކާ އުޒުރު ރަނގަޅު ކަމަށް ނުފެނިގެންނެވެ.\nރާއްޖޭގައި ތިބި އިންޑިއާ ސިފައިން ބޭލުމަށް ގޮވާލާ އިދިކޮޅުން ބޭއްވި އިހުތިޖާޖެއްގެ ތެރެއިން --\nފުލުހުން ވަނީ މުހައްމަދު އިސްމާއީލް ކުށެއް ކުރިކަން ސާބިތުކުރުމަށްޓަކައި ގަރީނާގެ ގޮތުގައި އިންޓެލިޖެންސް ރިޕޯޓަކާއި ކުށުގެ ރެކޯޑަކާއި އަދި ފޮޓޯ ރިޕޯޓެއް ހުށަހަޅާފަ އެވެ. އަދި އިންޑިއާ ހަރަކާތަށް ފަންޑު ކުރާ މައިގަނޑު މީހަކީ މުހައްމަދު އިސްމާއީލް ކަމަށް ފުލުހުން ކޯޓުގައި ވަނީ ބުނެފައެވެ.\nފުލުހުންގެ މި ތުހުމަތު ގިނަ ސުވާލުތަކެއް އުފެދެއެވެ. "އިންޑިއާ އައުޓް" ކެމްޕެއިންނަށް ފަންޑު ކުރާ މައިގަނޑު މީހަކަށް މުހައްމަދު އިސްމާއީލް ވާނީ ކިހިނަކުން ހެއްޔެވެ. އޭނާއަކީ އެފަދަ ތަނަވަސް ކަމެއް އޮތް ބޭފުޅެއް ނޫނެވެ. އެވަރުގެ ބޮޑު ތުހުމަތެއް އަމާޒުކުރާއިރު އެކަމަށް ބާރުދޭ ހެއްކަކީ ކޮބައި ހެއްޔެވެ. އެ ކެމްޕެއިނަށް މުހައްމަދުގެ ޖީބުން ހަރަދު ކުރެއްވީ ކިހާ ފައިސާއެއް ހެއްޔެވެ. އަދި އެއީ މުހައްމަދު އިސްމާއީލްގެ ފައިސާ ހެއްޔެވެ. އެހެންނަމަ އެއީ ކިހިނެތް ކޮން ގޮތަކަށް އޭނާ ހޯއްދެވި ފައިސާއެއް ހެއްޔެވެ.\nމިއިން އެއްވެސް ސުވާލަކަށް ފުލުހުންގެ ޖަވާބެއް ނެތެވެ. ހައްޔަރު ކުރުމާއެކު ކޯޓުގެ ތެރެއިް މިނިވަންވުމަށް ދޮރު ހުޅުވެނީ އެހެން ވެގެނެވެ. ފުލުހުން ގެންގުޅެނީ އިންޓެލިޖެންސް ރިޕޯޓެވެ. އޭގައި ލައްކަ ވާހަކަ އޮވެއެވެ. ނެތީ އޭގައި ހުންނަ ވާހަކަތަކާއި ގުޅިގެން އުފެދޭ ސުވާލުތަކަށް ދޭނެ ޖަވާބެކެވެ.\nވިލިގިލީގައި އޮތް "އިންޑިއާ އައުޓް" ހަރަކާތުގައި ރައީސް ޔާމީން ވާހަކަފުޅު ދައްކަވަނީ: އެ ހަރަކާތުގެ ބާނީއަކީ އެމަނިކުފާނު ކަމަށް އަމިއްލަފުޅަށް ވަނީ އިއުލާނު ކުރައްވާފައި --\nއަނެއްކޮޅުން "އިންޑިއާ އައުޓް" ކެމްޕެއިނަކީ އެމަނިކުފާނުގެ ސީދާ އިސްނެންގެވުމަށް ފެއްޓެވި ހަރަކާތެއް ކަމަށް ރައީސް ޔާމީން ގެންދަވަނީ ތަކުރާރުކޮށް ވިދާޅުވަމުންނެވެ. މިނިވަންވެވަޑައިގަތުމަށް ފަހު ފުރަތަމަ ކުރެއްވި އިއުލާނަކީ އެއީ އެވެ. އޭގެ ފަހަށް އެތައް ފަހަރަކު ފަށްފަށްކޮށް ތަކުރާރުކޮށް އެ ވާހަކަ ވިދާޅުވެއްޖެ އެވެ. އެ ހަރަކާތް ހިންގެވުމަށް އެތައް ރަށަކަށް ވަޑައިގެންފި އެވެ. އެތައް ގަޑިއިރުގެ ދިގު ތަގުރީރުތައް ކުރައްވައިފި އެވެ.\nއެންމެ އިސްކަން ދެއްވަނީ "އިންޑިއާ އައުޓް" ކެމްޕެއިން ހިންގަވާ މިހާރަށްވުރެވެސް ފުޅާ ކުރައްވަން ކަމަށް ވިދާޅުވެއެވެ. އެންމެ ފަހުން ހޮނިހިރު ދުވަހުގެ ރޭ އޮތް ޖަލްސާއެއްގައިވެސް އެމަނިކުފާނު ވަނީ "އިންޑިއާ އައުޓް" ކެމްޕެއިން ނުހުއްޓުވޭނެ ކަމަށް ވިދާޅުވެ ރައީސުލްޖުމްހޫރިއްޔާގެ ގަރާރަށް ގޮންޖައްސަވާފައެވެ.\n"އިންޑިއާ އައުޓް" ކެމްޕެއިންގެ އެންމެ ބޮޑު ބެނާ ނެންގެވީ އެމަނިކުފާނުގެ ގެކޮޅުގައެވެ. މި ހުރިހާ ކަމަކުން "އިންޑިއާ އައުޓް" ކެމްޕެއިން ހިންގަވާ ލީޑަރު ސާފުކޮށް އެބަ އެނގެއެވެ. އެ ހަރަކާތަށް ބަޔަކު ފަންޑު ކުރައްވާނަމަ ކުރައްވާނީ އެމަނިކުފާނުގެ އިރުޝާދާ އެއްގޮތަށެވެ. އެމަނިކުފާނުގެ މަޝްވަރާގެ މަތީންނެވެ.\nއަނެއްކޮޅުން ސިޔާސީ ޕާޓީތަކަށް ދައުލަތުން ދޫކުރާ ފައިސާގެ ތެރެއިން ދެވަނައަށް އެންމެ ބޮޑު އަދަދެެއްގެ ފައިސާ ލިބެނީ ޕީޕީއެމަށެވެ. މި އަހަރުވެސް އެ ޕާޓީއަށް 9.5 މިލިއަން ރުފިޔާ ވަނީ ލިބިފައެވެ. މިއީވެސް އެ ޕާޓީގެ ސިޔާސީ ހަރަކާތްތަކަށް ހަރަދު ކުރާން ލިބުނު ފައިސާ އެވެ.\nފުލުހުން މިއިން އެއްވެސް ކަމަކަށް ޖަވާބެއް ނުދެއެވެ. އިންޓެލިޖެންޓް ރިޕޯޓް ތައްޔާރުކޮށް ތުހުމަތު ކުރައްވަނީ "އިންޑިއާ އައުޓް" ކެމްޕެއިނަށް ބަޔަކު ހަރަދު ކުރާ ކަމަށެވެ. ހަރަދު ކުރާ ބަޔަކަށް ވަނީ މިވަނީ އެފަދަ ތަނަވަސް ކަމެއް ނެތް ބޭފުޅުންނެވެ. ސުވާލު އުފެދެނީ މިހިސާބުންނެވެ. ބޮޑެތި ތުހުމަތުތަކުގައި މުހައްމަދު އިސްމާއީލް މެން ފަދަ ބޭފުޅުން ހައްޔަރު ކުރަނީ ކީއްވެ ހެއްޔެވެ. ރައީސް ޔާމީނާ ހަމައަށް ވަޑައިގަންނަވަން ކެރިވަޑައިނުގަންނަވަނީ ހެއްޔެވެ. "އިންޑިއާ އައުޓް" ކެމްޕެއިން ހިންގަވަނީ އެމަނިކުފާނާ ހަމައަށް ވަޑައިގެންނެވޭނެ ހުރިހާ ދޮރުތައް ބަންދު ކުރައްވައިގެން ހެއްޔެވެ. ނޫނީ އެމަނިކުފާނުގެ ގައިކޮޅުގައި އަތްލައިފިނަމަ "އިންޑިއާ އައުޓް" ކެމްޕެއިން އިތުރަށް ވަރުގަދަވެ ސަރުކާރު އިތުރަށް ޕްރެޝަރަށް ވެއްޓެނީ ހެއްޔެވެ. އަދި ސަރުކާރު ނޭވާ ހޮޅިއަށް އެޅޭ ވަރަށް "އިންޑިއާ އައުޓް" ކެމްޕެއިން ހަގީގަތުގައި ވަރުގަދަ ވީ ހެއްޔެވެ.\nރައީސް އަބްދުﷲ ޔާމީން ޕީޕީއެމް މޯލްޑިވްސް ޕޮލިސް ސާވިސް + ރައީސް އިބްރާހިމް މުހައްމަދު ސޯލިހު ރައީސް އޮފީސް އެމްއެންޑީއެފް މުހައްމަދު އިސްމާއީލް އިދިކޮޅު ފަރާތްތައް ޕީޕަލްސް ނޭޝަނަލް ކޮންގްރެސް - ޕީއެންސީ


Thuraakunu ge saadhaa dhiriulhumaai reethi manzaruthah!\nތުރާކުނުގެ ސާދާ ދިރިއުޅުމާއި ރީތި މަންޒަރުތައް!\nހއ. ތުރާކުނުން: ނާޒިމް ހަސަން\nރަށުގެ ހަތަރު އަންހެނަކު ގޮނޑުދޮށުގައި: ތުރާކުނުން ފެނުނީ ވަރަށް ސާދާ ރައްޔިތެއް - އަވަސް ފޮޓޯ\nރާއްޖޭގެ އެންމެ އުތުރުގައި އޮންނަ، ހއ. ތުރާކުނަށް އިއްޔެ ހަވީރު ދެވުނެވެ. އޭރު ރަށުގެ ގޮނޑުދޮށް އޮތީ "ރާޅުގުޑި" ދަތުރުގެ ނިންމާލުމުގެ ރަސްމިއްޔާތަށް ތައްޔާރަށް ކޮށްފަ އެވެ. ރަށުގެ ގިނަ ރައްޔިތުން ތިބީ ގޮނޑުދޮށުގަ ތިބިިއިރު ރަށުން ފެނުނީ ހިތްއުފާ ކޮށްދޭ ފަދަ އިހުގެ ދިވެހިންގެ ސާދާ ދިރިއުޅުމުގެ މަންޒަރުތަކެެވެ.\nޒީނަތްތެރިކޮށް، މަރުހަބާ ކިޔަން ނެރެފައި ތިބީ ކުޑަކުދިންނާއި ޒުވާން އަންހެން ކުދިންނެވެ. ރަށުގެ އެހެން އަންހެންވެރިން ތިބީ ގޮނޑުދޮށުގައި ހެދިފައިހުރި ގަސްތަކުގެ ދަށުގައި ފާޑަކަށް ފިލަ އެވެ. ދޭތެރެ ދޭތެރެ ބޯ ދިއްކޮށްލާ މަންޒަރު ބަލާލާ އެވެ. ހީވަނީ ކެމެރާއަކަށް އަރައިދާނެތީ ލަދުން އުޅޭ ހެނެވެ. އެކަމަކު، ރަށަށް އަރާ މެހެމާނުންނަށް ކޮންމެ މީހަކު ވެސް ހިނިތުންވުމަކުން މަރުހަބާ ކިޔާލަ އެވެ.\nރަށުގެ ފިރިހެންވެރިން ވެސް އެ ސަރަަހައްދުގައި ހުރި ހިޔާ ދޭ ގަސްތަކުގައި އެލުވާފައިހުރި އުނދޯލިތަކުގައި ތިއްބެވެ. ބައެއް މީހުން ތިބީ ކާފަ ދަރިން ވެސް ގޮވައިގެންނެވެ. އަނެއް މީހުން ހަމަ މަންޒަރު ބަލާލައި ފޮނި އަނގަ ތަޅާލާށެވެ.\nތުރާކުނުގެ ގޮނޑުދޮށުގައި ހެދިފައިގުރި ބިޔަ ގަސްތަކުގެ ދަށުގައި އަންހެންވެރިން މަޑުކޮށްލައިގެން - ފޮޓޯ: އަވަސް\nމި ރަށަށް އިއްޔެއަކީ ވަރަށް މުހިންމު، ތާރީހީ ދުވަހަކަށެވެ. ރާއްޖޭގެ އެންމެ އުތުރުގައި އޮންނަ ރަށުގެ ހައިސިއްޔަތުން ޝަރަފެއް ލިބި، ހާއްސަ ކަމެއް އެ ރަށަށް ލިބުނު ފުރަތަމަ ދުވަހެވެ. ރާއްޖޭގެ އެއް ކޮޅުން އަނެއް ކޮޅަށް ކައިޓް ސާފުކުރުމަށް ހިންގި ހަރަކާތުގެ ނިމުން ތުރާކުނުގައި ބޭއްވުމަކީ އެ ރަށަށް އެހާ ބޮޑު އުފަލެކެވެ.\nރަށު ކައުންސިލުން ވެސް ބުނި ގޮތުގައި މިފަދަ ހަރަކާތެއް ތުރާކުނުގައި ބާއްވާނެ ދުވަހަކަށް ރަށުގެ ރައްޔިތުން ތިބީ އިންތިޒާރުގަ އެވެ. މިފަދަ މުހިންމު އަދި ތާރީހީ އިވެންޓެއް ތުރާކުނުގައި ބޭއްވީ އަލަށް ކަމަށް ކައުންސިިލުން ބުނެ އެވެ. އެހެންވެ ރަށު ރައްޔިތުން ތިބީ ވަރަށް ތައްޔާރީގަ އެވެ.\nތުރާކުނުގެ ގޮނޑުދޮށުގައި ހެދިފައިގުރި ބިޔަ ގަސްތަކުގެ ދަށުގައި ހުރި އުނދޯލިތަކުގައި ފިރިހެންވެރިން - ފޮޓޯ: އަވަސް\nތުރާކުނަށް ކައިޓްތަކުގައި އެތުލީޓުން އަރަނީ: މި ދަތުރު ވަނީ ނިމިފަ - އަވަސް ފޮޓޯ\nއެންމެ ގިނަ ބަޔަކަށް ރަށުން ކަމުދިޔަ އެއްޗަކީ ކަޅު ސަޔެވެ. ރަށުގެ އަންހެންވެރިން ތައްޔާރުކޮށް ގޮނޑުދޮށަށް ނެރެފައިވާ ސައި ކަމުގޮސްގެން އެންމެން ވެސް އުޅުނެވެ. ހުވަދު މާ އަޅައިގެން ކައްކާފައިހުރި މީރު ސައި ހުސްވެގެން ދިޔައީ އެހެނެއް ނޫނެވެ. "އަހެރެން ކުޑައިރު މަންމަ ދޭ ސައިތަށި މަތިން ހަނދާންވީ،" ކުރޫގެ މެންބަރަކު ބުންޏެވެ.\nދެން އޮތީ ހެދިކާގެ ވާހަކަ އެވެ. އެހާ މީރު ހެދިކާއެއް އެހެން ތަނަކުން ނުކުވެ އެވެ. ދިވެހި ރަހަތަކާއެކު، ހުރިހާ ރަހައެއް ވެސް ހެޔޮ ވަރެވެ. ބަޖިޔާ، ކަވާބު، ކުޅި ބޯކިބާ އަދި ފޮނި ބޯކިބާގެ ރަހަ ހަމަ ތަފާތީ އެވެ.\n"އަހަރެން ވަރަށް ގިނަ ރަށްރަށަށް ދެވި ހެދިކާ ވެސް ކެވިއްޖެ، އެކަމަކު މިއީ އެއްވަނަ، މިހާ މީރު ހެދިކާއެއް އަދި ނުކެވޭ،" ދަތުރުގެ އެއް އެތުލީޓު ކަމަށްވާ ހަންބެ ބުނެލި އެވެ.\nތުރާކުނުގައި ތައްޔާރުކޮށްފައިވާ ހަވީރުގެ ސައި: ރަހަ ވަރަށް މީރު - ފޮޓޯ: ސްލޯޓޭޕް\nހުރިހާ ހެދިކާއެއް ވެސް އަތުރާލާފައިހުރީ ޓުކުރިތަކާއި މުޅޯށިތަކުގަ އެވެ. ތައްޓަކީ ތުނބުރި ގަހުގެ ފަތެވެ. އެތަނުގައި އެންމެ ޕްލާސްޓިކް އެއްޗެއް ވެސް ފެންނަން ނެތެވެ. ޕްލާސްޓިކް ފެން ފުޅިއެއްހާ ހިސާބު ވެސް ނެތެވެ. ރަށުގެ ގޮނޑުދޮށާއި ރަށު ތެރެ ވެސް ފެންނަނީ ވަރަށް ސާފުކޮށެވެ. މި ރަށަކީ ޕްލާސްޓިކާ ދުރަށް މަސައްކަތް ކުރާ ރަށެކެވެ. ޕްލާސްޓިކާ ދެކޮޅަށް "ރާޅުގުޑި" ދަތުރުގައި ވެސް މަސައްކަތްކުރިއިރު މިފަދަ ގޮތަކަށް ޕްލާސްޓިކާ ނުލާ ރަށަކުން އެންމެ ބޮޑަށް ތައްޔާރުވެފައި އޮތީ ތުރާކުނުން އެކަންޏެވެ.\nސައި ބޮއެ ނިންމައިގެން ފެން ބުއިމުގެ އިންތިޒާމު ވެސް ހަމަޖައްސާފައިހުރީ އެންމެ އިހުގެ ގޮތަކަށެވެ. ބަނޑިޔަލެއްގައި ފެން ބަހައްޓާފައިހުރި ފެން ބޯންހުރީ ލޯ ވައްޓެކެވެ. އެ ލޯ ވަށިން ބަނޑިޔަލުން ފެން ނަގައިގެން ބޯލާއިރު މުޅި ގައި ފިނިވެގެންދެ އެވެ. މުޅި މީހާ ތާޒާކޮށްލަ އެވެ. ވަރަށް ވެސް ތަފާތެވެ. އޭގެ ފަހުން ރަހަ ބަލާލަން ލިބުން މި ރަށުގެ ކަނަމަދު މެޓާގަނޑު ވެސް ހަމަ އެހާ މީރެވެ.\nތުރާކުނުގައި ފެން ބުއިމުގެ އިންތިޒާމް ހަމަޖައްސާފައިހުރީ އެންމެ އިހުގެ ގޮތަށް - ފޮޓޯ: ސްލޯޓޭޕް\nމި ރަށުން ދެން ފާހަގަވީ ރަށުގެ ރައްޔިތުން ދުފުމާ ދުރު ކަމެވެ. ކައި ނިންމައިގެން ދުފާ އެއްޗެހި ހޯދިޔަސް ތުރާކުނުން އެއެއް ފެންނާކަށް ނެތެވެ. ރަށުގެ ރައްޔިތަކު ބުނީ އެތަނަށް ދުފާ އެއްޗެހި ނުނެރުނީ އެއީ ރަށުގެ ރައްޔިތުން މާ ތަރުހީބު ދޭ ކަމަކަށް ނުވާތީ ކަމަށެވެ.\nއެންމެ އުތުރުގައި އޮތަސް ދަތުރުކޮށްލަން ތުރާކުނަކީ ވަރަށް ކަމުދާނެ ރަށެކެވެ. ރަށުގެ ސާފުތާހިރުކަމާއި ރީތިކަމާ އެއްވަރަށް ރަށުގެ ރައްޔިތުންގެ ހިތްހެޔޮ ކަމާއި އެމީހުންގެ ސާދާ ދިރިއުޅުން ފެނިގެންދެ އެވެ.\nތުރާކުނު ރާޅު ގުޑި އިވެންޓް\nރާޅުގުޑި ބަނދަރަށް: ތުރާކުނަށް ތާރީހެއް!\nމާލެއިން ތުރާކުނަށް: ހަބީބު ޖެޓްސްކީގައި!\nދިވެހި ބިޔަ ކަނޑުތަކަށް ނުސިހުނު ހަތަރު އެތުލީޓުން!\nރާޅުގުޑީގެ ތަސްވީރު ކުރަހައިދިން "ސްލޯޓޭޕް"


Student Union Dhondheeni gofee ge raeesakah Thaaif - AO News\nސްޓޫޑެންޓް ޔޫނިއަން ދޮންދީނި ގޮފީގެ ރައީސަކަށް ތާއިފް\nދިވެހިރާއްޖޭގެ ގައުމީ ޔުނިވަރސިޓީގެ އައްޑޫސިޓީ ހިތަދޫ ކެމްޕަހުގެ ސްޓޫޑެންޓް ޔޫނިއަން ދޮންދީނި ގޮފީގެ މިދައުރުގެ ރައީސަކަށް ތާއިފް މަޖީދު ހޮވައިފިއެވެ.\nތާއިފް އަކީ އެމްއެންޔޫގެ ހިތަދޫ ކެމްޕަހުގައި ބެޗެލަރ އޮފް އެކައުންޓިން އެންޑް ފައިނެންސް ގެ5ވަނަ ސެމެސްޓަރ ގެ ދަރިވަރެކެވެ.\nފެބްރުއަރީ މަހުގެ 29 ވަނަ ދުވަހު ބޭއްވި އިންތިޚާބަކީ ޔުނިވަރސިޓީގެ ދަރިވަރުންގެ ޔޫނިއަން (އެމް.އެން.ޔޫ.އެސް.ޔޫ)ގެ ކެމްޕަސް ގޮތްޕެއްގެ އިންތިޚާބެއްގައި މިހާތަނަށް އެންމެ ގިނަ ދަރިވަރުން ވޯޓުލީ އިންތިޚާބުކަމަށް ވެސް ދޮންދީނި ގޮފިން ބުނެއެވެ. މި އިންތިޚާބުގައި ޖުމްލަ 177 ދަރިވަރުން ވޯޓުލިއިރު، މިއީ އެ ކެމްޕަހުގައި ކިޔަވާ ދަރިވަރުންގެ %57.2 ނިސްބަތެވެ.\nޖުމްލަ4މަޤާމަކަށް 8 ދަރިވަރަކު ވާދަކުރި މި އިންތިޚާބުގައި ދޮންދީނި ގޮފީގެ3ވަނަ ދައުރުގެ ހިންގާ ކޮމިޓީ ގެ ރައީސަކަށް ތާއިފް ހޮވިފައިވާ އިރު މި ދައުރުގެ ނާއިބު ރައީސް (ޢިލްމީ)ގެ މަޤާމަށް ޙައްވާ ނިޝްއަތު ޝަރީފް، ނާއިބު ރައީސް (އަމަލީ)ގެ މަޤާމަށް މަރިޔަމް ޝުރުފާ އަދި މީޑިއާ ކޯޑިނޭޓަރގެ މަޤާމަށް މުޙައްމަދު ސީމަން ޙުސައިން ވަނީ އިންތިޚާބުވެފައެވެ.\nއަލަށް ރައީސްގެ މަގާމަށް ހޮވުނު ތާއިފް “އޭއޯ ނިއުސް” އަށް މައުލޫމާތު ދެއްވަވަމުން ވިދާޅުވީ މިދައުރުގައި ތަފާތު ގިނަ ޕްރޮގްރާމުތަކެއް ދަރިވަރުންނަށް ޚާއްޞަކޮށްގެން ކުރިއަށް ގެންދިއުމަށް ޕްލޭން ކުރެވެމުން ދާ ކަމަށެވެ.\n2018 ވަނަ އަހަރު ދޮންދީނި ގޮފި އަލަށް އުފެދިގެން އައި އިރުވެސް ތާއިފް ވަނީ އެ ގޮފީގެ ނައިބްރައީސްގެ މަގާމު އަދާކޮށްފައެވެ.\nޒުވާނުން ބޭނުންވާ ދާއިރާތަކުން ކުރިއަށްދިއުމަށް އެހީތެރިވުމަކީ ސަރުކާރުން އިސްކަންދޭ ކަމެއް: ނައިބު ރައީސް\nއެމްއެންޔޫ އަށް ހޭންޑް ސެނިޓައިޒާ ހޯދަނީ\nއެމްއެންޔޫގެ ދަނާލުތަކުގައި އުޅޭ ދަރިވަރުންގެ ދެ މަހުގެ ފީ މަޢާފްކޮށްދީފި


Huvaa: Nahula ge web-series ge massaikaiy fashaifi | Mihaaru\nނަހުލާ "ހުވާ" ޓީމްގެ ބައެއް މީހުންނާ އެކު.\n27 ފެބުރުއަރީ 2018 - 07:10 8 comments\nއެ ބުނާ ބޮޑު އެއްޗަކީ ކޯޗެއްކަން މިހާރު މިއޮތީ ޔަގީންވެފަ އެވެ. އެއީ ވެބް ސީރީޒެކެވެ. އޭނާގެ އަމިއްލަ ސްކްރިޕްޓަކަށް ހަދާ މި ވެބް ސީރީޒްގެ ނަމަކީ "ހުވާ" އެވެ. ޑައިރެކްޝަން ހަވާލުކޮށްފައި ވަނީ ނަހުލާއާ އެކު "އުމުރަށް ސަލާން" ޑްރާމާ ސިލްސިލާގައި ވެސް ޑައިރެކްޝަން ހެދި އެކްޓަރު މުހައްމަދު ފައިސަލެވެ. އަދި ވެބްސީރީޒްގެ މުހިއްމު ރޯލަކުން ވެސް އޭނާ ފެނިގެން ދާނެ އެވެ.\nނަހުލާ ބުނީ "ހުވާ" ގެ ޑައިރެކްޝަންގައި ފައިސަލާ އެކު އެކްޓަރު/ޑައިރެކްޓަރު ޔޫސުފް ޝަފީއު (ޔޫއްޕެ) ވެސް މަސައްކަތް ކުރާނެ ކަމަށެވެ.\nކ. ގުރައިދު އާއި މާލޭގައި ޝޫޓް ކުރާ "ހުވާ" އިން 30 އެކްޓަރުން ފެނިގެން ދާނެ އެވެ. އޭގެ ތެރޭގައި މަޝްހޫރު ގިނަ ތަރިންނާ އެކު އާ މޫނުތަކެއް ވެސް ހިމެނެ އެވެ. މީގެ ކާސްޓުންގެ ތެރޭގައި އައިމިނަތު ރިޝްފާ، އިބްރާހީމް ޖިހާދު (ޖިމީ)، އަލީ އާޒިމް (ދޮންއައްޔަ) އަދި ޝީލާ ނަޖީބް ފަދަ ތަރިން ހިމެނެ އެވެ.\n"ބޮޑު ހަރަދެއްކޮށްގެން ބޮޑު ޓީމަކާ އެކު ކުރާ ވަރަށް ބޮޑު އަދި އެހާމެ ބުރަ މަސައްކަތެއް މިއީ،" ހުވާއަކީ އާޓްގެ ދާއިރާ އަށް ވަރަށް ލޯބި ކުރާ ޕްރޮޑިއުސަރެއްގެ ބެކިންއާ އެކު ހަދާ އެއްޗެއްކަން ފާހަގަކޮށް ނަހުލާ ބުންޏެވެ. "އެކަމަކު އެއީ ކާކު ކަމެއް ބުނާކަށް އަދި ބޭނުމެއް ނޫން. މި ކަހަލަ ބޮޑު މަސައްކަތަކަށް އޭނަ ދިން އިންޓްރަސްޓާ އެކު އަހަރެން ގަބޫލު ކުރަނީ މިއީ ފިލްމީ ދާއިރާ އަށް ވެސް ކުރިއަށް އޮތް ތަނުގައި ހުޅުވިގެން ދާނެ ވަރަށް ބޮޑު ދޮރެކޭ."\nThe shooting of "Huva" Starts!\nA post shared by fathimath Nahula (@fnahula) on Feb 25, 2018 at 12:24am PST\n"ހުވާ" ފެށިކަން ނަހުލާ އިސްޓަގްރާމްގައި ހިއްސާކޮށްފައި.\nނަހުލާގެ ބުނީ އަމިއްލަ ފިލްމް ކުންފުނި ކްރިސްޓަލް އެންޓަޓައިންމަޓުން ގެނެސްދޭ އެއްޗެއްގެ ގޮތުގައި "ހުވާ" އާންމުންނަށް ދޫކޮށްލާ އިރު ބަލައިލާ ހިތްވާ ކަހަލަ ފެންވަރު ރަނގަޅު، ޝައުގުވެރި އެއްޗަކަށް ވާނެ ކަމަށެވެ.\n"ވެބް ސީރީޒެއް ރާއްޖޭގައި ގެނެސްދޭން މި އުޅެނީ އަލަށް. އެކަމަކު މީގެ ސަބަބުން އެތައް ބަޔަކަށް އާ ފުރުސަތަތަކެއް ވެސް ފަހިވާނެ ކަމުގެ އުންމީދު ވަރަށް ބޮޑު،" އޭނާ ބުންޏެވެ. "އަހަރެން މެދުވެރިވެގެން ފިލްމީ ދާއިރާގައި މި ކަހަލަ މަސައްކަތެއް ކުރެވޭތީ ވަރަށް އުފަލުން މި ހުރީ. އެކަމަކު މިއީ ވިޔަފާރިއަކަށް ވުރެ ބޮޑަށް ކޮލިޓީ އެއްޗެއް ގެނެސް ދޭން ކުރާ މަސައްކަތެއް."\nއިޖުތިމާއި އެކި ކަހަލަ މައްސަލަތަކަށް އަލިއަޅުވާލައިގެން ގެނެސްދޭ "ހުވާ" އަކީ ގާތްގަނޑަކަށް ހައެއްކަ މަހަށް ދެމިގެން ދާނެ ވެބް ސީރީޒެކެވެ.\n"މީގެ ސްޓޯރީ ވަރަށް ފުޅާ ވާނެ. އާއިލީ އިޖުތިމާއީ ވަރަށް ގިނަ އިޝޫސްތަކަކަށް މީގެ އެޕިސޯޑްތައް ބޭސްވެފައި ހުންނާނެ. ކުރުކޮށް ބުނަންޏާ މި އެއްޗަކީ މަސާލާ އެއްޗެއް،" މިދިޔަ އަހަރު "ބޮސް" ގެނެސް ދިން ޕްރޮޑިއުސަރު ބުންޏެވެ.\nMaamui: Raajjeyge furathama web series ah vaane\nޑާކް ރެއިނުން ހަދާ ވެބް ސީރީޒްއަކީ "މާމުއި".\n"ތިޔަ ލޯތްބަށް ގަދަރު ކުރަން" ކަހަލަ ކާމިޔާބު ޓީވީ ސިލްސިލާތަކެއް ވެސް މީގެ ކުރިން ގެނެސް ދިން ނަހުލާ ބުނީ "ހުވާ" އަށް އިންތިޒާރު ކުރާ މީހުންނަށް އެޕްރީލް މަހުގެ ތެރޭގައި އުފާވެރި ހަބަރެއް ލިބިގެން ދާނެ ކަމަށެވެ.\nމި ވެބް ސީރީޒްއަކީ ރާއްޖޭގައި އަމަލީ މަސައްކަތް ފެށި މިފަދަ ފުރަތަމަ ޕްރޮޖެކްޓެވެ.\nނަމަވެސް ޑާކް ރެއިން އެންޓަޓައިމަންޓުން ވެސް މިދިޔަ އަހަރު ވަނީ "މާމުއި" ގެ ނަމުގައި ވެބް ސީރީޒެއް ހަދަން ނިންމާފައިވާކަން އިއުލާންކޮށްފަ އެވެ. އެ ޑައިރެކްޓް ކުރާނީ އަލީ ޝިފާއު (ޗިއްޕެ) އެވެ.


ޕްރައިމަރީއަށް މާދަމާވެސް ފޯމް ބަލައިގަންނާނެ: އެމްޑީޕީ – Dhen.mv\nޕްރައިމަރީއަށް މާދަމާވެސް ފޯމް ބަލައިގަންނާނެ: އެމްޑީޕީ\nJanuary 2, 2020 - 10:10 pm\nލޯކަލް ކައުންސިލް އިންތިހާބުގައި އެމްޑީޕީގެ ޓިކެޓު ހޯދަން ޕްރައިމަރީގައި ވާދަ ކުރުމަށް މާދަމާވެސް ފޯމް ހުށައެޅޭނެ ކަމަށް އެމްޑީޕީން ބުނެފި އެވެ.\nއެމްޑީޕީން ވަނީ ކައުންސިލް އިންތިހާބުގެ ރަށުކައުންސިލް، އަތޮޅު ކައުންސިލް އަދި ސިޓީ ކައުންސިލް އިންތިހާބުގައި ޕާޓީ ޓިކެޓު ހޯދުމަށް ވާދަކުރާ ކެންޑިޑޭޓުން އިންތިހާބު ކުރުމަށް ބާއްވާ ޕްރައިމަރީއަށް ފުރުސަތު ހުޅުވާލާފައެވެ.\nއެޕާޓީން ބުނީ ޕްރައިމަރީގައި ވާދަކުރަން ބޭނުންވާ މެންބަރުން ކުރިމަތިލާން ބޭނުންވާ ދާއިރާއެއްގެ ފޯމް ފުރިހަމަކޮށް ފޯމާއެކު ހުށައަޅަންޖެހޭ ލިޔެކިޔުންތަކާއެކު ޕާޓީގެ ސެކްރެޓޭރިއަޓަށް ޖެނުއަރީ މަހުގެ 10 ވަނަ ދުވަހުގެ ކުރިން ހުށައަޅަން ޖެހޭނެ ކަމަށެވެ.\nއެ ޕާޓީން މިއަދު ބުނީ މާދަމާއަކީ ހުކުރު ދުވަސް ނަމަވެސް ޕްރައިމަރީގައި ވާދަކުރަން ބޭނުންވާ މެންބަރުންގެ ފޯމްތައް ބަލައިގަތުމުން މެންދުރު ފަހު 14:00 ފެށިގެން 18:00 އެމްޑީޕީގެ ރަސްމީ އޮފީހުގައި ކުރިއަށްދާނެ ކަމަށެވެ.\nލޯކަލް ކައުންސިލް އިންތިޚާބުގެ ޕްރައިމަރީއަށް ކުރިމަތި ލުމަށްއެދި ހުށަހަޅާ ފަރާތުން ތާއީދު އޮތްކަން އަންގައިދޭ ލިޔުމެއްވެސް ހުށައަޅަންޖެހެއެވެ.\nއެމްޑީޕީގެ ޓިކެޓްގައި ވާދަކުރާނެ ކެންޑިޑޭޓުން ކަނޑައެޅުމަށް ބާއްވާ އެ ޕާޓީގެ އެތެރޭގެ ޕްރައިމަރީ އަންނަ ޖެނުއަރީ މަހުގެ 31 ވަނަ ދުވަހު ބާއްވާ ގޮތަށް އެ ޕާޓީން ވަނީ ނިންމާފައެވެ.


High court fandiyaaru kamuge huvaa Hassan Ali kuravvaifi\nހައިކޯޓު ފަނޑިޔާރު ކަމުގެ ހުވާ ހަސަން އަލީ ކުރައްވައިފި\nފަނޑިޔާރު ކަމުގެ ހުވާ ހަސަން އަލީ ކުރައްވަނީ - އަހުމަދު ޝުރާއު | އަވަސް\nހައިކޯޓުގެ ފަނޑިޔާރު ކަމުގެ ހުވާ އެ ކޯޓަށް އަލަށް އައްޔަން ކުރެއްވި ފަނޑިޔާރު ހަސަން އަލީ މިރޭ ކުރައްވައިފި އެވެ. އޭނާއަކީ މީގެކުރިން ހައިކޯޓުގެ ރަޖިސްޓްރާކަން ކުރެއްވި ބޭފުޅެކެވެ.\nމިރޭ ޖުޑީޝަލް ސާވިސް ކޮމިޝަނުގައި ބޭއްވި ރަސްމިއްޔާތެއްގައި ހަސަން އަލީއަށް ފަނޑިޔާރު ކަމުގެ ހުވާ ލައިދެއްވީ ހައިކޯޓުގެ އިސް ގާޒީ އަބްދުﷲ ދީދީ އެވެ. މި ރަސްމިއްޔާތުގައި ޖުޑީޝަލް ސާވިސް ކޮމިޝަންގެ މެންބަރުން ވެސް ބައިވެރިވަޑައިގަތެވެ.\nފަނޑިޔާރު ކަމުގެ ހުވާ ހަސަން އަލީ ކުރެއްވުމުން ފަނޑިޔާރުކަމުގެ ފަތްކޮޅު އެރުވި އެވެ. ފަތްކޮޅު ދެއްވީ ޖުޑީޝަލް ސާވިސް ކޮމިޝަންގެ ރައީސް އަދި ސުޕްރީމް ކޯޓުގެ ފަނޑިޔާރު އަބްދުﷲ އަރީފެވެ.\nފަނޑިޔާރު ކަމުގެ ފަތްކޮޅު ހަސަން އަލީއަށް އަރުވަނީ - އަހުމަދު ޝުރާއު | އަވަސް\nމިރޭ ފަނޑިޔާރު ކަމުގެ ހުވާ ކުރެއްވި ހަސަން އަލީ ހައިކޯޓުގެ ރެޖިސްޓްރާގެ މަގާމުން ކުއްލި ގޮތަކަށް ވަކިކުރީ މިދިޔަ އަހަރު އެވެ. އެ މަގާމުން ވަކިކޮށް އާސަންދަ ކޮމްޕެނީގެ އެމްޑީގެ މަގާމަށް އައްޔަން ކުރެއްވި އެވެ. އެ ފަހުން އެ މަގާމުން ވެސް ވަކިކޮށްފައިވެ އެވެ. އެންމެފަހުން ހަސަން އަލީ ހުންނެވީ އެޑިއުކޭޝަން މިނިސްޓްރީގެ ސިޔާސީ މަގާމެއްގަ އެވެ.\nމިރޭގެ ހުވާކުރުމުގެ ރަސްމިއްޔާތުގެ ތެރެއިން - އަހުމަދު ޝުރާއު | އަވަސް\nފަނޑިޔާރުންގެ ދަތިކަން ވަރަށް ބޮޑަށް ކުރިމަތިވި ހައިކޯޓަށް އަދިވެސް ގާނޫނުގައި ބުނާ އަދަދަށް ފަނޑިޔާރުން ހަމަނުވެ އެވެ. ގާނޫނަށް ފަހުން ގެނައި އިސްލާހުގައިވާ ގޮތުން ހައިކޯޓުގައި މުޅި ޖުމްލަ އެ ކޯޓުގައި 11 ފަނޑިޔާރުން ތިއްބަވަންޖެހެ އެވެ. ހައިކޯޓުގައި މިހާރު މަސައްކަތް ކުރައްވަނީ އިސް ފަނޑިޔާރު އަބްދުﷲ ދީދީ އާއި ފަނޑިޔާރު އަބްދުﷲ ހަމީދާއި ފަނޑިޔާރު އަލީ ސަމީރާއި ފަނޑިޔާރު އަބްދުލް ރައޫފް އިބްރާހީމާއި ފަނޑިޔާރު މުހައްމަދު ނިޔާޒެވެ.\nއޭގެއިތުރުން ދެކުނު ގޮފީގެ ފަނޑިޔާރުންގެ ގޮތުގައި ތިއްބެވި ނަމަވެސް މިހާރު ސީދާ ހައިކޯޓުގައި މަސައްކަތް ކުރައްވަން ސުޕްރީމް ކޯޓުން އަންގަވާފައިވާ ފަނޑިޔާރު އަބްދުލްޣަނީ މުހައްމަދާއި ޝުއައިބު ހުސައިން ޒަކަރިއްޔާ އަދި ފަނޑިޔާރު ސުޖާއު އުސްމާން އެވެ.


Rohingya refugeen Myanmar ah fonuvun madujehijje | Mihaaru\nރޮހިންޖާ ރެފިއުޖީންގެ ދެ މައިން މިއަދު ބަންގްލަދޭޝްގެ ރެފިއުޖީން ކޭމްޕެއްގައި. --ފޮޓޯ:އޭއެފްޕީ\n22 ޖެނުއަރީ 2018 - 18:17\nބަންގްލަދޭޝް އިން ކުރިން ރާވާފައި ވަނީ މާދަމާ އިން ފެށިގެން ރެފިއުޖީން އަނބުރާ މިއަންމާ އަށް ފޮނުވުމަށެވެ. ބަންގްލަދޭޝް އާއި މިއަންމާ އިން ވަނީ ރެފިއުޖީންގެ މައްސަލަ ދެ އަހަރު ތެރޭ ހައްލު ކުރުމަށް ޓައިމްލައިނެއް ކަނޑައަޅައިފަ އެވެ. ނަމަވެސް ބަންގްލަދޭޝްގެ ރެފިއުޖީ ރިލީފް އެންޑް ރިޕާޓްރިއޭޝަން ކޮމިޝަނާ މުހައްމަދު އަބުލް ކަލާމް ވިދާޅުވީ ވަރަށް ގިނަ ތައްޔާރީތައް އަދިވެސް އެބަހުރި ކަމަށާއި ރެފިއުޖީން މިއަންމާ އަށް ފޮނުވުން މަޑުޖައްސާލަން ޖެހޭ ކަމަށެވެ.\nމިދިޔަ އަހަރުގެ އޮގަސްޓް މަހުގެ ފަހުކޮޅުން ފެށިގެން މިއަންމާ އަށް އެތެރެވި ރެފިއުޖީންގެ އަދަދު ވަނީ 688،000 އަށް އަރައިފަ އެވެ. ރެފިއުޖީންގެ ގިނަ އަދަދެއްގެ ބަޔަކު ބަންގްލަދޭޝް އަށް އެތެރެވެފައި ވަނީ މިއަންމާ ސިފައިން ރަކީން ސްޓޭޓުގައި ވަރަށް އަނިޔާވެރި އަމަލުތައް ހިންގަން ފެށުމުންނެވެ.\nރެފިއުޖީން އަނބުރާ ގެންދަން ނިންމި ނަމަވެސް ބައެއް ރެފިއުޖީން ދަނީ އެ މީހުން އަނބުރާ ހިނގައްޖެ ނަމަ ފުރާނަ އަށް ނުރައްކާ އޮތް ކަމަށް ބުނަމުންނެވެ. އދ. އާއި އިންސާނީ ހައްގުތަކަށް މަސައްކަތް ކުރާ ޖަމާއަތްތަކުން ބުނަމުން ދަނީ ރެފިއުޖީން ގެންދިއުން ވާން ޖެހޭނީ ވޮލަންޓަރީ ކަމަކަށް ކަމަށެވެ. ބަންގްލަދޭޝް އިން ބުނަމުން ދަނީ ރެފިއުޖީން އަނބުރާ ފޮނުވާނީ އެ މީހުންގެ ރުހުމުގައި ކަމަށެވެ.\nރޮހިންޖާގެ ސީނިއާ ފަސް ލީޑަރަކު އިއްޔެ ވަނީ އދ.ގެ ޚާއްސަ ރެޕަޓުއާ ޔަންގީ ލީއާ ބައްދަލުކޮށްފަ އެވެ. އަދި ރެފިއުޖީން ބޭނުންވާ ކަންކަން މިހާރު ވަނީ ރެޕަޓުއާ އަށް ހުށަހަޅައިފަ އެވެ.


Mourinho akee shakhusiyyatheh: Ibrahimović\nމޮރީނިއޯ އަކީ ޝަޚުސިއްޔަތެއް: އިބްރަހީމޮވިޗް\n-2weeks ago0- އަމީން\nމޮރީނިއޯ އަކީ ވަރުގަދަ ޝަޚުސިއްޔަތެއް ކަމަށާއި މޮރީނިއޯ ބުނާ ކޮންމެ އެއްޗެއްގެ އަސަރު މުޅި ދުނިޔެއަށް ފެތުރިގެންދާ ކަމަށް ސްވިޑްންއަށް ނިސްބަތްވާ މަޝްހޫރު ކުޅުންތެރިޔާ އިބްރަހީމޮވިޗް ބުނެފިއެވެ.\nއިންޓަ މިލާން އަދި މެންޗެސްޓާ ޔުނައިޓެޑުގައި މޮރީނިއޯއާއެކު މަސައްކަތްކޮށް ގިނަ ކާމިޔާބީތަކެއް ހޯދާފައިވާ އިބްރަހީމޮވިޗް މިހެން ބުނެފައިވަނީ ކުރިއަށް އޮތް ސީޒަނުގައި ރޯމާގެ ހެޑް ކޯޗުގެ މަޤާމުން މޮރީނިއޯ ފެނުމައި ގުޅޭ ގޮތުން ވާހަކަ ދައްކަމުންނެވެ.\nއިޓަލީ ލީގަށް މޮރީނިއޯ އަނބުރާ އައުމަކީ ރަނގަޅު ފާލެއް ކަމަށްވެސް އޭނާ ބުނެފައިވެއެވެ. އޭނާއެކޭ އެއްފަދައިން މޮރީނިއޯ މިފަހަރު ގުޅުނީ ކާމިޔާބީތައް ހޯދަން އެންމެ ފަސޭހަ ކުލަބަކާއި ނޫން ކަމަށާއި އެހެންކަމުން އެއީ މޮރީނިއޯ އަށް އޮތް ވަރުގަދަ ޗެލެންޖެއް ކަމަށްވެސް އޭނާ ބުންޏެވެ.\nއޭސީ މިލާންއަށް ކުޅެމުން އަންނަ އުމުރުން 39 އަހަރުގެ އިބްރަހީމޮވިޗް ވަނީ އެ ކުލަބު ޗެންޕިއަންސް ލީގަށް ކޮލިފައިކޮށް ދިނުމުގައި މުހިންމު ދައަރެއް އަދާކޮށްފައެވެ. އޭގެ އިތުރުން އޭސީ މިލާންވަނީ ނިމިދިޔަ ސީޒަނުގައި ލީގު ތައްޓަށްވެސް ވާދަކޮށްފައެވެ.\nއޭސީ މިލާނައި އިބްރަހީމޮވިޗް ގުޅުމަކީ އެ ކުލަބުގެ ފަނޑުވެފައިވާ ނަން ގަދަވެ އައު ރަން ޒަމާނެއްގެ ފެށުންކަމަށް ފުޓްބޯޅައަށް ލޯބިކުރާ ގިނަ ބަޔަކު އަންނަނީ ބުނަމުންނެވެ.


ވާހަކަ Archives | Landhooinfo\nލިޔުނީ: އައިޝަތު ރިފާޝާ ދުވަހަކީ އާދައިގެ ވަރަކަށް ވައި ޖެހެމުންދާ ދުވަހެކެވެ. އަހަރެން މާލެއިން ރަށަށް ދާން ދަތުރު ހެދީ ހަވީރުގެ ވަގުތުގައެވެ. މިއަދަކީ އަހަރެންގެ އާއިލާއިން އަހަރެންނަށް ހޫނު މަރުހަބާއެއް ލިބޭނެ ދުވަހެވެ. މިއަދު އަހަރެން އެއަށްވުރެ ބޮޑަށް އުފާވި ކަމެއް ނެތެވެ. ތެދެކެވެ. އަހަރެން ރަށަށް ދާން ދަބަހަށް އެއްޗިހި އެޅީވެސް ވަރަށް ހިތްހަމަޖެހުން ލިބިގެންނެވެ. އެއީ އަހަރެންގެ ނިޔަނެތި މަންމަ އާއި ބައްޕަ އަހަރެންގެ ލޮލަށް ފެންނާތީއެވެ. ދިގު …\nއައިޝަތު ޚަތުމާ – ގްރޭޑް 10 ދުނިޔެމަށްޗައް ވެރިވެފައިވާ ކަނު އަނދިރިކަން ފިލުވާލަމުން ފަތިސް ވަގުތުގެ އަރާމް ފިނިކަން މަޑުމަޑުން ކަނޑުވާލަމުން އުދަރެހުން އަރައިގެން އަންނަ އިރުން އެޅެމުންދާ ރަން ދޯދިތަކަށް މަރުހަބާ ކިޔުމަށް ޓަކައި މިރީތިމަންޒަރު ބަލަން އިން ޝަޒުރާ އަށް މިމަން ޒަރުގެ ފުރިހަމަ ކަމުން ދުނިޔޭގެ ޚިޔާލެއް ފިކުރެއް ނުކުރެވެއެވެ. މަންމަން ވެފައިވާ މުޅިދުނިޔެއަށް ވެރިވެފައިވާ ހަމަހިމޭންކަން ފިލުވާދެނީ އެކިތަފާތުވައްތަރުގެ ދޫނިސޫފާސޫފީގެ ގޮވުން ތަކާއި އިއްވާލާ …\nއައިޝަތު ޚަތުމާ – ގްރޭޑް 10 އިރުއޭގެ ވާޖިބު އަދާ ކުރުމަށްފަހު އުދަރެހުން ތިރިވަމުން އެދަނީ ސާދަވިލެރޭގެ ފުރިހަމަ ހަނދަށް ރަނިކަން ހަވާލުކޮށްފައެވެ. ކުޑައިރު ކޮޅެއްގެ ތެރޭގައި އިރުގެ ދޯދިތަށް އެޅި ރަތް ކުލައިން ދިއްލިފައިވާ ވިލާތައް ވެސް ފަނޑުވެ ހަނދާ ތަރިތަކުގެ އަލިކަން ދުނިޔެ މައްޗަށް އަތްގަދަ ކުރަން ފަށައިފިއެވެ. ޤުދުރަތުގެ މިސާލެއްނެތްފަދަ މިހިތްގައިމު މަންޒަރުބަލަން އިން ނަޝްވާ އަށް މިއިން ކަމެއް ފާހަގަ ކުރެވޭ ހެނެއް ހިއެށް …\n(ކުރީގެ އަދަދާއި ގުޅޭ) ތިން މީހުންވެސް ނިކަން ހާސްވެ ބިރުން ތިއްބާ ކުއްލިއަކަށް އަނެއްކާވެސް އެ ބިރުވެރި އަޑު ވަރަށް ކައިރިން އިވުނެވެ. އެއާއިއެކު ކުއްލިއަކަށް ދޮރުހުޅުވުނެވެ. އެމީހުން އަވަސްވީ ގޮތަކުން އެތެރެއަށް ދެމިގަތެވެ. އޭރު ގޭތެރޭގައި އެއްވެސް ކަހަލަ އަލިކަމެއް ފެންނާކަށް ނެތެވެ. މީހަކު އައިސް ދެލޮލަށް އިނގިލި ހެރިޔަސް ނޭނގޭހައިވެސް އަނދިރިއެވެ. ބިރުވެރިކަން އިންތިހާއަށް ދިއައީ އެހެންވެއެވެ. އީޝާ ބިރުން ހަޅޭލައްވައިގަންނަންވެސް އުޅުނެވެ. އެހެނަސް ހިތްވަރުކޮށްފައި އަނގަމަތީގައި …\nމެންދަމުގެ ހަމަހިމޭންކަން ފަޅުފިލުވަމުން ދިޔައީ އަރާމު ނިދީގައި އޮތް އާރިފްގެ ހުވަފެންތަކެވެ. ކޮޓަރިތެރޭގައި ޖަހާފައި ހުރި މަޑު މިއުޒިކާއި އެއްވަރަށް އޭނާގެ ގުގުރީގެ އަޑުވެސް ދެމެމުން ދިޔައެވެ. ކޮޓަރިތެރެ އެހާ ފިނިކޮށް އެހުރީ އޭސީގެ ފިނިމިން ދަށްކުރަން އާރިފް ހަނދާން ނެތުމުންނެވެ. އެފިނިކަމުގެ ތެރޭގައި އެނާގެ ހުވަފެނުގެ ރާނީ އާއި ބައްދަލު ކުރުމަށް ތައްޔާރު ވަމުން ދަނީއެވެ. އޭގެ ކުރިން އޭނާ ދަނީ ކޮންމެވެސް ތަނަކުން ސިޓީ ލިޔާ ފޮތެއް …\nމިއީ ޙަޤީޤީ ހާދިސާއެއްގެ މައްޗަށް ބިނާކޮށް ލިޔެފައިވާ ކުރު ވާހަކައެކެވެ. އޭނާއަކީ މިހާރު އަހަރެންގެ އެކުވެރިއެއް ނޫނެވެ. އެހެނަސް އަހަރެންގެ ކުޑައިރުގެ ވަރަށް ގާތް އެކުވެރިއެކެވެ. އެކީގައި އެކިއެކި ގުރޫޕު ހަދައިގެން ވަރަށް ފޯރީގައި މަޖާ ނެގި ދުވަސްތައް މިހާރުވެސް ކޮންމެވެސް ވަރަކަށް ހަނދާނުގައި ކޮށްޓާލައެވެ. އެއީ މީގެ ގާތްގަނޑަކަށް 14 ވަރަކަށް އަހަރު ކުރިއެވެ. އަހަރެންގެ ރައްޓެހިންގެ ޢަދަދު އެހާ ގިނަ ނޫންކަމުގައިވިޔަސް އަބަދުހެން އުޅޭނީ ދެތިން ކުދިންގެ …\nއެއްދުވަހަކު ވަރަށް ބަޑުހައިވެގެން ޖަންގަލީގެ ތެރޭގައި އުޅުނު ބުޅަކަށް ވަރަށް މީރު ކާއެއްޗެއްގެ ވަސް ދުވަން ފެށިއެވެ. އަވަސް އަވަހަށް އެ ވަސް އަންނަ ދިމާއަށް ދުވަމުން ދުވަމުން އެބަދެއެވެ. އެހިސާބަށް ދެވުނު ތަނާހެން ބުޅާ ކުއްލިއަކަށް ހުއްޓުން އެރިއެވެ. އެއީ އެހިސާބުގައި ބަޔަކު އުޅޭހެން ހީވެގެންނެވެ. ކުޑަކުދިންނާއި ބޮޑެތި މީހުން ވާހަކަ ދައްކާ ހީ ސަމާސަ ކުރާ އަޑުއިވުނެވެ. ކޮންމެއަކަސް ބުޅާ ވަރަށް ސިއްރު ސިއްރުން ގޮސް ގަސްތަކުގެ …\nއެއީ އިރުވައި މޫސުމުގެ އެންމެ ފަހު ނަކަތުން ދުވަހެކެވެ. މަޑުމަޑުން ޖެހެމުން ދިޔަ ވައިރޯޅިތަކާއެކުގައި ބޯމަތީގައި ދޮންދޫނިތައް ނިކަން އުފަލުގައި އުދުހެމުން ދަނީއެވެ. ބައެއްފަހަރު މަގުމަތީގައި ހެދިފައި ހުންނަ ފެންގަނޑުތަކަށް ތިރިކޮށް އެސޮރުމެން ފެންބޮއެ ހަދައެވެ. ހަމަ ކިރިޔާވެސް މީހެއްގެ ހިލަމެއް ވާއިރަށް ދޮންދޫނިތައް އުދުހިގެން މާ ދުރަށް ދެއެވެ. އަނެއްކާވެސް ހަމަ ކުރިން ތިބޭ ތަނަށް އެނބުރި އާދެއެވެ. މި މަންޒަރު ބަލަން ތަންކޮޅެއް ދުރުގައި އުމުރުން އެންމެ …\nމަލީޝާއަކީ އާދައިގެ އާއިލާއަކަށް އުފަން ވަރަށް ރީތި ކުއްޖެކެވެ. އެހާމެ މަޑުމައިތިރި ކުއްޖެއްވެސްމެއެވެ. މަލީޝާގެ ރީތިކަމާއި އެއްވަރަށް މީހުން އޭނާއާއި ބެހޭގޮތުން ދޮގު ޚަބަރުތައް ފަތުރާ ބުލީކޮށް ހަދައެވެ. މިވާހަކަ މަލީޝާ އޭނައިގެ މަންމަ ގާތުވެސް ދެ ފަހަރެއްގެ މަތިން ދެއްކިއެވެ. އަދި މަންމަ މަލީށާގެ ކުލާސް ޓީޗަރަށް މި މައުލޫމާތު ހިއްސާވެސްކުރިއެވެ. ނަމަވެސް މިކަމުގައި އެދެވޭ ހެޔޮ ބަދަލެއް ނާދެއެވެ. އެއްދުވަހަކު ކުލާހުގައި އިންދާ އެއްކަލަ މިރާޝް އޭނާއާއި …\nދުނިޔެ އަހަރެންނަށް އިމްތިހާނު ދިނީ މިހެންނެވެ.\nލިޔުނީ: މުޙައްމަދު ފަރުހާން – ގްރޭޑް9ފާލަމަށް ފެރީ ގާތްކުރުމާއިއެކު ދަބަސް ކޮނޑުގައި އަޅުވާލައިގެން ފެރީން ފޭބީމެވެ. ދަތުރުވެރިންގެ އިސްތިގުބާލުގައި އެމީހުންގެ ގާތްތިމާގެ މީހުންނާއި ބައެއް ރަހުމަތްތެރިން އައިސްތިއްބެވެ. މާހައުލަށް ނަޒަރު ހިންގާލުމުން ފެންނަނީ އުފާވެރިކަމެވެ. އުފަންވަޒަނަށް އާދެވުނުނަމަވެސް އަހަންނަށް ކުރެވެނީ ބީރައްޓެހި އިހުސާސެކެވެ. ދާނެވަކި ދިމާއެއް ނޭނގިފައި ހުއްޓާ އަހަރެންގެ ލޮލުގައި އަޅައިގަތީ އެމީހަކާއި އެކީ އަހަރެންގެ މުޅި ހަޔާތް ވޭތުކުރުމަށް ނިންމައިގެން އަލުން އަނބުރާ މިރަށަށް …\nދިއްކޮށްލި މުސްކުޅިވެފައިވާ ކުރަކި އަތުގައި ހިފީ ހިފާހިތަކުން ނޫނެވެ. އެއް މިޔަކަނުން ހީލުމަށްފަހު ހަތަރުކަޅި ހަމަކޮށްލިތަނާ ފެނުނީ އަލިމުތްތަކެއްފަދަ ކަރުނަތައް އެ މިލާފައިވާ ކޯތާފަތްމައްޗަށް އޮހޮރޭތީއެވެ. ކޮންމެވެސް އެއްޗެކޭ ބުނަން އުޅޭހެން ހީވިއެވެ. އެހެނަސް އަރުތެރެއިން ނިކުތީ ” ދަރިފުޅާ… ” މި ލަފުޒު އެކަންޏެވެ. އާނިޔާ މާބޮޑު ސަމާލުކަމެއް ނުދީ ވާތުގައި ހުރި ފެންތަށި ބެހެއްޓިއެވެ. އަދި އޭނާގެ މޫނުމައްޗަށް ރޫގިނަ ކޮށްލާފައި ކަނާއަތުގައި އޮތް ބަތްތަށި އެމުސްކުޅި …\nދުވަހަކަށް ފެނުން ތޮޅެލި އިރުގެ ދޯދިތައް ގަސްކަރަޔާ އެޅި ނިވާވެފައިވާ ގެފަތީގެ ފުރަގަހުން، އަރިމަތީގެ ރުއްތަކުގެ ކުރިން ފާއްދާލީ، ބޮޑުދައިތަގެ ހަރުކަށި ބަސްތަކުން އިނާޝާގެ ހިތް ކުދިކުދި ކުރަމުން ދަނިކޮށެވެ. އިނާޝާގެ ފެންކަޅިވެފައިވާ ދެލޮލުގެ ކަޅި ހުއްޓިފައިވަނީ އަތުގައިވާ ތަސްވީރަށެވެ. ކޯތާފަތުން ކަރުނަތިކިތައް އޮހޮރިގެންދާ ވަގުތުވެސް އަމާޒުވަމުންދަނީ ބޮޑުދައިތަގެ ރުޅި ބަސްތަކާއެވެ. ކޮންމެ ދުވަހެއްގެ ހެނދުނުގެ ވަގުތު އިނާޝާ ހޭދަކުރަނީ ރުއިމަށާއި ގިސްލުމަށެވެ. އެއީ ހަމަ އެ ތަސްވީރަށް ބެލުމަށްފަހުއެވެ. …\nލިޔުނީ: އާމިނަތު ނިހާމާ – ގްރޭޑް 10 އިރުގެ ރަން ދޯދިތައް ބިންމައްޗަށް އެޅެމުންދިޔައެވެ. މަޑުމަޑު ވައިރޯޅި ޖެހެމުންދިޔައެވެ. އާދައިގެ މަތިން ދަނޑުވެރިޔާ އޭނާގެ މަސައްކަތަށް ނިކުމެއްޖެއެވެ. ދަނޑުވެރިޔާ މިސްރާބު ޖެހީ ޖަނަވާރުތައް ލައިފައިވާ ކުޑަ ގެއަށެވެ. އެކުޑަ ގެއަށް ދަނޑުވެރިޔާ ދިޔައިރު ކަނެއްގައި ބަކަރިއެއް އޮތެވެ. އަނެއް ފަރާތުގައި ދަނޑުވެރިޔާ މަސައްކަތް ކުރަން ގެންގުޅޭ އަސް އޮތެވެ. އެއަހަކީ ވަރަށް މުރާލި އަހެކެވެ. ދަނޑުވެރިޔާ އަސް ކައިރިއަށް ދިޔައިރު …\nފެންނަ ކޮންމެ ހިނދަކު އުފަލުން ހިތް ފުރިގެންދެއެވެ. އެ މައުސޫމް ލޮލުން ބަލައިލުމަށްފަހު އެވާ ހިނިތުންވުން އަދިވެސް އަހަރެންގެ ސިކުނޑީގައި ބިންވަޅުނެގިފާވެއެވެ. މަޑުފުށްކޮޅެއް ފަދަ އަތުގައި ހިފާ ލޯބިކޮށްލި ކޮންމެ ވަގުތުކޮޅެއް ވަކިވަކިން ހަނދާނުގައި ކުރެހިފައިވެއެވެ. އެއީ މީގެ 14 އަހަރު ކުރިއެވެ. އައިޖީ އެމް އެޗްގައި ތެރޭގައި އިނދެ އިނދެ ފޫހިވެގެން ބޭރަށް ނިކުމެ ބޭރުބަލައިލީމެވެ. ފެންނަނީ ދާދި އެއްމަންޒަރެކެވެ. ހަލަބޮލި ކާރުބާރު ބޮޑުވެފައިވާ މާލޭގެ މަގެކެވެ. އެއީ …\nދުވަހަކީ ވަރަށް މޫސުންވެސް ރީތި ދުވަހެކެވެ. އަލީ އާއި އަހްމަދު ދިއައީ މަސްބާނާށެވެ. އަލީ އަށް އެދުވަހަކު އެންމެ މަހެއް ވެސް ނުބެވުނެވެ. އެކަމަކު އަޙްމަދު ވަރަށް ގިނަމަސް ބައިފިއެވެ. އަލީ ހިތަށް އެރިއެވެ. މިއަދު އަހަންނަށް މަހެއް ނުބެވުނަސް ކޮންމެއްސް ކަހަލަދޮގެއް ހަދައިގެން މިއަދު އަހްމަދު ބޭ ހުރިހާ މަހެއްވެސް ވާނީ އަތުލައި ގަނެވޭތޯ ބަލާށެވެ. ކޮންމެސް މަކަރެއް ވާނީ ހަދާށެވެ. މީގެ ކުރިން މިދެ އެކުވެރިންނަކީ ވަރަށް …\nއެމަންޒަރު ދުށުމަކަށް ނޭދެން…. ( ކުރުވާހަކަ )\nބޯކޮށް ވާރޭ ވެހެމުން ދިޔައެވެ. ރޭގަނޑުގެ އަނދިރިކަން އިތުރަށް ގަދަވެފައިވަނީ އެހެންވެގެންނެވެ. ޖައްވު ފިނިވެފައި ބާރަށް ރޯޅި ޖެހެމުން ދިއައެވެ. އަހަރެން އޮފީހުން އައިސް ގޭތެރެއަށް ވަނުމުގެ ބަދަލުގައި ކާރުގަ އިށީނދެލާ އިނީ ފޯނަކަށް ޖަވާބު ދޭށެވެ. ކާރުގެ ކުރިމަތިން ހުރަސްކުރި އަންހެން ކުއްޖާގެ މޫނު އަހަރެންނަށް ނުފެނުނަސް އެއީ ދެކެފަރިތަ އިސްކޮޅެކެވެ. އެއީ އަހަރެންނަށް އައު ރޫފައެއްނޫނެވެ. ނަމަވެސް އަހަރެން ފޯނުގައި އިނުމުން މާބޮޑު ސަމާލު ކަމެއް ނުދެވުނެވެ. …\nލިޔުނީ: އަޙްމަދު ނާއިފް – ގްރޭޑް 10 ބޯކޮށް ވާރޭ ވެހެމުން ދިޔައެވެ. ރޭގަނޑުގެ އަނދިރިކަން އިތުރަށް ގަދަވެފައިވަނީ އެހެންވެގެންނެވެ. ޖައްވު ފިނިވެފައި ބާރަށް ރޯޅި ޖެހެމުން ދިއައެވެ. އަހަރެން އޮފީހުން އައިސް ގޭތެރެއަށް ވަނުމުގެ ބަދަލުގައި ކާރުގަ އިށީނދެލާ އިނީ ފޯނަކަށް ޖަވާބު ދޭށެވެ. ކާރުގެ ކުރިމަތިން ހުރަސްކުރި އަންހެން ކުއްޖާގެ މޫނު އަހަރެންނަށް ނުފެނުނަސް އެއީ ދެކެފަރިތަ އިސްކޮޅެކެވެ. އެއީ އަހަރެންނަށް އައު ރޫފައެއްނޫނެވެ. ނަމަވެސް މިހާތަނަށް …\n( ކުރުވާހަކަ ) އަޑިގަނޑަކަށްފަހު އުސްގަނޑެއް އަންނާނެއެވެ.\nދުނިޔޭގައި އުޅެނީ ތަފާތު މީހުންނެވެ. އެކި މީހުންގެ ހުންނަނީ އެކި ޚިޔާލެވެ. އެކި މީހުން ދައްކާނީވެސް އެކި ވާހަކައެވެ. އެއްބަޔަކު ކިޔާތީ އަހަމެވެ. ދުނިޔޭގައި ދިރިއުޅޭ އިންސާނުން ނަކީ ރީއްޗައް ލޯބިކުރާބައެކެވެ. އަނެއްބަޔަކު ކިޔާތީ އަހަމެވެ. ދުނިޔޭގައި ދިރިއުޅޭ އިންސާނުން ނަކީ ފައިސާއަށް ލޯބިކުރާ ބައެކެވެ. ދުއިޔޭގައި ރީތި ކަމުގެ ސިފައާއި މުއްސަނދިކަން ލިބިގެން ނުވާ މީހުނަށް އެކަކުގެވެސް ލޯބިނުލިބެނީހެއްޔެވެ؟ އެއްވެސް އިންސާފެތްނެތި މިކަން ކުރަނީ ކީއްވެބާއޭ އަހަރެންގެ ހިތަށް …\nހަވީރުގެ ވަގުތަށް ދިޔަވަރު ހިކެމުންދަނީއެވެ. އަސުރުގެ ފަހުން ދާން ހަމަޖެއްސި މަސްދަތުރުގެ ހުރިހާ ތައްޔާރީއެއް ވެއްޖެއެވެ. ނާއިޒުގެ އާއިލާ ހުރިހާ މެންބަރުންވެސް ތިބީ ނިކަން ހިތްހަމަޖެހިފައެވެ. ގިނަ ދުވަސް ތަކަކަށްފަހު މިފަދަ ގޮތަކަށް ހުރިހާ އެންމެން އެއްތަންވެ މަޖާ ދަތުރެއް ދެވޭތީއެވެ. ނާއިޒުގެ ދަބަހަށް ބިސްކޮލާޓާ އަކާއި މައިލޯ ޕެކެޓް ލިއެވެ. އޭނާއަކީ މާގިނައިން ކެއުމަށް ފޯރި ހުއްނަ ކުއްޖެއް ނޫނެވެ. އެއާއި ޚިލާފަށް ލައިނާ ގެންގުޅޭ ދަބަސް ފުރާ …\nއަސުރުން އިރު ތިރިވެދާނެއެވެ. ފިނިރޯޅިތައް ޖެހޭ އިރުވައިގެ ނަލަ ދުވަސްތަކުގެ ތެރެއިން ދުވަހެކެވެ. މަސްވެރިކަން ދެރަ ދުވަސްވަރެއްކަމުން ގިނަ މީހުން އެގަޑީގައި ފަރުމަހަށް ދާން ބަނދަރަށް ނިކުންނަނީއެވެ. ޒުވާން އުމުރުގެ ކުދިންނާއި ހަރުމީހުންނެވެ. އެހެނަސް ހަތާނެތި އުޅޭ ވައިކުޅަނދުރެއްހެން މާހިދު އެނބުރެމުން ސެބުރެމުން ރަށުގެ ހުޅަނގު ފަރާތު އަތިރިމަށްޗާ ދިމާލަށް ދާތީ ފެނެއެވެ. މީހާ ހުރީ ވަރުބަލިވެފައެވެ. ބަނޑަށް ބަލާލުމުން ހީވަނީ ހަތްގޭފާތިހާއަށް ފުނޑަފައި ހުރި ދައެއްހެންނެވެ. އަހަންމިޔަތުކަމެއް ނުދެވި …


"Siyaasee Hayyareen" Shakuvaa Hush'helhumah Hulhuvaalaifi - Vaguthu\n"ސިޔާސީ ހައްޔަރީން" ޝަކުވާ ހުށަހަޅަން ހުޅުވާލައިފި\nރައީސް އޮފީހުން މިއަދު ވިދާޅުވި ގޮތުގައި އެފަދަ ފަރާތްތަކުން މައްސަލަޔާ ގުޅޭ އެންމެހައި ލިޔެކިޔުންތަކާއެކު، މިއަދުން ފެށިގެން ކުރިއަށް އޮތް 30 ދުވަހުގެ ތެރޭގައި ރައީސް އޮފީހަށް އޮފީހަށް ޝަކުވާ ހުށައެޅުއްވުމަށް ވަނީ ފުރުސަތު ހުޅުއްވައި ލެވިފައެވެ.\nރައީސް އޮފީހުން ވިދާޅުވި ގޮތުގައި ސިޔާސީ ބޭނުމަކަށްޓައި ހައްޔަރު ކޮށްފައިވާ ފަރާތްތައް މިނިވަން ކުރުމަށް ކޮމިޓީ އެއް އުފައްދަވާ، އެކޮމިޓީގެ މަސައްކަތްތައްވަނީ ފައްޓަވާފައެވެ.\nމީގެއިތުރުންވެސް، ސިޔާސީ ސަބަބެއްގެ ސަބަބުން ވަޒީފާއިން ވަކިކޮށްފައިވާ ނުވަތަ ފިޔަވަޅު އަޅާފައިވާ ފަރާތްތަކުން، ރައީސް އޮފީހަށް ޝަކުވާ ހުށަހެޅުމުގެ ފުރުޞަތުވެސް ވަނީ ހުޅުވާލާފައެވެ.\nޑިސެމްބަރު 7, 2018 00:10\nއަވަސްވީގޮތަކުން އިސްތިއުފާ ދެއްވުމަށްހު އިބޫ ގެއަށް ވަޑައިގެންނެވުން ރަނގަޅުވާނެކަމަށް މަށަށް ފެނޭ\nޑިސެމްބަރު 7, 2018 02:12\nޖަލުގަ ތިބި ހުރިހާ އެންމެން ދޫކޮށްލާ. މިރާއްޖޭގެ ޖަލުތަކުގައި ތިބީ ހުސް ސިޔާސީ ކުށްވެރިން. ސިޔާސީ ސަރުކާރު.ތި ކަޑ.\nޑިސެމްބަރު 7, 2018 03:48\nއިބޫ ވެރިކަމުން ވެއްޓުމުގެ ޢަލާމާތްތަށް. ފަހަތުގައި އިންސާނުންގެ ތެރޭގައި ތިބި ޝައތާނުން.\nޑިސެމްބަރު 7, 2018 07:22\nކުޑަކުދިންނާބެހޭ މީހުނާ ސިޔާސީ ޕާޓީތަކު މީހުންގެ ތެރެއިން ޖަލުގައި ތިބި އެންމެން ދޫކޮށްލާ\nޑިސެމްބަރު 7, 2018 07:59\nހުރިހާ އެންމެން ދޫކޮށްލާ.. ޖަލު އުވާލާ.. އެންމެންނަށް މިނިސްޓަރު ކަމާ، ނައިބުކަމާ ދެންވެސް ދެވެން ހުރި ހުރިހާ މަގާމެއްދީ...\nޑިސެމްބަރު 7, 2018 08:21\nހަމައެކަނި އިންސާފު ލިބެންޖެހޭ ފަރާތަކީ ސިޔާސީ މީހުން އެކަނިތޯ؟\nޑިސެމްބަރު 7, 2018 10:04\nޢިބޫ ކަލޭލަހެއް ނުވެ ވެރިކަމުން ފައިބާނެ އިންޝާﷲ\nޑިސެމްބަރު 7, 2018 11:05\nމަޖިލީހުގެ އިންތިޚާބުން ސަރުކާރަށް ރަނގަޅު ފިލާވަޅެެއް ލިބެންޖެހޭ މައިގަނޑު ސަބަބަކީ، ރައްޔިތުން ނިކަމެތި ކޮށްލުމަށް ހިންގޭ ޙަރަކާތްތަކެވެ. ވަކިބައެއްގެ ރައީސެއްގެ ގޮތުގައި ހުރެގެން، ކަނޑައެޅިގެން ވަކިބަޔަކަށް އިތުބާރުކޮށް ދެންތިބި މީހުން ބޭކާރުކޮށް ދޫކޮށްލުމެވެ.\nޑިސެމްބަރު 7, 2018 18:53\nމިކަހަލަ ތާކުންތާކު ނުޖެހޭ ކަންކަމުގައި ދެއަތަށް ދެލަކި ޖަހަޖަހާ ތިއްބާ ދައުރު ނިމޭނީއެވެ. އެއިރު އެހެން މީހުންގެ ޞޫރަ ހުތުރުކުރަން މަސައްކަތްކުރަމުން މިމީހުންދާނީ ދައުލަތުގެ މާލިއްޔާ ކޮޅާ ހުސްކުރަމުން ނެވެ.\nޑިސެމްބަރު 7, 2018 18:55\nނޫނޭވާ ތިޔައިނީ ފައްކާ ޞޯލިޙެއް. “ނަމުން ޞޯލިޙު، ކަމުން ޑިކްޓޭޓަރު”ދޯއެވެ.


Bideysee keeper huttas Hussain ah furusathu dheynan\nބިދޭސީ ކީޕަރު ހުއްޓަސް ހުސައިންއަށް ފުރުސަތު ދޭނަން\nމާޒިޔާގެ އެއް ނަންބަރު ގޯލްކީޕަރުގެ ގޮތުގައި، އަފްގާނިސްތާންގެ ގައުމީ ޓީމުގެ ގޯލްކީޕަރު އޮވައިސް އަޒީޒީ ހުރި ނަމަވެސް، ޒުވާން ގޯލްކީޕަރު ހުސައިން ޝަރީފަށް މެޗުތަކުން ފުރުސަތު ދޭނެ ކަމަށް މާޒިޔާގެ ކޯޗް މެސަޑޯނިއާގެ މަރުޔާން ސެކްލޮވްސްކީ ބުނެފި އެވެ.\nމިދިޔަ ސީޒަންގެ ދިވެހި ޕްރިމިއާ ލީގު މާޒީޔާއިން ފެށީ އެ ޓީމުގެ އެއް ވަނަ ކީޕަރަކަށް ހުސައިން ހަމަޖައްސައިގެންނެވެ. މިދިޔަ ސީޒަންގައި އޭނާއަށް ދިން ފުރުސަތުގައި ރަނގަޅު ކުޅުމެއް ދެއްކި އެވެ. މިއަހަރު މާޗް މަހު ޒުވާން ޓީމުން ސައުދީ އަރަބިއްޔާގައި ކުޅުނު އޭޝިއާގެ 23 އަހަރުން ދަށުގެ ޗެމްޕިއަންޝިޕްގެ ކޮލިފިކޭޝަންގައި ރާއްޖޭގެ ޓީމުން އެންމެ ރަނގަޅު ކުޅުމެއް ދެއްކީ ކީޕަރު ހުސައިން ކަމަށް ހެޑް ކޯޗް ޕީޓާ ޝެގަޓް ފާހަގަ ކުރި އެވެ.\nއާ ސީޒަނަށް މާޒިޔާއިން އަފްޣާނިސްތާންގެ ކީޕަރު އަޒީޒީ ގެނައުމުން ހުސައިންއަށް ފުރަތަމަ 11 އިން ޖާގަ ގެއްލުނެވެ. ސެކްލޮވްސްކީ ބުނީ ހުސައިން އަށް މެޗުތަކުން ފުރުސަތު ދޭނެ ކަމަށެވެ.\n"ހަމަ ޔަގީން އޭނާ [ހުސައިން] އަށް ފުރުސަތު ލިބިގެންދާނެ، އަހަންނަށް ހީވަނީ 30 ޕަސަންޓް މެޗުތަކުން އޭނާއަށް ފުރުސަތު ލިބިގެން ދާނެ ހެން."\nސެކްލޮވްސްކީ ބުނީ މާޒިޔާގެ ޓީމުގެ ތިބި ދިވެހި ކުޅުންތެރިންގެ ފެންވަރާ މެދު އޭނާ ވަރަށް ބޮޑަށް ހިތްހަމަޖެހޭ ކަމަށާއި، އިތުރު މަގާމަކަށް ބިދޭސީ ކުޅުންތެރިޔަކު ގެންނަން ޖެހޭނަމަ ފުރަތަމަ ފަސް މެޗަށް ފަހު އެކަން އެނަލައިސް ކުރަން ޖެހޭނެ ކަަމަށެވެ. އޭނާ ބުނީ މާޒިޔާގެ ސްކޮޑު ވަރުގަދަ ނަމަވެސް އެ ޓީމުގެ ހުރިހާ ކުޅުންތެރިންނަށްވެސް މެޗުތަކުން ފުރުސަތު ދޭނެ ކަމަށެވެ.\n"އަހަންނަކީ ރޮޓޭޝަން ކޯޗެއް ނޫން، އަހަރެން ބަލާނީ ކުޅުންތެރިން ކުރާ މަސައްކަތަށް، ސެކްލޮވްސްކީ ބުންޏެވެ. "އަދި އަހަންނަށް މާކަ މުހިންމެއް ނޫން ފުރަތަމަ 11 އަށް އަރާ ކުޅުންތެރިންނެއްވެސް، އަހަންނަށް އެންމެ މުހިންމީ މެޗު ނިމޭއިރު އޮންނަ ނަތީޖާ، އެހެންނަމަވެސް ސީޒަންގައި ހުރިހާ ކުޅުންތެރިންނަށްވެސް ފުރުސަތު ދޭނަން."\nޕްރިމިއާ ލީގްގައި މިރޭ މާޒިޔާ ނިކުންނާނީ ނިލަންދުއާ ދެކޮޅަށެވެ. ސެކްލޮވްސްކީ ބުނީ ނިލަންދޫއިން ކިތަންމެ ލަހުން ސީޒަނަށް ތައްޔާރުވާން ފެށި ނަމަވެސް އެ ޓީމާ ދެކޮޅަށް ފަސޭހަކޮށް ނުނަގާނެ ކަމަށެވެ. އަދި ތަޖުރިބާކާރު ކުޅުންތެރިން އެ ޓީމުގައި ތިބުމުން އެކަމާ ސަމާލުވާނެ ކަމަށްވެސް ތަޖުރިބާކާރު ކޯޗް ބުންޏެވެ.


ބޮޑު ހަރަދެއް ނުކޮށް އިސްތަށި ފޭބުން ހުއްޓުވުމަށް ކުކުޅު ބިސް...\nއިސްތަށިގަނޑަށް ކުކުޅު ބިހުގެ ފަރުވާ\nބޮޑު ހަރަދެއް ނުކޮށް އިސްތަށި ފޭބުން ހުއްޓުވުމަށް ކުކުޅު ބިސް ބޭނުންކުރޭ!\nހަފްތާއަކު އެއްފަހަރު އިސްތަށިގަނޑުގައި ބިސްހާކަން ޖެހޭ\nބޮލުން އިސްތަށި ފޭބުމާއި ހަންފޮޅުމުގެ މައްސަލައަށް ވެސް ކުކުޅު ބިހުން ފަރުވާ ލިބޭ\nކުކުޅު ބިހުގައި ހުންނަ ޕްރޮޓީން އަކީ އިސްތަށި ފޭބުން މަދުކޮށްދޭ\n14 ނޮވެންބަރ 2020 | ހޮނިހިރު 17:47\nކުކުޅު ބިހުން އިސްތަށިގަނޑަށް ގިނަގުނަ ފައިދާތައް ލިބޭ ކަމަށް ދިރާސާތަކުން ދައްކާ\nރީތި ކަމަށް އެންމެން ވެސް އިސްކަންދެ އެވެ. ރީތިކޮށް ހުރުމަށްޓަކައި ތަފާތު އެކި ކްރީމްތަކާއި ފަރުވާތައް ވެސް ހޯދާ މީހުން މަދެއް ނުވާނެއެވެ. ޚާއްސަ ގޮތެއްގައި ގިނަ ބަޔަކު އެންމެ ގިނައިން ފަރުވާ ހޯދަނީ އިސްތަށިގަނޑަށްށޭ ބުންޏަސް ދޮގަކަށް ނުވާނެ އެވެ. ކޮންމެ މަހަކު ވެސް ބޮޑެތި ހަރަދުތައް ކުރި ނަމަވެސް އިސްތަށިފޭބުން ފަދަ މައްސަލަތަކަށް ހައްލު ނުލިބޭ ކަމަށް ގިނަ މީހުން ބުނެއެވެ. ނަމަވެސް ގޭގައި ކުޑަ މަސައްކަތެއް ކޮށްގެން އިސްތަށިގަނޑަށް ކުރާ ފަރުވާއިން މާ ބޮޑަށް ފައިދާ ކުރާ ކަމަށް ބައެއް ދިރާސާތަކުން ދައްކަ އެވެ.\nއެގޮތުން ކުކުޅު ބިހަކީ އިސްތަށިގަނޑަށް ގިނަގުނަ ފައިދާތަކެއް ލިބޭ އެއްޗެކެވެ. ކުކުޅު ބިހުގައި ހުންނަ ޕްރޮޓީން އަކީ އިސްތަށި ފޭބުން މަދުކޮށްދޭ އެއްޗެއް ކަމަށް ދިރާސާތަކުން ދައްކަ އެވެ. އަދި ކުކުޅުބިހުގައި އެކުލެވޭ ޕްރޮޓީން އަކީ ވަރުގަދަ ރީތި އިސްތަށިގަނޑަކަށް އެދޭ ނަމަ ބޭނުންވާނެ އެންމެ މުހިންމު މާއްދާ އެވެ.\nބޮލުން އިސްތަށި ފޭބުމާއި ހަންފޮޅުމުގެ މައްސަލައަށް ހައްލު ލިބި އަވަހަށް އިސްތަށިގަނޑު ދިގުވެއެވެ. އެއީ ކުކުޅު ބިހުގައި ގިނަ އަދަދަކަށް ސަލްފަރގެ އިތުރުން ދަގަނޑުގެ ބައި އެކުލެވޭތީ އެވެ.\nއިސްތަށިގަނޑުގައި ކުކުޅުބިސް ހާކާނަމަ ވަރަށް އަވަހަށް ނަތީޖާ ފެންނާނެ\nކުކުޅު ބިހުން އިސްތަށިގަނޑަށް ފަރުވާ ދޭ ގޮތަށް ބަލާއިރު، ހަފްތާއަކު އެއްފަހަރު އިސްތަށިގަނޑުގައި ބިސްހާކަން ޖެހެއެވެ. ކުކުޅު ބިސް ރަނގަޅަށް ގިރާލައިގެން އިސްތަށިގަނޑުގައި ބިސް ހާކާލައިގެން 20 މިނެޓާއި، 30 މިނެޓް ބަހައްޓަންޖެހެ އެވެ. އަދި ފިނިފެނުން ދޮވެލާށެވެ. މިގޮތަށް އިސްތަށިގަނޑަށް ފަރުވާ ދޭ ކަމަށްވާނަމަ ނަތީޖާ ވަރަށް އަވަހަށް ފެންނާނެ ކަމަށް ދިރާސާތަކުން ދައްކަ އެވެ.\nރީތި އިސްތަށިގަނޑެއް ބޭނުންނަމަ އެކިކަހަލަ ކެމިކަލް އެކުލެވޭ ބާވަތްތައް ހޭކުން ހުއްޓާލަން އެބަޖެ އެވެ. އެކިކަހަލަ ކްރިމްތަކާއި، ތެޔޮތައް ބޭނުން ކުރުމުގެ ބަދަލުގައި ގޭގައި މިހެން ދެވޭ ފަރުވާގެ ފައިދާ މާ ބޮޑުވާނެ އެވެ.


ރޯދަ ހަދިޔާ -2- މަޢުރިފަތުގެ މުހިއްމުކަން - AO News\nރޯދަ ހަދިޔާ -2- މަޢުރިފަތުގެ މުހިއްމުކަން\nانس بن مالك الأنصارى رضي الله عنه ވިދާޅުވިއެވެ. މީހަކު رسول الله صلّى الله عليه و سلّم ގެ އަރިހަށް އައިސް ދެންނެވިއެވެ. އޭ ﷲ ގެ ރަސޫލާއެވެ. އެންމެ ހެޔޮ ޢަމަލަކީ ކޮބައިތޯއެވެ؟ އިތުރު އެކަލޭގެފާނު ޙަދީޘް ކުރެއްވިއެވެ. (އެއީ) ﷲ މަޢުރިފާ ކޮށްގަތުމެވެ. (العلم با للّـه عز و جل)\nއެ މީހާ ދެވަނަ ފަހަރަށް ދެންނެވިއެވެ. އޭ ﷲ ގެ ރަސޫލާއެވެ. އެންމެ ހެޔޮ ޢަމަލަކީ ކޮބައިތޯއެވެ؟ އިތުރު އެކަލޭގެފާނު ޙަދީޘް ކުރެއްވިއެވެ. ﷲ މަޢުރިފާ ކޮށްގަތުމެވެ. އެ މީހާ ދެންނެވިއެވެ. އޭ ﷲ ގެ ރަސޫލާއެވެ. އަޅުގަނޑު ކަލޭގެފާނަށް މި ސުވާލު ދަންނަވަނީ ޢަމަލާ ބެހޭ ގޮތުންނެވެ. ކަލޭގެފާނު ޖަވާބު ދެއްވަނީ ޢިލްމުގެ ވާހަކައިންނެވެ. އިތުރު އެކަލޭގެފާނު ޙަދީޘް ކުރެއްވިއެވެ. إن قليل العمل ينفع مع العلم، و إن كثير العمل لا ينفع مع الجهل (جامع بيان العلم و فضله، صفحة 45) މާނައަކީ ޢިލްމާއެކު ކުރެވޭ ކުޑަކުޑަ ޢަމަލަކުން ނަފާ ވެދެއެވެ. އަދި ޖާހިލުކަމާއެކު ކުރެވޭ ގިނަ ޢަމަލުތަކުންވެސް ނަފައެއް ނުލިބެއެވެ.\nމި ޙަދީޘްފުޅުގައި އެވާ ޢިލްމުގެ މުރާދަކީ މަޢުރިފަތެވެ. ޢަމަލުގެ ގިނަ މަދު މިނުގެ މާނައަކީ ޢަމަލުގެ ޢަދަދެއް ނޫނެވެ. މާނައަކީ ޢަމަލެއް ކަމުގައި ބެލެވޭ ފަދަ ޙަޤީޤީ ޢަމަލަކީ މަޢުރިފަތާއެކު ނުވަތަ ހިތުގެ އަޑީން ކަމެއް ދަނެގެން ހުރެ ކުރެވޭ ޢަމަލެވެ. މަޢުރިފަތާ ނުލައި، ނުވަތަ ހިތުގެ އަޑީން ކަމެއް ނުދެނަހުރި ހާލަތުގައި ކުރާ ޢަމަލެއްގެ އިތުބާރެއް ނެތެވެ.\nޙަޤީޤަތުގައި އިސްލާމް ކަމުގެ ފެށުން އޮންނަނީ މަޢުރިފާ ކޮށްގަތުމުގައެވެ. އެބަހީ ﷲ ގެ ވުޖޫދު ދެނެގަތުމާއި، ތިމާއާއި ﷲ އާ ދެމެދު އޮންނަ ގުޅުމަކީ ކޮބައިކަން ދެނެގަތުމުގައެވެ. މި ދެންނެވުނު މަޢުރިފާ ކޮށްގަތުމަށް ކިޔާ ނަމަކީ ايمان با للّـه އެވެ. ނުވަތަ ﷲ އަށް އީމާން ވުމެވެ. އެއްވެސް މީހެއްގެ ހިތުގައި މި ފަދަ ގޮތަކަށް ﷲ އަށް އީމާންވުން އަށަގެންފި ނަމަ، އޭނާގެ ދިރިއުޅުމުގެ ތެރެއިން އެކަން ފެނިގެން ދިއުމަކީ ލާޒިމު ކަމެކެވެ. އޭނާގެ ވިސްނުމާއި، ބަސްމަގާއި، ސުލޫކާއި، މުޢާމަލާތާއި، އަޅުކަން ފަދަ ހުރިހައި ކަމަކުން އެ އީމާންކަމުގެ އަސަރު ވަރަށް ބޮޑަށް ފެންނާނެއެވެ. ކުރުކޮށް ދަންނަވާނަމަ، އިސްލާމް ކަމުގެ ދަރަޖަ އޮންނާނީ މަޢުރިފަތުގެ ދަރަޖަ އޮތް ހިސާބެއްގައެވެ. ބޭރު ފުށުގެ ޢަމަލުތައް ސީދާ ވާނީ އެތެރެ ހަށީގައި ނުވަތަ ހިތުގެ އަޑީގައި މަޢުރިފަތުގެ ދަރަޖަ އޮތް މިންވަރަކުންނެވެ.\nމަޢުރިފަތަކީ އިސްލާމްކަމުގެ ރޫޙެވެ. ނުވަތަ ފުރާނައެވެ. މަޢުރިފަތަކީ އިސްލާމްކަމުގެ ދިރުމެވެ. މީހެއްގެ އިސްލާމްކަން ދިރިހުރި އިސްލާމްކަމަކަށް ބަދަލު ކޮށްލަނީ މަޢުރިފަތުންނެވެ. މަޢުރިފަތާއެކު ކުރެވޭ ޢަމަލުގެ މިސާލަކީ ދިރިހުރި އަދި ކުރިލައި ހެދެމުންދާ ގަހެއްގެ މިސާލެވެ. މަޢުރިފަތާ ނުލައި ކުރެވޭ ޢަމަލުގެ މިސާލަކީ ހިކި، ފީވެފައިވާ ގަހެއްގެ މިސާލެވެ.


galehiri: ފުވައްމުލަކުގެ ޢިލްމީ އުދަރެހުން - 1 ޢަލީ މުޞްޠަފާ\nފުވައްމުލަކުގެ ޢިލްމީ އުދަރެހުން - 1 ޢަލީ މުޞްޠަފާ\n[މަޖީދިއްޔާގައި އޭނާއަކީ އެންމެމޮޅު ޅެންވެރިޔާއަށް ވީފަދައިން ފަހަކަށްއައިސް ދިވެހިރާއްޖޭގައިވެސް "ހިޒާރު" (ޢަލީ މުޞްޠަފާ) އަކީ އޭނާއާއި ވާދަކުރުން ދަތި ޠަބީޢީ ޅެންވެރިއެކެވެ. ޤައުމީ މުބާރާތްތަކުގައި އެތައް ފަހަރެއްގެ މަތިން ހޮވުނު އެއްވަނަ ޅެންވެރިޔާއެވެ.] - "މަލަސް"53 -\nޢަލީ މުޞްޠަފާ ދުނިޔޭގެ އަލިކަން ދެކެވަޑައިގަތީ 19 ރަމަޟާން 1341ހ. ގައި ފުވައްމުލަކުގަ އެވެ. ފުވައްމުލަކުގައި އޭނާ މަޝްހޫރުވެފައި ވަނީ "ފާނަންމަގު" ޢަލީ މުޞްޠަފާގެ ނަންފުޅުންނެވެ. "ފާނަންމަގު" މިއީ ގޭގެ ނަމެކެވެ. ޢަލީ މުޞްޠަފާ އަކީ ޢިލްމީ ޢާއިލާއެއްގެ ދީންވެރި ޢިލްމުވެރި އަދި އަޚުލާޤު ރަނގަޅު ބޭފުޅެކެވެ. އާދަޔާޚިލާފަށް ހިތް އަލި ބޭފުޅެކެވެ. ތުއްޕުޅު އިރު ފުވައްމުލަކުގައި ހުންނަވައިގެން އޭނާގެ ބައްޕަ ދޫނޑޭރެ އަޙުމަދުދީދީ އާއި އެއްބަނޑު އެއްބައްޕަ ބޭބެ ދޫނޑޭރެ އައްނާއިބު އިބްރާހީމް ފަހުމީދީދީ (ދޫނޑޭރެ ދޮންތުއްތު ދީދީ)ގެ އަރިހުން ދީނީ ތަޢުލީމާއި ޢަރަބި ބަހާއި ހިސާބާއި އަދި ނިޔަމިކަން ވެސް އުނގެނިވަޑައިގަތެވެ. އައްނާއިބު އިބްރާހީމް ފަހުމީދީދީ އަކީ ޤާޟީ އިބްރާހިމް މަޖުދުއްދީން އާއި ފުވައްމުލަކު "ދިހެރޭމަގު" ފާޠިމާ މަނިކެގެ ދަރިކަލުން އައްނާއިބު މުޙައްމަދު މަނިކުގެ ދަރިކަލެކެވެ. ޢަރަބިބަހާއި ފިޤުހާއި ނިޔަމިކަމަށް ވަރަށްމޮޅު ބޭފުޅެކެވެ. ޢަލީ މުޞްޠަފާ ފުވައްމުލަކުން ތަޢުލީމު ޙާޞިލްކުރެއްވުމަށް ފަހު މާލެއަށް ވަޑައިގެން ފަޟީލަތުއްޝައިޚު ޙުސައިން ޞަލާޙުއްދީންގެ އަރިހުންނާއި އަދި މާލޭ މަދަރުސަތުއް ސަނިއްޔާ ފަހުން މަދަރުސަތުލް މަޖީދިއްޔާ އިން ވެސް ތަޢުލީމު ހޯއްދެވިއެވެ.\n"ދިވެހިބަހާއި ތާރީޚަށް ޚިދުމަތްކުރާ ޤައުމީ މަޖުލިސް" އިން ނެރުއްވި "މަލަސް 53" ގައި ލިޔެފައިވެއެވެ. [ޢަލީ މުޞްޠަފާ މަދަރުސާއަށް ވަދެވަޑައިގަތް ދުވަހުން ފެށިގެން ސްކޫލް ދައުރު ނިމެންދެންވެސް އޭނާއަކީ އެންމެ ބަސްއަހާ އަދި ކިޔެވުމުގައި އެންމެ ކުރިއަރާ ހަތަރު ފަސް ކުއްޖެއްގެ ތެރޭން ދަރިވަރަކަށްވިއެވެ. އޭނާއާއި އެއްކްލާހުގައި ތަޢުލީމު ނިންމި ދަރިވަރުންގެތެރޭގައި ނތ. ޙަސަންދީދީ، އަޙުމަދު ޝަފީގު، އިސްމާޢީލް ޢަބުދުﷲ އާއި ނައިފަރު ޢަލީ ޙުސައިނާއި އެފަދަ އެމަދަރުސާ އުފެއްދި ދަރިވަރުންކޮޅެއް ހިމެނުނެވެ. މިއިން ކޮންމެ ދަރިވަރަކީ މަޖީދިއްޔާ ފަޚުރުވެރިވުން ޙައްޤު ދަރިވަރެކެވެ. ސްކޫލް ނިންމަވައިގެން 1949 އަހަރުހާތާގައި އެކްލާސްނިންމި ދަރިވަރުން ސަރުކާރުގެ ޚިދުމަތުގައި ބޭނުންފުޅު ކުރެއްވުމުގައި ޢިލްމީ ޤާބިލިއްޔަތު އެންމެ މަތީ އެއްކުއްޖެއްގެ ގޮތުން މުޞްޠަފާއަށް ދެއްވީ މަޖީދިއްޔާ މުދައްރިސް ކަމެވެ.]\nޢަލީ މުޞްޠަފާ މާލޭގައި ހުންނެވީ ފަޟީލަތުއްޝައިޚު ޙުސައިން ޞަލާޙުއްދީންގެ ބެއްލެވުމުގެ ދަށުގައި ބަގީޗާގޭގަ އެވެ. ޝައިޚު ޞަލާޙުއްދީން އާއި އެމަނިކުފާނުގެ އަނބިކަނބަލުން މެދުގަނޑުވަރު ތުއްތުގޮމާއަކީ ޢަލީ މުޞްޠަފާއާއި ޢާއިލީގޮތުން ގުޅޭ ބޭފުޅުންނެވެ. އަދި މިބޭފުޅުން އެއްބޭފުޅަކު އަނެއް ބޭފުޅަކާއި ވެސް ޢާއިލީގޮތުން ގުޅެއެވެ. އެހެންވުމާއި އަދި ޢަލީ މުޞްޠަފާއަށް ލިބިވަޑައިގެންފައިވާ ތަރުބިއްޔަތާއި ހަރުދަނާ އަޚުލާޤުގެ ސަބަބުން އޭނާ ބަގީޗާގޭގައި ހުންނެވީ ހުރިހާ ކަމެއްގައި ވެސް ޞަލާޙުއްދީންގެ ބޭފުޅުންނެކޭ އެއްގޮތަށެވެ. ޢަލީ މުޞްޠަފާއާއި މެދު ބަގީޗާގޭ ބޭފުޅުން ދެކެވަޑައިގަންނަވަނީ ވެސް ގޭގެ ބޭފުޅެއްކަމަށެވެ.\n"ފުވައްމުލަކު ހިރިހަމައިދި ކަލޭގެފާނު" މި ސުރުޚީގެ ދަށުގައި އަޅުގަނޑު ލިޔުނު ލިޔުމަކަށް "ފިކުރީ" ނުވަތަ އެނަމުގައި ބޭފުޅަކު ކޮމެންޓެއް ކުރެއްވިއެވެ. އެކޮމެންޓްގައި އޭނާ ލިޔުއްވި އެއްވާހަކައަކީ ދިވެހިބަހާ އަދަބުގެ ފުންނާބު އުސް އަދީބު އަދި ކުޅަދާނަ ވާހަކަދެއްކުންތެރިޔާ އުސްތާޛުލް މަރުޙޫމް އިބްރާހީމް ޝިހާބު ވިދާޅުވެފައިވާކަމަށް އެހެން ކޮންމެވެސް ބޭފުޅަކު ވިދާޅުވާ ވާހަކައެކެވެ. [ޢަލީ މުޞްޠަފާގެ އަރިހުން ޅެންވެރިކަމެއް ހޯއްދަވަން އުސްޡާޛު ޝިހާބު އުޅުއްވި ނަމަވެސް ލިބިވަޑައިގަތީ ޢަލީ މުޞްޠަފާގެ ކުޅަދާނަކަމަށް ބަލާއިރު ވަރަށްވެސް ކުޑަ މިންވަރެއް] ކަމަށެވެ. ދިވެހި "ޅެންވެރިންގެ ދުވަސް" އެބޭފުޅަކަށް ނިސްބަތްވާ އަދި ދިވެހި ޝާޢިރީ ގުލްޝަންގެ "ޝާޢިރުއް ޝަބާބު" އުސްތާޛު އިބްރާހީމް ޝިހާބުގެ މި ވިދާޅުވުމުން ދެކަމެއް ފާހަގަކުރެވެއެވެ. އެއްކަމަކީ ވިދާޅުވުން އެފަރާތަކަށް ރައްދުކުރެވޭ ދިވެހި ޝާޢިރީ ގުލްޝަންގެ "ހިޒާރު" ނުވަތަ ޢަލީ މުޞްޠަފާގެ އެފަންނުގެ ޤާބިލްކަމެވެ. އަނެއްކަމަކީ ދެބޭފުޅުންގެ ގާތްކަން އޮތް މިންވަރެވެ. ދެބޭފުޅުންނަކީ ވެސް ބަގީޗާގޭ ބޭފުޅުންކަމެވެ.\n(ޝައިޚު ޞަލާޙުއްދީންގެ އެދުރު ޝައިޚުލްޙާފިޡު އިބްރާހިމް ތަކުރުފާނު (އައިސާބީގެދަރު ދޮންބެއްޔާ)ގެ އެދުރަކީ ޢަލީ މުޞްޠަފާގެ ބައްޕަ ފުވައްމުލަކު ދޫނޑޭރެ އަޙުމަދުދީދީގެ ކާފަ ޤާޟީ އިބްރާހިމް މަޖުދުއްދީނެވެ. އައިސާބީގެދަރު ދޮންބެއްޔާ އާއި މަޝްހޫރު ޝައިޚު މުޙައްމަދު ޖަމާލުއްދީން ނާއިބު ތުއްތުއަކީވެސް މަޖުދުއްދީންގެ ދަރިވަރުންނެވެ. މީދޫ އަލްފާޟިލް އަލްމަރުޙޫމް ޢަބުދުﷲ ޒަމީރު ލިޔުއްވާފައިވަނީ [މަޖުދުއްދީންއަކީ ދިވެހިއަދަބިއްޔާތާއި ރައިވަރުގެ ރޮނގުގައި އޭނާގެ ޖީލުގެ އެންމެ އިސް އެއް އުސްތާޛެވެ. ޢަރަބި ބަހާއި ފިޤުހާއި ތަފްސީރާއި ޙަދީޘާއި ތައުޙީދުގެ ޢިލްމަށް އަރާހުންނެވި ބޭފުޅެކެވެ. ފަލަކީ ޢިލްމާއި ނިޔަމިކަމާއި ނުޖޫމީ ޢިލްމުގެ މާހިރެކެވެ. ދީނީ ޢިލްމްވެރިއެއްގެ އިތުރަށް އޭނާއަކީ ޙަކީމީ ބޭސްވެރިކަމާއި ފަންނީ ޢިލްމުގެ މާހިރެކެވެ. އެދުރެކެވެ. ދިވެހިއަދަބިއްޔާތާއި ރައިވަރުގެ ރޮނގުގައި އޭނާއަކީ އޭނާގެ ޖީލުގައި އެންމެ އިސް އެއް އުސްތާޛެވެ. ތަޖުވީދު މަގުން ޤުރުއާން ކިޔަވައި ވިދާޅުވުމުގައްޔާއި މަދަޙަ ވިދާޅުވުމުގައި އޭނާގެ އަޑު މަޚްރަޖުގެ ރީތިކަމުން އެދުވަސްވަރު އޭނާ ފާހަގަވެފައިވަނީ ލާމަޘީލު އަޑުފުޅެއްގެ ވެރިއެއްގެ ގޮތުގައެވެ. އޭނާ އެކުލަވައިލެއްވި ފޮތްތަކާއި މައުލޫދަކާއި ބައެއް ދުޢާތަކާއި ބައެއް ޢަރަބި ޅެން ހުއްޓެވެ.] "ހިޒާރު" (ޢަލީ މުޞްޠަފާ) އަކީ އޭނާއާއި ވާދަކުރުން ދަތި ޠަބީޢީ ޅެންވެރިއެއް ކަމަށް "މަލަސް" 53 ގައި ލިޔުއްވާފައިވަނީ މަތިމަތިކޮޅުން ފެށިގެން ބިނާކުރަނިވި ޢިލްމީ ޅެންވެރިކަމެއްގައި ޢަލީ މުޞްޠަފާ ވެސް ހުންނެވުމުން ކަމަށް ޤަބޫލުކުރެވެއެވެ.\nތަޢުލީމު ޙާޞިލްކުރެއްވުމަށްފަހު ޢަލީ މުޞްޠަފާ މަޖީދިއްޔާގެ މުދައްރިސަކަށް ހުންނެވި ދުވަސްވަރަކީ އޭނާއަށް "ފާގަތި" ދުވަސްވަރަކަށް ވާނެ ކަމަށް ޤަބޫލުކުރެވެއެވެ. އޭނާގެ ބައްޕަ ފަރާތްޕުޅުގެ ބޭބެއެއްކަމަށްވާ އައްސައްޔިދު ބޮޑުފެންވަޅުގޭ ސީދީގެ ގާތްކަމާއި އެޢާއިލާގެ ބޭފުޅުންގެ އެހީތެރިކަން ވެސް އޭނާއަށް ލިބިވަޑައިގަންނަވާނެއެވެ. އަދި އެކުގައި ކިޔެވި ދަރިވަރުންނާއި މާލޭގެ ބޮޑުންގެތެރޭ ވެސް ޢާއިލީގުޅުން އޮތް ބޭފުޅުން ތިއްބެވިއެވެ. އެދުވަސްވަރު ދިވެހިދައުލަތް ހިންގަވަން ހުންނެވި އަލްއަމީރު މުޙައްމަދު އަމީން އަކީ ވެސް ޢަލީ މުޞްޠަފާގެ ޢިލްމީ ޤާބިލްކަމަށްޓަކައި ވިޔަސް ޢާއިލީ ގުޅުމަށްޓަކައި ވިޔަސް ޢަލީ މުޞްޠަފާއާއި ވަރަށްބޮޑަށް ގާތްކަން ބޭއްވެވި ބޭފުޅެކެވެ. އަދި އަލްއަމީރު މުޙައްމަދު އަމީން ދިވެހިދައުލަތް ހިންގެވި ދުވަސްވަރު އެމަނިކުފާނުގެ ސީދާ ބެއްލެވުމުގެ ދަށުން ހިނގަމުން ދިޔަ ދިވެހިބަހާއި އަދަބީ ޙަރާކާތްތަކުގައި ވެސް ޢަލީ މުޞްޠަފާގެ ޢަމަލީ ދައުރެއް އޮތެވެ.\nއަލްފާޟިލް އަލްމަރުޙޫމް ޢަލީ މުޞްޠަފާ މަޝްހޫރުވެފައި ވަނީ ޢިލްމީ މޮޅު ޅެންވެރިއެއްގެ ގޮތުންނެވެ. އޭނާގެ ޅެންވެރިކަމަކީ އިސްލާމީ މަތިވެރި ތަރުބިއްޔަތެއްގެ މަތީ ބިނާކުރުވަނިވި ބުރަދަން ހުރި ޅެންވެރިކަމެކެވެ. އެ ޅެންވެރިކަމުން މުޖުތަމަޢަށް ދެއްވީ ހެޔޮ ނަޞޭހަތެވެ. ސީދާމަގު ދެއްކެވުމާއި ވިސްނުވައި ދެއްވުމެވެ. އޭނާއަކީ ޅެމެކޭ ހީކޮށް ކިޔާ އެއްޗެއްގެ އެކޮޅެއް މިކޮޅެއް ދިމާނުވެ އެންމެފަހުން އެ އެއްޗެއް ބުނި އަނގަޔަކަށް އެއެއްޗެއް އަނބުރައި ވަންނަ ކަހަލަ އެއްޗެހި ވިދާޅުވި ބޭފުޅެއްނޫނެވެ.\nއަލްފާޟިލް އަލްމަރުޙޫމް ޢަލީ މުޞްޠަފާ ހައްދަވާފައިވާ މޮޅު ބައެއް ޅެންތައް އެކިދިމާލުން އިވި މަޝްހޫރުވެފައި ވެއެވެ. [ނަންފުޅު މުޙައްމަދު މުޞްޠަފާ ރަންއަކުރުގައި ކުލަގަދަވެފާ، އަންގާލުމަށް ފަހުގައި އުފާ ކަންތައް ވިޔޭ މާ ފަހިވެފާ] [އެކަލާނގެ ކުޅަދުންވަންތަކަން ފޯރައެ ވަނިވިހާ ތަންތަނަށް، އެކަލާނގެ ރަޙުމަތްވަންތަކަން ލިބެޔޭމެ ހުރިހާ އެއްޗަކަށް] [ނެތުމުގެތެރޭން މިޢާލަމް ކާކުތަ ހަދާ ނެރުއްވީ، ފަތުރުއްވަވާ މިބިންތައް އުޑުތައް ބިނާކުރެއްވީ، ކަޅު އަނދިރި ރޭރެއަށްމާ ކަޅުހިލަތަކުގެ މަތީގާ، ކަޅު ހިނި ހިރޭ ހިރުންވެސް ދެނެވޮޑިގަތުން މަތީވީ] މިފަދަ ޢިލްމީ އޮއްޓަރު ހުރި ބިނާކުރަނިވި ޅެންޅެމަށް ބަލައިލައި ވާހަކަދައްކަން އުޅުމަކީ އަޅުގަނޑުމެން ކަހަލަ އޭގެ "ކަންފުޅެއް" ވެސް ނެތް މީހަކަށް ކުރެވޭނޭ އަދި ކޮށްގެންވާނޭ ކަމެއް ވެސް ނޫނެވެ. އެހެން އުޅެނިކޮށް ވަދެވޭނީ ޅެންވެރިކަމުގެ "ބެރިކޭޑް"ގެ އެތެރެއަށެވެ. އޭރުން ވާނެގޮތަކީ "ހުއްދަނެތި" ވަނީތީވެ އެފަންނުގެ ފުންނާބު އުސް ކޮންމެވެސް ބޭފުޅެއްގެ "ރަތްކާޑަކާ" ދިމާވާނީއެވެ. "ލިޔުންތެރިންގެ ގުޅުމުގެ"ތެރޭ ވެސް މިބޭފުޅުން ވަކި މަދެއްނޫނެވެ. މީގެތެރޭ ދިވެހި ޝާޢިރީ ގުލްޝަންގެ "ހިޒާރު" ނުވަތަ ޢަލީ މުޞްޠަފާގެ އަރިހުން ޅެންވެރިކަމުގެ އިރުޝާދު ހޯއްދެވި ބޭފުޅަކު ވެސް އެބަ ހުންނެވިއެވެ. ޅެން ހެއްދެވުމުގައި ވަކި ޚާއްޞަ ރޮނގެއް ނެތި ހުރިހާ ރޮނގެއްގައި ވެސް އެހާމެ މޮޅަށް އެކަންކުރެއްވޭ ފެންވަރަށް އެފަންނަށް ވަދެވަޑައިގެންހުންނެވި އަދި ދިވެހިބަހާއި އަދަބުގެ ވެސް ފުންނާބު އުސް ބޭފުޅެއްކަމަށްވާ އަލްފާޟިލް ޢަބުދުﷲ ޞާދިޤެވެ.\n[އެ ކަކުންޏެއް ހަރު ކޮންނާނީ އެ ކަކުންޏެއްގެ ވަރުން] ކަމަށް ކަކުނި ވެސް ދަނެއެވެ. އެހެންވީއިރު އަޅުގަނޑުމެން ވެސް އެކަން ދަންނަން ޖެހޭނެއެވެ. "ޢަލީ މުޞްޠަފާ"ގެ މައިގަނޑުނަމުގެ ދަށުގައި އަޅުގަނޑުމެންކަހަލަ މީހަކަށް ކުރެވޭނޭ ކަންކަމެއް އޮތްނަމަ އޭގެ އެއްކަމަކަށް ވާނީ ޤަބުރުސްތާނުތަކުގެ މަހާނަގައުތަކާއި "މަތާރަންފިލާ"ގައި ހުންނަ އިހުގެ ލިޔުންތަކުން ހިރަފުސް ފޮޅައި އެ އެއްޗެހި ބަލައިގެންނާއި އަދި މީސްމީހުންގެ ގާތުން އަހައިގެން ވިޔަސް އަލްފާޟިލް އަލްމަރުޙޫމް ޢަލީ މުޞްޠަފާގެ ޢާއިލީ ވަނަވަރަށް ބަލައިލުން ކަމަށް ހީކުރެވެއެވެ. ވާން އޮތް ވަރަކުންނެވެ.\nމިހިސާބުން ދެން އެބަޔަށް ޖެހިލަމާތޯއެވެ. ޢަލީ މުޞްޠަފާގެ ޢާއިލީވަނަވަރަށެވެ. އޭގެކުރިން ޢާއިލީވަނަވަރު ވިދާޅުވަމުންގެންދަވާ ބޭފުޅުން ހަނދުމަފުޅުކޮށްލެއްވުން އެދެވިގެންވާ ކަމެއް އެބަ އޮތެވެ. އެއީ ވަނަވަރުގައިވާ ބައެއް ބޭފުޅުންގެ ނަމާއިގުޅިގެން ދިވެއްސާ ހިސާބުގެ ބައެއް އަކުރު ލިޔެފައިވަނީ އެބޭފުޅުން ދެނެގަތުމުގެ ފަސޭހައަކާއި އިތުރު ތަޢާރަފަކަށްޓަކައި ކަމެވެ.\nޝައިޚުލް ފަޤީހު މުޙައްމަދު ޖަމާލުއްދީން، މަޝްހޫރު ވާދޫ ދަންނަކަލޭގެފާނުގެ އަރިހުން ދަރިވަރުވި މޮޅު ބޭފުޅުންގެ ތެރޭ މީދޫ ޝަމްސުއްދީން ފަނޑިޔާރު ތަކުރުފާނާއި ފުވައްމުލަކު ދޫނޑިގަމު އެދުރުތަކުރުފާނާއި ފުވައްމުލަކު ދަޑިމަގު ކޮއްކިރި މުޙައްމަދު އެދުރު ކަލޭގެފާނާއި ހުވަދޫ އަބޫބަކުރު ފަނޑިޔާރު ތަކުރުފާނު ހިމެނެއެވެ. މީގެތެރެއިން ފުވައްމުލަކު ދަޑިމަގު ކޮއްކިރި މުޙައްމަދު އެދުރު ކަލޭގެފާނަކީ ޤާރީވެރިކަމާއި ފިގުހުގެ ރޮނގުން އަރައިހުންނެވި ބޭފުޅެކެވެ. މިކަލޭގެފާނުގެ ދަރިކަލުން ފުވައްމުލަކު ދަޑުފީށި ޢަލިތައްޚާނުގެ މައިގޭ މުޙައްމަދު ތައްޚާނު(ހ)ގެ މައިގޭ ޢަލިތައްޚާނުގެ މައިގޭ މުޙައްމަދު ތައްޚާނު(ށ)ގެ މައިގޭ ޙުސައިން ތައްޚާނުގެ މައިގޭ މުޙައްމަދު ތައްޚާނު(ނ) އަކީ ރިވެތި ޢަރަބިއަކުރުން އަމިއްލަޔަށް ގިނަ މުޞްޙަފް (ކީރިތި ޤުރުއާން) ލިޔުއްވި ބޭފުޅެކެވެ. މި މުޙައްމަދު ތައްޚާނު ލިޔުއްވި މުޞްޙަފެއް ދާދި ފަހަކުން "ކީރިތި ޤުރުއާނާ ބެހޭ މަރުކަޒު"ގައި ބޭއްވިފައިވާކަމަށް ވެސް މަޢުލޫމާތު ލިބިފައިވެއެވެ.\nމިދެންނެވި މުޞްޙަފް ލިޔުއްވި ފުވައްމުލަކު މައިގޭ މުޙައްމަދު ތައްޚާނު(ނ)ގެ ދަރިކަލުން މައިގޭ އަޙުމަދު ތައްޚާނު ކައިވެނިކުރެއްވީ ޙާޖީ ބަންޑާރައިންގެ ދަރިކަލުން އިބްރާހިމް ފާމުލަދޭރި ކިލެގެފާނުގެ ދަރިކަނބަލުން ބެރިމަގު އާމިނާދީދީ އާއި އެވެ. ލިބިވަޑައިގެންނެވި ބޭފުޅުންގެ ތެރެއިން ޢަލިދީދީ، ހުޅުދޫ ގައުމާތުގޭ ޢީސާފުޅު ކަލޭގެފާނުގެ މޫސާ މަނިކުފާނު(1)ގެ ދޮންދީދީ(2) އާއި ކައިވެނިކުރައްވައި ލިބިވަޑައިގަތް ބޭފުޅުންގެ ތެރެއިން މަރިޔަމްދީދީ އާއި ފިރިކަލުން ދޫނޑޭރެ އަޙުމަދުދީދީގެ ދަރިކަލަކީ ފާނަންމަގު ޢަލީ މުޞްޠަފާ އެވެ. ޢަލީ މުޞްޠަފާގެ ބައްޕަ ދޫނޑޭރެ އަޙުމަދުދީދީގެ ބައްޕައަކީ ޤާޟީ އިބްރާހިމް މަޖުދުއްދީން އާއި ފުވައްމުލަކު "ދިހެރޭމަގު" ފާޠިމާ މަނިކެގެ ދަރިކަލުން އައްނާއިބު މުޙައްމަދު މަނިކެވެ. ދޫނޑޭރެ އަޙުމަދުދީދީގެ މަންމައަކީ، ކިލެގެފާނުގެ އަޙުމަދުދީދީގެ ދޫނޑޭރެ ޢަލިދީދީ އާއި ކިލެގެފާނުގެ ޙުސޭންދީދީގެ ދޮންދީދީ އާއި ދެމަފިރިކަނބަލުންނަށް ލިބިވަޑައިގަތް އާމިނާދީދީ އެވެ.\nމުޙައްމަދު ތައްޚާނު(ހ) (ށ) (ނ) މިގޮތަށް ލިޔެފައިވަނީ އެއް ޢާއިލާއެއްގެ ދަރިންގެ ދަރި ދަރިންގެ ތެރޭ ގާތްގާތުގައި މުޙައްމަދު ތައްޚާނު ކިޔާ3ބޭފުޅުން ތިއްބެވުމުންނެވެ.\nމޫސާ މަނިކުފާނު(1)ގެ މަންމައަކީ ޙަސަން(ދިހަވަނަ) ރަސްގެފާނުގެ އިބްރާހިމް މަނިކުފާނުގެ ޙުސައިން މަނިކުފާނުގެ މުޙައްމަދު މަނިކުފާނު (މީދޫ ރަހާ)ގެ ކަތްދާ މަނިކުފާނެވެ.\nދޮންދީދީ(2)ގެ މަންމައަކީ މުޡުހިރުއްދީން ރަދުންގެ މުޙައްމަދު މަނިކުފާނުގެ ފުވައްމުލަކު ދައިގަނޑު ގަނޑުވަރު ޢާއިޝާ މަނިކުފާނާއި މީދޫ ކުދުރަނިއަގެ އެދުރު ތައްޚާނު (އެދުރުމަނިކުފާނު) ކައިވެނިކުރައްވައިގެން ލިބިވަޑައިގެންނެވި އެއް ބޭފުޅެއްކަމަށްވާ މަރިޔަމް މަނިކުފާނުގެ ޢާއިޝާ ދީދީ(4)ގެ މީދޫ ގަނޑުވަރު އަޙުމަދު ދީދީ(5)ގެ ޙައްވާދީދީ(5) އެވެ.\nޢާއިޝާ ދީދީ(4)ގެ ބައްޕައަކީ ޙާޖީ ބަންޑާރައިންގެ ދަރިކަލުން އިބްރާހިމް ފާމުލަދޭރި ކިލެގެފާނެވެ. މީދޫ ގަނޑުވަރު އަޙުމަދުދީދީ(5)ގެ ބައްޕައަކީ މީދޫ ގަނޑުވަރު މުޙައްމަދު ތައްޚާނެވެ.\nޤާޟީ އިބްރާހިމް މަޖުދުއްދީންގެ ބައްޕައަކީ ވަޒީރުއްޞަޢީރުލް އުސްތާޛު އަލްޙާއްޖު އިބްރާހިމް ޝަހީދުލް މުކައްރަމް (ދޮއްތަޑަފި އެދުރުތަކުރުފާނު)ގެ ވަޒީރުއްޞަޢީރުލް އުސްތާޛު ޢަބްދުއްސަލާމްގެ އެދުރު ޢަލީ ތަކުރުފާނުގެ ސަންފާބީފާނުގެ އަޙުމަދުގެ ވަޒީރުއްޞަޢީރުލް އުސްތާޛު އިސްމާޢީލްގެ ވަޒީރުއްޞަޢީރުލް އުސްތާޛު ޢަލީގެ މުޙައްމަދު ކުޑަތަކުރުފާނުގެ އުސްތާޛާ މަރިޔަމްގެ އަލްޚަޠީބުލް އުސްތާޛު ދޮން ޢަލީ ތަކުރުފާނުގެ މީދޫ އެދުރުގޭ އަލްޚަޠީބު އަލްފަޤީހު މޫސާ އެދުރު ތަކުރުފާނެވެ. ޤާޟީ އިބްރާހިމް މަޖުދުއްދީންގެ މަންމައަކީ ޝަމްސުއްދީން ފަނޑިޔާރު ތަކުރުފާނުގެ އަލްޢައްލާމާ އަޙުމަދު ޝިހާބުއްދީންގެ ކުދުރަނިޔަގެ ފާޠިމާފާނުގެ އިބްރާހިމް ތަކުރުފާނުގެ އެޅަގެދަރިގޭ އާމިނާފާނުގެ ފާޠިމާފާނެވެ. މި ފާޠިމާފާނާ އެއްބަނޑު އެއްބައްޕަ ސިއްކަ ދޮން މުޙައްމަދު ތަކުރުފާނުގެ ބޭފުޅުންނަކީ ހުޅުދޫ އަތިރަގޭ ބޭފުޅުންނެވެ. މީގެތެރެއިން އެއްބޭފުޅަކީ ޤާޟީ އިބްރާހިމް މަޖުދުއްދީން ކައިވެނިކުރައްވައިގެން ބޭފުޅުން ލިބިވަޑައިގެންނެވި އެއް އަނބިކަނބަލުން ހުޅުދޫ އަތިރަގޭ އާމިނާފާނެވެ. އެހެންވުމުން މިއީ ޤާޟީ އިބްރާހިމް މަޖުދުއްދީން އާ ދެބެންގެ ދެދަރި ބޭފުޅެކެވެ. އަލްޢައްލާމާ އަޙުމަދު ޝިހާބުއްދީންގެ ދަރިކަނބަލުން ކުދުރަނިޔަ އާއި ކައިވެނިކުރައްވައިގެން ބޭފުޅުން ލިބިވަޑައިގަތް ފިރިކަލަކީ އޭނާ އާއި ދެބެންގެ ދެދަރި ބޭފުޅެއްގެ ދަރިކަލެކެވެ. އެއީ ޝަމްސުއްދީން ފަނޑިޔާރު ތަކުރުފާނުގެ އަލްޤާޟީ ޙުސައިން ޤުޠުބުއްދީންގެ އަލްވަޒީރުލްކަބީރު މުޙައްމަދު ބޮޑުފުތް ތަކުރުފާނުގެ ދަރިކަލުން އިބްރާހިމް ނާއިބު ތަކުރުފާނެވެ. ފުވައްމުލަކު ދައިގަނޑު ގަނޑުވަރު ޢާއިޝާ މަނިކުފާނާއި ކައިވެނިކުރައްވައިގެން މަރިޔަމް މަނިކުފާނު ލިބިވަޑައިގެންނެވި މީދޫ އެދުރުތައްޚާނު (އެދުރު މަނިކުފާނު) އަކީ އިބްރާހިމް ނާއިބުތަކުރުފާނާ ކުދުރަނިޔަ އާއި ދެމަފިރިކަނބަލުންގެ ޙައްވާފާނުގެ މުޙައްމަދުތަކުރުފާނުގެ ދަރިކަލެކެވެ.\nޢަލީ މުޞްޠަފާ ތަޢުލީމީޚިދުމަތުގައި މަޖީދިއްޔާގެ މުދައްރިސަކަށް ހުންނަވަނިކޮށް އޭނާއަށް އާލާސްކަންފުޅެއް ޖެހިވަޑައިގަތެވެ. އެކަމަށް މާލެއިންކުރެއްވި އެއްވެސް ފަރުވާއަކުން ލުޔެއް ލިބިވަޑައިނުގަތުމުން އިތުރަށް ފަރުވާދެއްވައި ލުޔެއް ލިބިވަޑައިގަންނަވާތޯ އޭނާއާއި އެއްބައްޕަ ދައްތަ ގައްދަޑުގޭ ދޮންދީދީ (މ.ސީނާ) ކޮއްކޮ ޢަލީ މުޞްޠަފާ ގޮވައިގެން ވާދޫއަށް ވަޑައިގަތެވެ. އޭރު ދޮންދީދީ މާލެ ވަޑައިގެން އިންނެވީ ރާއްޖޭގެ ފުރަތަމަ ޖުމްހީރިއްޔާގެ ރަސްމިއްޔާތަށެވެ. ހުވަދޫ ވާދޫއަކީ އެދުވަސްވަރު ވެސް މޮޅު ބޭސްވެރިން ތިއްބެވި ރަށެކެވެ. އެފަހަރު ވަޑައިގެން ޢަލީ މުޞްޠަފާ ބެހެއްޓެވީ ވެސް އޭނާގެދައްތަ ދޮންދީދީގެ އަރިހުގައެވެ. ޢަލީ މުޞްޠަފާގެ ދައްތަ ދޮންދީދީގެ މަންމަ ގައްދަޑުގޭ ދޮންތުއްތުދީދީ އަކީ ވެސް ޢަލީ މުޞްޠަފާއާއި ޢާއިލީގޮތުން ވަރަށްބޮޑަށް ގުޅޭ ބޭފުޅެކެވެ. ޙާޖީ ބަންޑާރައިންގެ އިބްރާހީމް ފާމުލަދޭރި ކިލެގެފާނުގެ ޢާއިޝާދީދީގެ ދެ ބޭފުޅެއްގެޢާއިލާގެ ބޭފުޅެކެވެ.\n(ކިލެގެފާނުގެ ޢާއިޝާދީދީގެ ދޮންދީދީގެ އިބްރާހީމްދީދީ ކައިވެނިކުރެއްވީ މި ޢާއިޝާދީދީގެ މުޙައްމަދުދީދީގެ ދޮންދީދީ އާއި އެވެ. ދެބެންގެ ދެދަރި ދެ ބޭފުޅުންނެވެ. މިކައިވެނިން ލިބިވަޑައިގަތް ބޭފުޅުންގެތެރެއިން ޚަދީޖާދީދީގެ ފާޠިމާދީދީގެ އިބްރާހީމްދީދީގެ އެއް ބޭފުޅަކީ ގައްދަޑުގޭ ދޮންތުއްތުދީދީ އެވެ. ދޮންތުއްތުދީދީގެ މަންމައަކީ ކޮނޑޭ ޢަލިމަނިކުފާނުގެ ހުޅެދޫދީދީގެ އާމިނާދީދީ އެވެ. އާމިނާދީދީގެ އެއްބަނޑު އެއްބައްޕަ ބޭފުޅުންގެތެރެއިން ޒުލައިޚާދީދީ އާއި ކައިވެނިކުރެއްވީ ކިލެގެފާނުގެ ޢާއިޝާދީދީގެ މީދޫ ގަނޑުވަރު ޙަސަންދީދީ އެވެ. އައްޑޫ ހުޅުދޫ ވާރުގޭ އަޙުމަދުދީދީ ކައިވެނިކުރައްވައި ބޭފުޅުން ލިބިވަޑައިގަތް އަނބިކަނބަލުން ފިޔޯރީ ދޮންދީދީ އަކީ މީދޫ ގަނޑުވަރު ޙަސަންދީދީ އާއި ކުރިންދެންނެވި ޒުލައިޚާދީދީ އާއި ދެމަފިރިކަނބަލުންގެ ބޭފުޅެކެވެ.)\nއަލްފާޟިލް ޢަލީ މުޞްޠަފާ ދުނިޔެ ދޫކުރެއްވީ ވާދޫއަށްވަޑައިގެން އާލާސްކަންފުޅަށް ފަރުވާކުރުމުގެތެރޭ 06 ޝައްވާލް 1372 ގައި ވާދޫގައެވެ. ވަޅުލެވިފައި ވަނީ ޝައިޚުލް ފަޤީހު މުޙައްމަދު ޖަމާލުއްދީން، ވާދޫ ދަންނަކަލޭގެފާނުގެ މަޤްބަރާހުންނަ ވާދޫ އާސާރީ ހުކުރުމިސްކިތުގެ ޤަބުރުސްތާނުގައެވެ.\nމަތިވެރި ﷲ އަލްމަރުޙޫމް ޢަލީ މުޞްޠަފާގެ ފުރާނަފުޅަށް ސުވަރުގޭގެ ދާއިމީ ނިޢުމަތް މިންވަރުކުރައްވާށިއެވެ. އާމީން! (ނިމުނީ)\n01 ސެޕްޓެމްބަރ 2012މ.\nއަލްފާޟިލް ޢަލިދީދީ، ވިދުވަރުގެ، ޏ. ފުވައްމުލައް\nއަލްފާޟިލް އަޙުމަދު ނާޞިޙު، ޢަންބަރީވިލާ، ސ. މީދޫ


Kalaafaanah 30 Aharu Furumaa Eku, School Ge Aa Logo Thaaraf Kohffi - Vaguthu\nކަލާފާނަށް 30 އަހަރު ފުރުމާއެކު، އާ ލޯގޯ ތައާރަފް ކޮށްފި\nޖަޕާނު ސަރުކާރުގެ ހިލޭ އެހީގެ ދަށުން އިމާރާތްކުރި މާލޭގެ ހަތަރުވަނަ ޕްރައިމަރީ ސްކޫލްގެ ގޮތުގައި ކަލާފާނު ސްކޫލަށް މިއަދު 30 އަހަރު ފުރި، އާ ލޯގޯވެސް ތައާރަފް ކޮށްފިއެވެ.\nމިއަދު ކަލާފާނު ސްކޫލިގައި ބޭއްވި ހާއްސަ ރަސްމިއްޔާތެއްގައި މި ލޯގޯ ތާއާރަފު ކޮއްދެއްވީ އެޑިއުކޭޝަން މިނިސްޓަރ ޑރ އައިޝަތު އަލީއެވެ.\nކަލާފާނަށް 30 އަހަރު ފުރޭ މުނާސަބުގައި ތާއާރަފު ކުރި ސްކޫލުގެ އާ ލޯގޯ ފަރުމާކޮށްދީފައި ވަނީ އެ ސްކޫލުގެ ގްރޭޑް ފަހެއްގެ ދަރިވަރު އައިޝަތު ޝައިމާން އެވެ.\nކަލާފާނު އިސްކޫލުން މައުލޫމާތު ދިން ގޮތުގައި އެ ސްކޫލަށް 30 އަހަރު ފުރުމުގެ މުނާސަބަތާއި ގުޅިގެން ހާއްސާ ލޯގޯ އެއް ތައާރަފު ކުރުމާއި 30 އަހަރު ފުރުމުގެ މުނާސަބަތާއި ގުޅިގެން ސްކޫލުގެ ހާއްސަ ލަވައެއް ތައާރަފު ކުރުމާއި ހާއްސަ ޓީޝާޓެއް ވެސް ހެދުން ހިމެނޭ ކަމަށެވެ. އަދި މުޅި އަހަރަށް ބަހާލައިގެން ފަން އެކްޓިވިޓީސްގެ އިތުރުން ސްކޫލުގެ މުދަރިސުނާއި ބެލެނެވެރިނަށް އަމާޒުކޮށްގެން ހާއްސަ އުމުރާ ޓްރިޕެއްވެސް ވަނީ ރޭވިފައި ކަމަށް އެ ސްކޫލުން މައުލޫމާތު ދެއެވެ.\nކަލާފާނު ސްކޫލް ވުޖޫދުކުރެވުނީ މީގެ 25 އަހަރުކުރިން، 1989 އަހަރުގެ ޖުލައިމަހުގެ 25 ވަނަ ދުވަހުއެވެ. މި ސްކޫލް ފެށިގެން އައީ ޕްރައިމަރީ ސްކޫލެއްގެ ގޮތުގައިކަމަށް ވީނަމަވެސް، މިއަދު 30 އަހަރުގެ އުފާ ލިބިގަންނަމުން ދަނީ ސާނަވީ ފެންވަރަށް ކިޔަވައިދޭ ސްކޫލެއްގެ ފަޚުރާއެކުގަ އެވެ\nފާއިތުވި 30 އަހަރުގެ ދިގު ތާރީޚުގައި ކަލާފާނު ސްކޫލް ފާހަގަކުރެވިފައިވަނީ ތަފާތު ރޮނގުރޮނގުން އެކިއެކި ކާމިޔާބީތައް ޙާޞިލްކޮށްފައިވާއިރު މިއުފާވެރި މުނާސަބާ ފާހަގަކުރުމުގެ ގޮތުން މިހާތަނަށް އައިއިރު ސްކޫލްގެ ފަރާތުން ވަނީ ތަފާތު ހަރަކާތްތައް ކުރިއަށް ގެންދިއުމަށް ނިންމާފައެވެ.\n30 އަހަރު ފުރުމުގެ މުނާސަބަތާއި ދިމާ ކޮށް ކަލާފާނު ސްކޫލިގެ އަމާޒަކީ ދަރިވަރުންނަކީ ޢިލްމީގޮތުން ޤާބިލް، ފަންނީގޮތުން ހުނަރުވެރި، ޞިއްޙީގޮތުން ދުޅަހެޔޮ އަދި އިޖްތިމާއީ ގޮތުން އުޅުންހުރި ދަރިވަރުންތަކަކަށް ހެދުމެވެ.\nޖެނުއަރީ 13, 2019 13:36\nތީ ތަރައްގީ ނުވާ ސްކޫލެއް. ލޯގޯ އާކުރެވުނީމަ ނިމުނީތަ؟ ތިސްކޫލުގެ ހޯލް ތެރެ ނުކެރޭ ބަލާލަން. އަދި އެންމެ ހަޑި ހުތުރު ގޮތަށް މުހާތަބު ކުރާ ޓީޗަރުންވެސް އުޅެނީ ތިޔަ ތާނގަ. ކުދިންގެ ގައިގަ ހުންނާނީ ކޮން ސިފައެއް ތޯ؟؟؟؟؟ އެކަމުވެސް ލޯގޯ ދެއްތޯ މުހިންމުވީ؟؟؟؟\nޖެނުއަރީ 13, 2019 14:31\nވަރަށް ރަނގަޅު. މަޖީދިއްޔައައްވުރެ ކުރިން 100 އަހަރު ވޭތޯބަލާބަލަ.\nޖެނުއަރީ 13, 2019 20:17\nތިލޯގޯ ގައި ގެރިއެއް ކުރަހާފައި ނެތީމާ ވަރަށް ހުތުރު.


Namaadhah Thibey Iru6Foot Jaaga Behehtumakee Docterunge Ilthimaas! - Vaguthu\nނަމާދަށް ތިބޭ އިރު ހަ ފޫޓު ޖާގަ ބެހެއްޓުމަކީ ޑޮކްޓަރުންގެ އިލްތިމާސްއެއް\nޒިކުރާ މިސްކިތުގައި ބަޔަކު ނަމާދު ކުރަނީ.\nމާލެ ސަރަހައްދުގެ މިސްކިތްތަކަށް އަރައި މީހުން ހަ ފޫޓު ދުރުގައި ތިބެގެން ނަމާދު ކުރަން ޑޮކްޓަރުން އިރުޝާދު ދީފިއެވެ.\nރާއްޖެ އިން ކޮވިޑް-19 ފެނުމާ ގުޅިގެން އެ ބަލި ފެތުރުނަ ނުދިނުމަށް މާލެ، ވިލިމާލެ އަދި ހުޅުމާލޭގެ މިސްކިތްތަކާއި ރިސޯޓުތަކުގެ މިސްކިތްތަކުގައި ޖަމާއަތުގައި ނަމާދު ކުރުން ވަނީ މެދުކަނޑާލައިފައެވެ. އެކަމަކު، ކޮންމެ މީހަކަށް ވެސް މިސްކިތަށް ގޮސް ނަމާދު ކުރުމުގެ ފުރުސަތު ކުރިއެކޭ އެއްގޮތަށް އެބައޮތެވެ.\nދަރުބާރުގޭގައި ރޭ ބޭއްވި ނޫސްވެރިންގެ ބައްދަލުވުމުގައި ރައީސް އޮފީހުގެ އަންޑަ ސެކްރެޓަރީ މަބްރޫކް އަބްދުލް އަޒީޒް ވިދާޅުވީ އަންނަ ހޮނިހިރު ދުވަހުގެ އަސުރު ނަމާދާ ހަމައަށް ޖަމާއަތުގައި ނަމާދު ކުރުން ހުއްޓާލާފައިވީ ނަމަވެސް، އެއްވެސް މިސްކިތެއް ބަންދު ނުކުރާ ކަމަށެވެ.\nއެކަމަކު، މިވަގުތު އެންމެ ރަނގަޅު ގޮތަކީ ގޭގައި ނަމާދު ކުރުން ކަމަށް މަބްރޫކް ވިދާޅުވިއެވެ.\n" އެމީހަކު ނަމާދަށް ހުއްޓައި ދެން ނަމާދަށް އަރަން އަންނަ މީހާ އެ ވަރު ޖާގަ ދީފައި މިސްކިތް ތެރޭ މަޑު ކުރައްވައްޗޭ. އެހެންވީމަ ވަށައިގެން ހަ ފޫޓު ޖާގަ ބެހެއްޓުން ޑޮކްޓަރުންގެ އިލްތިމާސްއަކީ މިސްކިތައް ވަޑައިގެން ނަމާދު ކުރައްވާ ނަމަ،" މަބްރޫކް ވިދާޅުވި އެވެ.\nކޮވިޑް-19 ފެތުރެމުންދާތީ މާލެ، ވިލިމާލެ، ހުޅުމާލެ އަދި ރިސޯޓްތަކުގެ މިސްކިތްތަކުގައި ޖަމާއަތުގައި ނަމާދު ނުކުރަން ނިންމީ މިދިޔަ ހަފްތާގައެވެ.\nއިސްލާމިކް މިނިސްޓްރީން ބުނީ ރާއްޖޭގެ މީހުން ދިރިއުޅޭ އެހެން ރަށެއް ލޮކްޑައުން ކޮށްފިނަމަ އަމަލު ކުރާނީ މި އުސޫލުގެ މަތިން ކަމަށާއި، އެފަދަ ހާލަތެއްގައި އެރަށެއްގައި ވެސް ޖަމާއަތުގައި ނަމާދު ކުރުން މެދުކަނޑާލާނެ ކަމަށެވެ.\nއެ މިނިސްޓްރީން ވަނީ ޖަމާއަތުގައި ނަމާދު ކުރުން މެދުކަނޑާލި ނަމަވެސް ފަރުޟު ނަމާދުތަކަށް ރައްކާތެރިވުމަށާއި، ދުއާކޮށް، އިސްތިގުފާރު ކުރުމަށް އިލްތިމާސްކޮށްފައެވެ.\nމާލޭ ސަރަހައްދުގެ މިސްކިތްތަކުގައި ޖަމާއަތުގައި ނަމާދު ކުރުން މެދުކަނޑާލި އިރު، އިސްލާމީ ގިނަ ގައުމުތައް ދީނީ ކަންކަމުގައި ތަބާވާ ގައުމު ކަމަށްވާ ސައުދީ އަރަބިއްޔާ އިން ވެސް ވަނީ މައްކާގެ މަސްޖިދުލް ހަރަމާއި މަދީނާގައި ހުންނަ ކީރިތި ރަސޫލާގެ މިސްކިތް މަސްޖިދުއްނަބަވީ ފިޔަވައި ސައުދީ އަރަބިއްޔާގެ އެހެން މިސްކިތްތަކުގައި ނަމާދު ކުރުން މަނާކޮށްފައެވެ.\nމާޗް 21, 2020 13:12\nޖަމާއަތުގައެއް ނޫނޭ ވެސް ބުނެލިނަމަ ދޯ...\nފިތުނަ އުފެދޭގޮތަށް ނުލިޔުއްވާ\nމާޗް 21, 2020 16:41\nތިތަންކޮޅު އިތުރުކޮށލީމަ ވ. ބަރާބަރު\nމާޗް 21, 2020 15:22\nއިސްލާމީ ޝަރީޢަތުގައި ދީނުގެ ކަންކަމުގައި ޢަމަލު ކުރަން ޖެހޭގޮތުގެ ފަތުވާ ނެރެން ޖެހޭނީ ދީނުގެ ޢިލްމު ލިބުފައިވާ ޢިލްމުވެރިންނެވެ.\nމެޑިކަލް ޑޮކްޓަރުން ބަސްކިޔަންވާނީ ޑޮކަޓަރީގޮތުން އެކަމާއި ގުޅުން ހުރި ކަންކަމުގެއެވެ.\nޖަމާޢާތުގެ ނަމާދުގައީ6ފޫޓު ދުރުގައި ޖަމަޢަތް ހަދައިގެން ނަމާދު ސައްޙަވާނެތޯ ނުތަވާނެތޯ ވެސް އެބަ އެނގެން ޖެހޭ ނޫންތޯއެވެ.\nމާޗް 21, 2020 17:09\nޖަމާއަތުގައި ކު ރާ ނަމާދަށް ސަފުހަދަންވާނީ ހުސްތަން ނުހުންނަ ގޮތަށް. މިތާ މިބުނަނީ ވަކިން ކު ރާށޭ ކު ރާއި ރު6ފޫޓް ދު ރުގައި ތިބޭށޭ. ޣަނީގެ ކޮމެންޓަށް ތާއީދު\nތިޔަ ބުނާގޮތް ހަދަން ކަލޭމެންގެ ތުނބުޅިން އިސްވެ މިވަރުގެ ކަމަކާ ކުރިމަތި ލާން ޖެހިއްޖެ ނަމަ މިއެންމެން ފުރަތަމަ ޖެހޭ ވަޅުލަން.\nމާޗް 21, 2020 17:34\nއިސްލާމީ ޝަރީޢަތަކީ އެ ޝަރީޢަތުގެ ޙުކުމްތަށް ކިޔަވާ އުނގެނި ދަސްކޮށް ޢިލްމީ ގޮތުން ނޫނީ އޭގެ ޙުކުމްތަށް ބަޔާންކުރެވޭނެ ފުރިހަމަ ދީނެކެވެ.\nހަމަ މިބީދާއިން ޑޮކްޓަރުންވެސް ޤަބޫލުފުޅުކުރައްވާ އެއްމެ ބޮޑުހަޤީޤަތަކީ ޑޮކްޓަރަކަށް ވެވޭނީ ބޭސްވެރިކަމުގެ ރޮންގުން ޢިލްމު ޙާސިލުކުރުމުންނެވެ.\nވީއިރު ދީނުގެ ކަންކަމުގައި ޑޮކްޓަރު ފަތުވާ ނެރޭނީ ކޮންހަމަޔަކުންތޯއެވެ!؟\nމާޗް 21, 2020 20:41\nތީ ޑޮކްޓަރުންގެ އިރުސާދު6ފޫޓުދުރުގަ\nމީ މިއުންމަތުގެ ރަސޫލާގެ އިރުސާދު ކޮނޑާކޮނޑުޖައްސާށެ އަދި ފަޔާ ފައިޖައްސާށެ\nމާޗް 21, 2020 22:20\nސުބްޙާނަ ﷲ! އޮޅުވާނުލައްވާ! ދީނުގެ ނަމުގައި އޮޅުވާލާމީހާގެ ޙާލާއިމެދު ހާދަހާ ދެރަވަމޭ! ކީރިތި ރަސޫލުﷲ ސައްލަﷲ ޢަލައިހި ވަސައްލަމަގެ ސުންނަތުން ބަލިމަޑުކަމުގައި ގޭގައި ނަމާދު ކުރަންޖެހޭކަން އެނގޭހިނދު ދެންކޮން ވަސްވާހެއް ދީ ފިތުނައެއްދޯ ތިއުފައްދަވަނީ! ތިއީ ދީނުގެ ޢަދުއްވަކަށްވެދާނެކަމެއް!\nމާޗް 21, 2020 22:42\nޑޮކްޓަރުންވެސް ތަރުޖަމާނުވެސް ވިދާޅެއްނުވޭ ޖަމާޢަތުގަ ނަމާދު ކުރާއިރު ހަފޫޓު ދުރުގައި ތިބޭކަށް. ވިދާޅުވީ މިސްކިތަށް އަރާއިރު މީހަކު ނަމާދަށް ހުރިއްޔާ އެމީހަކާ ހަފޫޓު ދުރުގައި ހުރެގެން ނަމާދުކުރާށޭ. މިއީ ދައްކާ ވާހަކައިގެ ތަންތަން ކޮޅުގައި ހިފައިގެން ފިތުނަ އުފައްދަންވީ ވަގުތެއްކަމަކަށް ނުފެނޭ.\nމާޗް 21, 2020 22:53\nމި ޝޭޚުންނާ ހަވާލު ކުރޭ ކޮވިޑް ކޮންޓްރޯލް ކުރަން.


Asaru Gadha Mi Video In Lolun Karuna Ohey! - Vaguthu\nއަސަރުގަދަ މި ވީޑިއޯ އިން ލޮލުން ކަރުނަ އޮހޭ!\nޔަތީމުވެފައިވާ ކުޑަކުއްޖަކު ރޮނީ\nމިއަދުގެ ވަގުތެއްގައި ސީރިޔާގެ ހުޅަނގުއުތުރުގައި އޮންނަ އިދްލިބް ޕްރޮވިންސުގެ މާކެޓަކަށް އަމާޒުކޮށް ދިން ވައިގެ ހަމަލާ އެއްގައި 10 މީހުން ނިޔާވެ، އެތައް ބަޔަކު މިވަނީ ޒަޙަމްވެފައެވެ.\nހަނގުރާމަވެރި ޖަމާއަތްތަކުން އަދިވެސް ސީރިޔާގެ ބައެއް ހިސާބުތަކުގައި ހަރަކާތްތެރިވަމުން އަންނައިރު، އެ ގައުމުގެ އަސްކަރިއްޔާ އިން އަންނަނީ މެދުނުކެނޑި އެފަރާތްތަކާއި ހަނގުރާމަ ކުރަމުންނެވެ. އިދްލިބްގެ ބޮޑު ބައެއްގައި ހަނގުރާމަވެރިން އުޅޭއިރު، މިއަދު ވައިގެ މަގުން ދިން ހަމަލާތައްވެސް އަމާޒުކޮށްފައި ވަނީ ހަނގުރާމަވެރި ޖަމާއަތަކުގެ ބާރުގަދަ ސަރަހައްދަކަށެވެ. ނަމަވެސް އެ ހަމަލާގައި ވަނީ2އަންހެނުން ހިމެނޭހެން ގިނަ އަދަދެއްގެ ކުށެއް ނެތް ބަޔަކުވެސް ނިޔާވެފައެވެ.\nމި ހަމަލާ މާރުކޭޓަކަށް އަމާޒުކޮށްފައި ވާއިރު އެ ސަރަހައްދުގައި އެވަގުތު ކުޑަކުދިންވެސް ތިއްބެވެ. ތިރީގައި އެވާ ވީޑިއޯގައި އެވަނީ ހަމަލާ އަށް ފަހު ކުޑަ ދެކުއްޖަކު ޒަޙަމްވެފައި ރޯން އިންނަ މަންޒަރެވެ. އެ ކުއްޖާ ރޮމުން ގެންދަނީ ކީއްވެގެންތޯ އޮޅުންފިލުވުމަށް މީހަކު ދިޔުމުން އަންހެން ކުއްޖާ ވަނީ ރޮމުން އެ ކުއްޖާގެ ބައްޕަ ކޮބައިތޯ ސުވާލު ކޮށްފައެވެ. އެވަގުތު އެ ދެ ކުދިންވެސް ވަނީ ލެއިން ފޯވެފައެވެ.\nއެކުދިން ރޮމުން ގެންދިޔައީ ހަމަލާ އަށް ފަހު ކުއްލިއަކަށް ބައްޕަ އަށް ވީނުވީ އެއް ނޭނގުމުންނެވެ. އެ ހަމަލާގައި މައުސޫމް ދެ ކުދިންގެ ބައްޕަވެސް ވަނީ ނިޔާވެފައެވެ. ޔަތީމުވި މި ކުއްޖާގެ ވީޑިއޯ މީސް މީޑިއާގައި ވަރަށް ހަލުވިކަމާއި ފެތުރެމުން އަންނައިރު، ގިނަ ބަޔަކު ވަނީ އެ ވީޑިއޯ ފެނުމުން ލޮލުން ކަރުނަ އޮހޭ ކަމަށްވެސް ބުނެފައެވެ. އަދި ސީރިޔާގައި ހިނގަމުން އަންނަ ލޭއޮހުރުވުން ހުއްޓާލަންވެސް އެމީހުން ދަނީ ގޮވާލަމުންނެވެ.\nސަމާލުކަން ހޯދަން ކުއްތާ އެއް ގައިގައި ޖެހުމުން މައްސަލަ ދިޔައީ ފުލުހަށް!\nޑިސެމްބަރު 2, 2019 20:28\nހެޔޮ ނުވާނެ އެހެން ހަދާާާާާާާާކަ އް .. ހާދަ އަސަރެ އް ކުރާނެޔޭ 😥😥\nޑިސެމްބަރު 2, 2019 20:54\nޙަރާން ކޯރު ހިންނަވަރު މިލަ އިބްރާހިމަ ބުނީ ސީރިޔާ ވާހަކަ ނުދައްކާށޯ.އިންޑިއާއަށް ދާށޯ...ޔާ ﷲ މި ނުބައި ބައިގަނޑާ ދެކޮޅަށް މުޖާހިދުންގެ ވަރުގަދަ ލަސްކަރު ނެރުއްވާނދޭވެ އަދި ގަދަ ހިއްޕެވުމަކުން ހިއްޕަވާނދޭވެ...ޔާ ﷲ ޔާ ރަޙްމާން .ޔާ ރަޙީމް ...\nހާދަ ހަޔާތްކުޑަބައެކޭ ހަމަލާތިދިނީ. އިންސާނިޔަތުކަމެއްވެސް ނެތީއޭ! 😬😭\nޑިސެމްބަރު 2, 2019 21:16\nމުސްލިމުންދީން ވިއްކާލީމަ މައުސޫމް ކުދިން ވޭނުގައި\nޑިސެމްބަރު 2, 2019 21:36\nﷲ އަކްބަރް 😭😭😭😭\nޑިސެމްބަރު 2, 2019 22:06\nމިއީދޯ ދީނަށްޓަކައި ޖިހާދުވާންދާ މީހުން މިކުރާ ކަމަކީ. ލައްކަ ތާހިރެއްނު.


Aly – Esfiya – Dhivehi Vaahaka Site\nހިތުގެ ގޮވުން 5\nކުއްލިއަކަށް މީހަކު އަހާނާގެ އަތުގައި ހިފާ އޭނާ އާއި ދިމާއަށް އަބުރާ ލިއެވެ. އެއީ އަހާނާއަށް ދުވަހަކުވެސް ފެނިފައި ހުރި މީހެއް ނޫނެވެ. ނަމަވެސް އޭނާގެ އަގައިން ދުވި ނުބައި ވަހުން މަސްތުވާތަކެތީގެ...\nހިތުގެ ގޮވުން 4\nހަތަރު ކުދިން އެކުގައި ވާހަކަ ދައްކަން ހުއްޓާ ދޮރު ހުޅުވުނު އަޑު އިވުނެވެ. ކުޑަކޮށް ދޮރު ހުޅުވާލާފައި ދޭތެރަކުން ދެމިގަތް މީހާ ފެނުމާއެކު އެންމެއައް ހަޅޭލައި ގަނެވުނެވެ. *********************************** އަހާން ކޮޓަރިއައް ވަނުމާ...\nހިތުގެ ގޮވުން 3\nލަވަ ކިޔައި ނިމިގެން ރިކޯޑިން ރޫމް އިން ނުކުންނަން ދިޔަ އަޔާން އަށް އަހާނާ ފެނުމުން ޕިޔާނޯ ދަށަށް ފިލަންވެގެން ވަނެވެ. ************************* މާޔޫސް ކަމާއި އެކު ކުލާހަށް ވަން އަހާނާ ފެނި...\nހިތުގެ ގޮވުން 2\nކިލާސް ޓީޗަރު އައިސް ވަނުމުން ދެ ކުދިން ގޮޑީގައި އިށީނެވެ.” މިސް މިއަދު މި އައީ އާކުއްޖެއް ތާރަފުކޮއްދެން ” އަހާނާ މެންގެ ކިލާސް ޓީޗަރު ރަޒާ ބުންޏެވެ. އެވަގުތު ވަދެގެން އައި...\n*މަންމައޭތީ ލޯބިވާ މަންމާތީ، **ހިތް ރޮނީއޭ މަންމަ ފެނިލާށެ،**މަންމަ ކުޑަކުޑަ ވަގުތު ކޮޅަކަށް, **މި ހިތް ވަނީ ބޭގަރާރުވެފައެވެ،**މަންމަ ގާތުގައި ނެތުމުން ހިތް ކުދިކުދިވޭ،**މަންމަ ކާރީގައި ވުމަށް ހިތް އާދޭސްކުރެ،* ގިޓާއިން ރީތި...\nހިތުގެ ގޮވުން ޓްރެއިލާ


Netanyahu UAE ge Valeeahudhaa bahdhalu Kurahvanee\nނަތަންޔާހޫ އަބޫދާބީގައި ޔޫއޭއީގެ ވަލީއަހުދާ ބައްދަލުކުރައްވަނީ\nޝައިހް މުޙައްމަދު ބިން ޒައިދު އަލް ނަޙްޔާން (ކ) އަދި އިޒްރޭލުގެ ބޮޑުވަޒީރު ބެންޖަމީން ނަތަންޔާހޫ\nއިޒްރޭލުގެ ބޮޑުވަޒީރު ބެންޖަމީން ނަތަންޔާހޫ އަންނަ ހަފުތާގައި ޔުނައިޓެޑް އަރަބް އެމިރޭޓްސް އަށް، ވަޑައިގަންނަވާނެ ކަމަށް އިޒްރޭލު މީޑިއާއިން ބުނެފި އެވެ. މިއީ މިދިއަ އަހަރު އޯގަސްޓްގައި "އަބްރަހަމް އެކޯޑްސް" ގެ ވާހަކަތައް ދެކެވެން ފެށި ފަހުން ޔޫއޭއީއަށް ބޮޑުވަޒީރު ކުރައްވާ ފުރަތަމަ ދަތުރެވެ.\n"އަބްރަހަމް އެކޯޑްސް" އަކީ ޓްރަމްޕް އިސްކޮށް ހުންނަވައި އިޒްރޭލާ އަރަބި ގަލްފު ގައުމުތައް އެކުވެރިކުރުވުމަށް އެކެލަވާލި އެއްބަސްވުމެކެވެ. މި އެއްބަސްވުމުގެ ދަށުން އެމިރޭޓްސް އާއި ސޫދާން، މޮރޮކޯ އަދި ބަހްރޭނުން ވަނީ އިޒްރޭލާ ގުޅުން ބަދަހި ކޮށްފަ އެވެ.\nމީޑިއާ ރިޕޯޓްތައް ބުނާ ގޮތުން ނަތަންޔާހޫގެ މި ދތަރުގައި ޔޫއޭއީގެ ވަލީއަހުދު، ޝައިހް މުހައްމަދު ބިން ޒައިދު އަލް ނަޙްޔާންއާ ބައްދަލު ކުރައްވާނެ އެވެ. ދެ ބޭފުޅުންގެ މައިގަޑު މައުލޫއަކަށް ވާނެ ކަމަށް މީޑިއާގައި ބުނެވެނީ އީރާނެވެ.\nއެމެރިކާގެ ވެރިކަން ބަދަލުވި ފަހުން ނަތަންޔާހޫ އުޅުއްވަނީ ފައިންޕުޅަށް ހިނި އަރާތީ އެވެ. އެއީ އެމެރިކާގެ ރައީސް، ޖޯ ބައިޑަން ވިދާޅުވާ ވިދާޅުވުމެއްގެ ސަބަބުންނެވެ. ބައިޑަން ވިދާޅުވީ އީރާނާއެކު ނިއުކްލިއާ އެއްބަސްވުމަށް މަޝްވަރާ ކުރައްވަން ޝައުގުވެރިވެ ވަޑައިގަންނަވާ ކަމަށާއި އީރާނުން ނިއުކްލިއާ ބޮމެއް އުފައްދަން ކުރާ މަސައްކަތްތައް ކޮންޓްރޯލް ކުރެވޭނީ މޭޒު ދޮށުން ކަމަށެވެ.\nއެމެރިކާއިން އީރާނާ މަޝްވަރާ ކުރުމަކީ އިޒްރޭލް ބޭނުންވާ ގޮތެއް ނޫނެވެ. އިޒްރޭލުން ބޭނުން ވަނީ ޓްރަމްޕް އަމަލު ކުރެއްވި ގޮތަށް ބައިޑަން ވެސް އީރާނަށް ގަދަފަދަ ހަރުކަށި ފިޔަވަޅުތައް އެޅުއްވުމަށެވެ.\nރިޕޯޓްތައް ބުނާ ގޮތުގައި ނަތަންޔާހޫ މިދަތުރުކުރައްވަން އުޅުއްވާތާ ދުވަސްތަކެއް ވެއްޖެ އެވެ. އެހެން ނަމަވެސް ކޮވިޑާ ހެދި ވަނީ ލަސްކުރަން ޖެހިވަޑައިގެންފަ އެވެ. އަނެއްކޮޅުން އިޒްރޭލުގައި ސިޔާސީ މަސްރަހު އޮތީ ވެސް ބޮޑުވަޒީރަށް މަސްލަހަތު ގެއްލިދާ ފަދަ ގޮތަކަށެވެ.\nއިޒްރޭލް އީރާން ޔުނައިޓެޑް އަރަބް އެމިރޭޓްސް + ޖޯ ބައިޑަން


Queue falhaalai bayaku vaccine jehi massalaaga Argentina ge Health Minister isthiufaa dhevvaifi - Hali News\nއާޖެންޓީނާގެ ހެލްތު މިނިސްޓަރ ގިނޭސް ގޮންޒާލޭޒް ގާރސިއާ:\nކިޔޫފަޅާލައި ބަޔަކު ވެކްސިންޖެހި މައްސަލާގައި އާޖެންޓީނާގެ ހެލްތު މިނިސްޓަރ އިސްތިއުފާ ދެއްވައިފި\n21 February 2021, 01:59\nއާޖެންޓީނާގެ ހެލްތު މިނިސްޓަރ ގިނޭސް ގޮންޒާލޭޒް ގާރސިއާ އިސްތިއުފާ ދެއްވައިފިއެވެ.\nއޭނާ މަގާމުން އިސްތިއުފާ ދެއްވީ، އާޖެންޓީނާގައި ކޮވިޑް-19 އަށް ވެކްސިން ޖެހުމުގައި ބައެއް މީހުން ހެލްތު މިނިސްޓަރާ އޮންނަ ގާތް ގުޅުމުގެ ތެރެއިން ފުރުސަތު ހޯދައިގެން ކިޔޫތަކުގެ ކުރިއަށްޖެހި އަވަހަށް ވެކްސިން ޖެހުމުގެ މައްސަލަތަކެއް ފެންމަތިވުމާ ގުޅިގެންނެވެ.\nމި ވާހަކަތައް ފެންމަތިވެފައި ވަނިކޮށް ޓްވީޓްކުރި ބަޔާނެއްގައި ހެލްތު މިނިސްޓަރ ގިނޭސް ގޮންޒާލޭޒް ގާރސިއާ ވިދާޅުވެފައިވަނީ، ވަކިވަކި ފަރުދުންތަކެއް، ވެކްސިން ޖެހުމުގެ ތަރުތީބުން އެއްކިބާވެ އަވަހަށް ވެކްސިން ޖެހުމުގެ ފުރުސަތު ހޯދާފައިވަނީ އޭނާ އޮފީހުގައި ވަޑައިގެން ނޫޅުއްވާ ވަގުތެއްގައި، އޮފީސް ތެރެއިން ގަސްތަކާނުލައި އެރި އޮޅުންތަކެއްގެ ތެރެއިން ކަމަށެވެ.\nބަޔާނުގައި ގިނޭސް ގޮންޒާލޭޒް ގާރސިއާ ވިދާޅުވެފައިވަނީ، އެކަމާ ގުޅިގެން ބްރެޒިލްގެ ރައީސް އަލްބާޓޯ ފަރނާންޑޭޒްގެ އެދިވަޑައިގަތުމަށް ހެލްތު މިނިސްޓަރުކަމުން އޭނާ އިސްތިއުފާ ދެއްވާފައިވާ ކަމަށެވެ.\nހަމަ އެއާއެކު، އާޖެންޓީނާގެ ފެޑެރަލް ސިއްހީ ނިޒާމު އަލުން ބިނާކޮށް ތަންފީޒު ކުރުމުގައި އާޖެންޓީނާގެ އާންމު ރައްޔިތުންގެ ފަރާތުން ލިބިވަޑައިގެންނެވި އެހީތެރިކަމާއި ތާއީދަށް ގިނޭސް ގޮންޒާލޭޒް ގާރސިއާ ޝުކުރު އަދާކުރައްވާފައި ވެއެވެ.\nމިހާރު ގާއިމް ކުރެވިފައިވާ ސިއްހީ ނިޒާމަކީ އެންމެނަށް ހަމަހަމަ ފުރުސަތު ލިބިދޭ ނިޒާމެއް ކަމަށްވެސް އޭނާ ވިދާޅުވެފައި ވެއެވެ.\nބައެއް މީހުން ކިޔޫ ފަޅާލާފައި ކޮވިޑް ވެކްސިން ޖަހާކަން ފަޅާއެރީ، ސީދާ ހެލްތު މިނިސްޓަރަށް ގުޅައި ފުރުސަތު ހޯދައިގެން ވެކްސިން ޖަހައިފި ކަމަށްބުނެ އާޖެންޓީނާގެ ނޫސްވެރިޔަކު އެ ވާހަކަތައް ހާމަކުރި ހިސާބުންނެވެ.\nމިމައްސަލާގައި ގިނޭސް ގޮންޒާލޭޒް ގާރސިއާ އިސްތިއުފާ ދެއްވުމުން، ހެލްތު މިނިސްޓަރުގެ ޒިންމާއާ ވަގުތީގޮތުން ހަވާލުވެވަޑައި ގެންނެވީ ހެލްތު މިނިސްޓަރުގެ އެއް ނައިބް ކަމަށްވާ ކާރލާ ވިޒޯޓީއެވެ.\nކާރލާ ވިޒޯޓީއަކީ، ރަޝިޔާއިން އުފައްދާފައިވާ ކޮވިޑް ވެކްސިން، ސްޕުޓްނިކް5 ވެކްސިން ހޯދައި އާޖެންޓީނާގެ ރައްޔިތުންނަށް ވެކްސިން ދިނުމުގެ ޒިންމާއާ ހަވާލުވެ ހުންނެވި އެންމެ އިސް ފަރާތެވެ.\nމިދިޔަ ޑިސެމްބަރު މަހުން ފެށިގެން އާޖެންޓީނާގެ ރައްޔިތުންނަށް ސްޕުޓްނިކް5 ވެކްސިން ގެންދަނީ ދެމުންނެވެ.\nވެކްސިން ދިނުމުގައި އާޖެންޓީނާއިން އިސްކަން ދީފައިވަނީ އެންމެ ފުރަތަމަ ހެލްތު ވޯކަރުންނަށެވެ. ދެން އިސްކަން ދީފައިވަނީ އުމުރުން 70 އަހަރުން މަތީގެ މީހުންނަށެވެ.\nއިތުރު ލިޔުންތައް ކޮރޯނާ ވައިރަަސް ވެކްސިން


Bidheysee labouregge accountugai4million dollar | Mihaaru\nބިދޭސީ ލޭބަރެއްގެ އެކައުންޓުގައި4މިލިއަން ޑޮލަރު\nރާއްޖޭގައި މަސައްކަތްކުރާ އާދައިގެ ލޭބަރެއްގެ އެކައުންޓްގައި، ދޮޅު އަހަރުގެ ތެރޭގައި ހަތަރު މިލިއަން ޑޮލަރު ދައުރުވި ވާހަކަ ބުނެފިއްޔާ ގަބޫލު ކުރެވިދާނެ ހެއްޔެވެ؟ އެކަމަކު މިއީ ތެދެކެވެ. މޯލްޑިވްސް ޕޮލިސް ސާވިސަސްގެ އިކޮނޮމިކް ކްރައިމް ޑިޕާޓްމަންޓުގެ ހެޑް އޮފް ފައިނޭޝިއަލް ކްރައިމް ޔުނިޓް، އިންސްޕެކްޓަރު ޔޫސުފް ލޫތު ވިދާޅުވި ގޮތުގައި ބްލެކް މާކެޓްގައި ޑޮލަރުގެ ވިޔަފާރިކުރާ ބިދޭސީންގެ އެކައުންޓްތަކުގައި އެތައް މިލިއަން ޑޮލަރެއް ދައުރުވެ އެވެ.\nފުލުހުން ގަބޫލުކުރާ ގޮތުގައި މާލޭގައި އޮތް ޑޮލަރުގެ ބްލެކް މާކެޓަކީ އެތައް މިލިއަން ޑޮލަރެއްގެ ނެޓްވޯކެކެވެ. އެއީ ކިހާ ބޮޑު ވިޔަފާރިއެއްތޯ ދެންނެވުމުން، ލޫތު ވިދާޅުވީ، "ވަރަށް ބޮޑު، ވަރަށް ވަރަށް ބޮޑު" ވިޔަފާރިއެއް ކަމަށެވެ.\nފުލުހުންގެ ތަހުގީގުތަކުން ދައްކާގޮތުގައި މިލިއަނުން ފައިސާ ޖަމާވާ އެކައުންޓުތަކުގެ ތެރޭގައި ރާއްޖޭގައި ހިންގާ މަނީ އެކްސްޗޭންޖުތަކުގައި މަސައްކަތް ކުރާ ބިދޭސީންގެ އެކައުންޓުތައް ހިމެނެ އެވެ. މީގެ ތެރޭގައި ގިނައީ ލޭބަރުންގެ ގޮތުގައި ރާއްޖެ އަށް އައިސް އުޅޭ މީހުންނެވެ. މަނީ އެކްސްޗޭންޖުތަކަކީ ހުއްދަ ވިޔަފާރިއެއް ނަމަވެސް ބިދޭސީންގެ އެކައުންޓަށް ޖަމާވާ މިފަދަ ފައިސާތައް ސައްހަ ނޫން މުއާމަލާތްތަކުގައި ވެސް ބޭނުން ކުރެ އެވެ.\nފުލުހުންނަށް މިހާތަނަށް ފާހަގަވެފައިވާ ގޮތުގައި، ޑޮލަރު ގަނެ ވިއްކުމުގައި ދެ ބާވަތެއްގެ ކުށް ހިނގަ އެވެ. އެއީ ޑޮލަރު ގަނެ ވިއްކާ ވައިބާ ގްރޫޕްތަކުގައި ހިންގާ ހީލަތުގެ މުއާމަލާތްތަކާއި ބްލެކް މާކެޓްގައި ހިންގަމުން ގެންދާ މުއާމަލާތްތަކެވެ. އެ ދެ ބާވަތުގެ ތެރެއިން ވެސް އެތައް ބައިވަރު އެހެން ކުށްތައް ފެންނަމުންދާ ކަން ފުލުހުން ފާހަގަކުރެ އެވެ. ހަގީގަތަކީ، ޑޮލަރު ގަނެ ވިއްކުމުގެ ޑިމާންޑް ބޮޑުވެ، އޭގެ ތެރޭގައި ޖިނާއީ ބޮޑެތި ކުށްތަކެއް ވެސް ހިނގަމުންދާ ކަމެވެ. އަނެއްކޮޅުން، ރާއްޖެ އިން ގަވައިދާ ހިލާފަށް ގިނަ އަދަދެއްގެ ޑޮލަރު ބޭރުވަމުން ދަނީ އެވެ.\nގަވައިދާހިލާފަށް ބޭރަށް ފައިސާ ފޮނުވާ\nބްލެކް މާކެޓްގައި ހިންގާ ޑޮލަރުގެ މުއާމަލާތްތަކުގެ ތެރޭގައި ލިބޭ ޑޮލަރު، ބިދޭސީން ފޮނުވަނީ ރާއްޖެ އިން ބޭރަށެވެ. މިކަމުގައި އެކި އުކުޅުތައް ބޭނުން ކުރެ އެވެ. އޭގެ ތެރެއިން އެއް ގޮތަކީ ޓީޓީ އެވެ.\n"ބެންކުގެ ތްރެޝްހޯލްޑަށް ވުރެ އިތުރު ނުވާގޮތަށް 10،000 އިން 25،000 ޑޮލަރުން މުދާ ގަތުމުގެ ނަމުގައި ޓީޓީ ހެދުމަށް ފަހު ބޭރަށް ފޮނުވާކަން ފާހަގަ ކުރެވިފައިވޭ. ކަސްޓަމްސްގެ ރެކޯޑުތަކަށް ބަލާއިރު މިގޮތަށް ހަދާ ޓީޓީއާ ގުޅިގެން ރާއްޖޭން އަންނަ މުދާ ރާއްޖެ އައިސްފައި ނުވާކަން ވެސް ފާހަގަކުރެވިފައިވޭ،" ލޫތު ވިދާޅުވި އެވެ.\n"އަޅުގަނޑުމެން ބެލިބެލުމުން ގިނަފަހަރު މި ޓްރާންސެކްޝަންތަކުގައި ބޭނުން ކޮށްފައި ހުންނަ ޕްރޮފޯމާ އިންވޮއިސްއަކީ އެއީ ފޯޖު ކޮށްފައި އޮންނަ އެއްޗެއްކަން ފާހަގަ ކުރެވިފައިވަނީ."\nލޫތު "މިހާރު" އަށް އިންޓަވިއު ދެއްވަނީ-- ފޮޓޯ: ނިޝާން އަލީ/މިހާރު\nތަފާސްހިސާބުތަކުން ދައްކާ ގޮތުގައި، އަދި ތަޖުރިބާކާރު ބޭފުޅުންގެ ވާހަކަތަކުން ވެސް އެނގޭ ގޮތުގައި ޑޮލަރުގެ ބްލެކް މާކެޓް ވިޔަފާރިއަކީ މިލިއަނުން ފައިސާ ދައުރުވަމުންދާ ވިޔަފާރިއެކެވެ. ތަފާސްހިސާބުތައް ދައްކާ ގޮތުގައި އަހަރެއްގެ ތެރޭގައި ބްލެކް މާކެޓުން އެކަނި ވެސް 1.6 ބިލިއަން ޑޮލަރު ވަރު މާރު ކުރެވެ އެވެ. މީގެ ކުރު ހުލާސާ އަކީ، 1.6 ބިލިއަން ޑޮލަރުގެ ތެރެއިން ކޮންމެ ޑޮލަރަކަށް ބައިރުފިޔާ އިތުރުކޮށްލިޔަސް އެއީ 800 މިލިއަން ރުފިޔާގެ ފައިދާއެއް ކަމެވެ.\nބްލެކް މާކެޓްގެ ކުރީ ސަފަށް ނުކުމެ ތިބީ، އަދި އޮޕަރޭޝަންގައި ތިބީ މުޅިންހެން ބަންގްލަދޭޝްގެ މަސައްކަތު މީހުން ނަމަވެސް، ތަޖުރިބާކާރު ބޭފުޅުން ވިދާޅުވާ ގޮތުގައި މީގެ އަޑީގައި ތިބީ މުޅިންހެން ވެސް ދިވެހިންނެވެ. ބައެއް ބޭފުޅުން ތުހުމަތު ކުރައްވާ ގޮތުގައި މުޅި ޑޮލަރު މާކެޓް ކޮންޓްރޯލްކުރަނީ މުއްސަނދި ހައެއްކަ މީހުންނެވެ. ކުރީ ސަފަށް ނުކުމެ ތިބި ބިދޭސީންނަށް ޑޮލަރުގެ ސޯސް އަކީ އެ މީހުންނެވެ.\n"އެކަމަކު ބައެއް ބިދޭސީން އެ މީހުން އަމިއްލަ އަށް ވެސް މިކަން އެބަކުރޭ. މީގައި އެންމެ ބޮޑު މައްސަލައަކީ މީގެ ތެރޭގައި ޖިނާއީ ކުށްތަކެއް ހިނގާކަން. ބްލެކް މާކެޓް އޭގެ ޒާތުގައި އެއީ ކުށަކަށް ވިޔަސް، ބޭންކްތަކުން އެބަ ބުނޭ ވިޔަފާރިވެރިން ގާތު މުދާ ގަންނަން ޑޮލަރު ހިފައިގެން އަންނަން. އެހެންވެ އެ ޑޮލަރު ކޮންމެވެސް ތާކުން ހޯދަން އެބަޖެހޭ. ދައުލަތަަކަށް އެ ފޯރުކޮށެއް ނުދެވޭ،" އިގްތިސާދީ ތަޖުރިބާކާރަކު ވިދާޅުވި އެވެ.\nފުލުހުން ވެސް ގަބޫލުކުރާ ގޮތުގައި، ޑޮލަރުގެ ބްލެކް މާކެޓްގެ ތެރޭގައި ރާއްޖޭގެ ސިޔާސީ ވަރަށް އިސް ފަރާތްތައް ހަރަކާތްތެރިވެ އެވެ. މިކަމުގެ ތެރޭގައި ނެޓްވޯކްތައް ހަދައި އެއް ނެޓްވޯކް އަނެއް ނެޓްވޯކާ އޮންނަނީ ގުޅި ލާމެހިފަ އެވެ.\nފުލުހުންނަށް އޮތް ގޮންޖެހުން\nމެޝިން ބޭނުން ކޮށްގެން ޑޮލަރުތަކެއް ގުނަނީ: ބޭރަށް ޑޮލަރު ފޮނުވުމަކީ ކަންބޮޑުވާ ކަމެއް ކަމަށް ފުލުހުން ބުނޭ-- ފޮޓޯ: ނިޝާން އަލީ/މިހާރު\nރާއްޖޭން ބޭރަށް ޑޮލަރު ބޭރުވާ މައިގަނޑު އެއް ދިމާއަކީ ބިދޭސީ ލޭބަރުންނެވެ. އެ މީހުންނަށް ލިބޭ މުސާރަ އާ ނުބައްދަލު އަދަދަކަށް ފައިސާ ބޭރުކުރާ ނަމަ، އެކަން ހުއްޓުވަ އެވެ. އެހެންވެ ކަޅު ބާޒާރަކީ މަނީ ލޯންޑަރިންގައި ބޭނުން ކުރާ ވަސީލަތަކަށް މިއޮތީ ވެފަ އެވެ.\nއެކަމަކު ސިކުނޑި އަށް ގަބޫލު ނުކުރެވޭ، ނުވަތަ އާދައިގެ ލޭބަރެއްގެ އެކައުންޓަށް މިލިއަނުން ޑޮލަރު ޖަމާވުމަކީ އެ މައްސަލަ ބަލަން ފުލުހުންނަށް ވެސް އޮތް ބޮޑު ގޮންޖެހުމެކެވެ.\n"މަނީ ލޯންޑަރިންގެ ގާނޫނު ބުނާގޮތުން އަޅުގަނޑުމެން ނުވަތަ ދައުލަތުން އެބަ ޖެހޭ އެއީ ޣައިރު ގާނޫނީ ގޮތުން ހޯދައިފައިވާ ފައިސާ ކަން ޔަގީންކޮށްދޭން،" ލޫތު ވިދާޅުވި އެވެ.\n"އެކަން ސާބިތުކޮށްދިނުމަކީ އެއްގޮތަކަށް ވެސް ފަސޭހަ ކަމެއް ނޫން."\nމިގޮތަށް ދިމާވާ ބައެއް ކަންކަމުގައި ގާނޫނީ ގޮތުން ވެސް ހުރަސްތަކެއް ހުރި ކަމަށް ވެސް ލޫތު ވިދާޅުވި އެވެ.\n"އަޅުގަނޑުމެންނަށް މި އޮންނަނީ ޖިނާއީ ދައުވާ ކުރަން. ޖިނާއީ ދައުވާ ކުރާއިރު ވެސް މަނީ ލޯންޑްރިންގެ އެ ކުށް އެސްޓާބްލިޝް ކުރުމަށް ޗެެލެންޖަސް ހުރޭ. އެކަމަކު ބިދޭސީ މަސައްކަތްތެރިން އެ ކުރަނީކީ ކަނޑައެޅިގެން ގާނޫނާ ހިލާފު މަސައްކަތެއް ނޫން. އެ ފައިސާ މަނީ އެކްސްޗޭންޖާތައް މެދުވެރިކޮށް ހަވާލާ ސިސްޓަމެއްގެ ތެރެއިން ކަހަލަ ގޮތަކަށް ރާއްޖޭން ބޭރަށް ޓްރާންސްފާ ކުރެވެމުން މިދަނީ،" ލޫތު ވިދާޅުވި އެވެ.\nލޫތު ވިދާޅުވިގޮތުގައި ދަތިތަކެއް ހުރި ނަމަވެސް މި މައްސަލަ ހައްލު ކުރަން ފުލުހުން އަންނަނީ މަސައްކަތް ކުރަމުންނެވެ. މިކަމުގެ ތެރޭގައި އުޅެނީ މަދު ބަޔަކަށްވާތީ އެ މީހުންނަށް ހާއްސަކޮށްގެން އޮޕަރޭޝަންތަކެއް މިހާރު ވެސް ކުރިއަށްގެންދާ ކަމަށް އޭނާ ވިދާޅުވި އެވެ. އަދި މިލިއަނުން ފައިސާ ޖަމާކޮށް ޓީޓީގެ ޒަރީއާއިން ބޭރަށް ފައިސާ ފޮނުވާ ބިދޭސީންގެ މައްޗަށް ދައުވާކުރުމަށް މަސައްކަތް ކުރަމުން އަންނަ ކަމަށް ވެސް ލޫތު ވިދާޅުވި އެވެ.\nޓީޓީގެ ގޮތުގައި ބޭރަށް ޑޮލަރު ފޮނުވާ މީހުންނަށް ދައުވާ ކުރުމަށް ހުށަހަޅަނީ އެ މީހުން ބޭނުން ކުރާ ފޭކު ސްލިޕްތަކާއި ޕްރޮފޯމާ އިންވޮއިސްތައް ބޭނުންކޮށްގެންނެވެ.\nމަކަރާއި ހީލަތުން ދެ އަހަރުގެ ތެރޭ 250،000 ޑޮލަރު ހޯދާފައިވޭ\nޑޮލަރާ ގުޅުން ހުރި ކުށްތަކުގެ ތެރެއިން ފުލުހުންނަށް އެންމެ ގިނައިން ހުށަހަޅާފައި ވަނީ މަކަރާއި ހީލަތުން ފައިސާ ހޯދުމުގެ މައްސަލަތަކެވެ. ޑޮލަރު ދޭނެ ކަމަށް ބުނެ ފާއިތުވި ދެ އަހަރުގެ ތެރޭގައި ނުވަ ލައްކައަށްވުރެ ގިނަ ދިވެހި ރުފިޔާ އާއި 250،000 އަށްވުރެ ގިނަ ޑޮލަރު ވަނީ މަކަރާއި ހީލަތުން ހޯދައިފަ އެވެ.\nލޫތު ވިދާޅުވިގޮތުގައި މަކަރާއި ހީލަތުން އާންމުކޮށް ފައިސާ ހޯދަނީ ޑޮލަރު ވިއްކާ ވައިބާ ކޮމިއުނިޓީތަކުގެ ތެރެއިންނެވެ. މި ގްރޫޕްތަކުގައި ޑޮލަރު ބޭނުންވާ މީހުން ހޯދައި އެ މީހުންނަށް ޑޮލަރު ދޭނެ ކަމުގެ ޔަގީންކަން ދިނުމަށްފަހު ފައިސާ އަތުލަ އެވެ. މިގޮތަށް ފައިސާ އަތުލަނީ އެކަކު އަނެކަކާ ދިމާނުވެ ތިބެ އެވެ.\n"ޑޮލަރު ހޯދަން އެޑްވަޓައިޒް ކުރުމުން އެޕްރޯޗް ކުރަނީ. ދެން އޭނާއަކީ ސައްހަ މީހެއްކަން ކަށަވަރު ކޮށްދިނުމަށް އައިޑީކާޑު ނަންބަރަކާއި އެކައުންޓު ނަންބަރެއް މި ފޮނުވަނީ. އައިޑީ ކާޑު ލިބުނީމަ ގިނަ ފަހަރު ވެރިފައިއެއް ނުކޮށް ފައިސާ ފޮނުވާލަނީ. ފައިސާ ޖަމާވީމަ ނަންބަރު ބްލޮކްކޮށްލަނީ،"\n"ޑޮލަރު ހޯދަން އެޑްވަޓައިޒް ކުރުމުން އެޕްރޯޗް ކުރަނީ. ދެން އޭނާއަކީ ސައްހަ މީހެއްކަން ކަށަވަރު ކޮށްދިނުމަށް އައިޑީކާޑު ނަންބަރަކާއި އެކައުންޓު ނަންބަރެއް މި ފޮނުވަނީ. އައިޑީ ކާޑު ލިބުނީމަ ގިނަ ފަހަރު ވެރިފައިއެއް ނުކޮށް ފައިސާ ފޮނުވާލަނީ. ފައިސާ ޖަމާވީމަ ނަންބަރު ބްލޮކްކޮށްލަނީ،" ލޫތު ވިދާޅުވި އެވެ.\nމިގޮތަށް ފައިސާ ޖަމާ ކުރަން ފޮނުވާ އެކައުންޓުތަކުން އަސްލު އެ ކުށް ކުރާ މީހާއާ ހަމައަށް ފައިސާ ދަނީ އެތައް ޓްރާންސެކްޝަކަށް ފަހު އެވެ. އެހެންވެ މި ފައިސާ އަނބުރާ ހޯދަން ފުލުހުންނަށް ދަތިވެ އެވެ. ލޫތު ވިދާޅުވި ގޮތުގައި ގިނަ ކޭސްތަކުގައި މިގޮތަށް ފައިސާ ޖަމާ ކުރަން ދޭ އެކައުންޓަކީ ޖަލު ބަންދުގައި ހުންނަ މީހެއްގެ އެކައުންޓެވެ. އެ އެކައުންޓަށް ފައިސާ ޖަމާވުމުން އެ ފައިސާ އެކައުންޓުތަކަށް ޖަމާވާ ކަމަށް އޭނާ ވިދާޅުވި އެވެ.\nބްލެކް މާކެޓްގައި އިއްޔެ ޑޮލަރު ވިއްކަނީ: ބިދޭސީންގެ ވަރަށް ބޮޑު ވިޔަފާރިއެއް، މި މީހުންގެ ސޯސް އަކީ ޓޫރިޒަމްގެ ވިޔަފާރިވެރިން -- ފޮޓޯ: ނިޝާން އަލީ/ މިހާރު\nއާއްމުކޮށް މަކަރާއި ހީލަތުން ފައިސާ ހޯދުމުގައި އެ ކުށް ކުރާ މީހުން ބަލަނީ ހާއްސަ ވަގުތުތަކަކަށެވެ. މީގެ ތެރޭގައި ހައްޖު ދުވަސްވަރާއި ވިޔަފާރިވެރިން މުދާ ގެންނަ ދުވަސްވަރާއި ޗުއްޓީއަށް މީހުން ބޭރަށްދާ ދުވަސްވަރު ހިމެނެ އެވެ. މަކަރާއި ހީލަތުން ފައިސާ ހޯދާ ކަމުގެ މައްސަލަތައް އެންމެ ގިނައިން ފުލުހުންނަށް ލިބެނީ ވެސް މި ދުވަސްވަރު ކަަމަށް ލޫތު ވިދާޅުވި އެވެ.\nޑޮލަރުގެ ޑިމާންޑް އުފުލޭ ކޮންމެ ފަހަރަކުހެން ޑޮލަރާ ގުޅޭ ކުށްތައް އިތުރުވެ އެވެ. ބްލެކް މާކެޓް އޮންނަ ސަރަހައްދު ހަލަބޮލިވެ އެވެ. މީގައި ހައްލަކީ، އެމްއެމްއޭ އިން ވެސް ބުނި ގޮތުގައި ބްލެކް މާކެޓްގައި އުޅޭ މީހުން ހައްޔަރުކޮށް ޖަލަށް ލުމެއް ނޫނެވެ. ހައްލަކީ، ޑޮލަރުގެ މުޅި ކޮންޓްރޯލް ދައުލަތުގެ މުށުތެރެ އަށް ގެނައުމެވެ. ޑޮލަރަށް މި ގޮތަށް ސަލާން ޖަހަން ނުޖެހޭ އިގްތިސާދެއް ބިނާ ކުރުމެވެ.\n47 ކޮމެންޓް, 34 ރިއެކްޝަންސް\nއަންނަ ރޯދަ މަހު އޮންނަ ކުރު ވާހަކަ މުބާރާތުގައި މި ޕޮލިސް ކުދިން ބައިވެރި ކުރަންވީ.\nމަގޭ ހިތަށް އަރަނީ މި ފުލުހުންގެ ލަދު ޙަޔާތް ކޮބާ ބާވައޭ . އަދި ކަމެއް ނުވަތާ މޮޅެތި އިންޓަވިއު ތައް އެބަދޭ.. މި ވާ ގޮތް ނޭނގި ގެންނެއް ނޫނޭ އަހަރެމެން ރައްޔިތުން މި އުޅެނީ.. އަޖާއިބު އަންތަރީސްލޭ..\nދިވެގި ފުލުހުންނަށް ކުރިމަތިވާ ގޮންޖެހުމޭ ބަގާޅި އޭ ކިޔާނެ ކަމެއް ، ޒިއްމާ ނުނެގޭނަމަ ރައްޔިތުންގެ ފައިސާ އިން ޔުނިފޯމް ފައްސާ ލައްވާ ނިދާނެ ތަން ދީ ކާންދީ އަދި ނުވިތާކަށް ބޮޑު މުސާރަ ދީފައި ތިއްތި ކޮށްފައި ކަލޭމެން ބޭތިއްބުމުގެ ބޭނުމަކީ ކޮބާހެ.. ފުލުހުންގެ މުއައްސަސާ މިހާރުން މިހާރަށް އުވާލާ.. ކިހާ ބޮޑު *** އެއްތަ މީ.\nމާލޭގައި ދިރިއުޅޭ ބިދޭސީ ބަންގްލަދޭޝް އެންމެންގެ ވިޔަފާރިތައް ހުއްޓުވާ، އެމީހުންނަށް ކާން ދޭން ހަދާފައި ހުރި ސައިހޮޓާތައްވެސް ހުއްޓުވަން އެބަޖެހޭ. މިކަން ކުރެވޭނީ، ރައީސް އަބްދުﷲ ޔާމީން ފަދަ ލީޑަރަކަށް އެނަކި. ކެތް މަދުވެގެން މިދަނީ އެމަނިކުފާނު މިނިވަންވާނޭ ދުވަހަކަށް، ވަގުތަކަށް. ޔާ ﷲ އެމަނިކުފާނު މިނިވަން ކޮށްދެއްވާށިއެވެ. އޭރުން، މިގައުމުގައި އުފަންވެ ފައްކާވަމުންދާ މިބާވަތުގެ ބޮޑެތި އެތައް މައްސަލައެއް ގެ ހައްލު އެއްފަހަރާ ފެނިގެން ދާނީ...!\nޑޮލަރުން އާމްދަނީ ލިބޭ ފަރާތްތަކުން ބޭނުންވާ ދިވެހިފައިސާ އެފަރާތްތަކުގެ ޑޮލަރު އެކައުންޓުން ބޭންކުތަކުން ގަނެވޭނެއެވެ. ބޭންކުތަކުން ޑޮލަރު ގަނެ ވިއްކަންވާނީ ކުޑަ ފައިދާއެއް ލިބޭގޮތަށެވެ. މުދާ ގަންނަން ނުވަތަ ވިޔަފާރި އެއްގެ ހިއްސާ ނުވަތަ ޚިދުމަތެއްގެ އަގު ނުވަތަ ޕާރމިޓް ލިބިގެން މަސައްކަތް ކުރާ ބިދޭސީންގެ މުސާރައިން ޚަރަދު ކަޑާ ބާކީވާ ފައިސާ އާއި ކިޔަވާކުދިންގެ ޚަރަދު ނޫނިއްޔާ ބޭރުކުރެވިގެން ނުވާނެއެވެ. އެއިރުން ބިދޭސީން ވެސް މަދުކުރެވޭނެ.\nތި ހުރިހާ ކަމެއް ދެނެތިބެމެ އެކަންކަން ނުހުއްޓުވާ އެވާހަކަ މީޑިއާގަ ދައްކަން ލަދެއް ނުގަނޭދޯ ފުލހުން. ރޯ މާ ދުވާލު އެންމެންެގެ ކުރިަތީ ފާޅުގަ ބޭބެޑޮލަރ ގަންނަނީ ވިއްކަނީ އޭ ގޮވަމުން މަގުހިނގާ މީހުން ފަހަތުންދުވާއިރު އެކަން ނުހުއްޓުވަނީ ކީއްވެބާ.\nހައްލަކީ ޑޮލަރު ވަންނަ ގޮތަށް އެމާރު ކުރެވިގެން ނޫން ގޮތަކަށް ރާއްޖޭގެ އެއްވެސް ތާކު ބޭނުން ނުކުރެވޭގޮތް ހެދުން. ކީއްވެއެހެން ނުހެދެންވީ.ރިސޯޓްތަކަށް ވަންނަ ޑޮލަރުވެސް އެރިސޯޓެއްގެ މަނީޗޭންޖަރ އެއް ބަހައްޓާ މާރު ކުރީމަ ވީ. މާރު ކުރެވޭ ޑޮލަރު ވަންނަން ޖެހޭނީ އެމްއެމްއޭ އަށް.ރިސޯޓް އޯނަރުންނާ ވިޔަފާރި ވެރިން އަތަށް ރާއްޖެ ވަންނަ ޑޮލަރު އަރާހާ ހިނދަކު ތިޑޮލަރު ވަގު ބާޒާރެއް ނުހުއްޓުވޭނެ. މިހާރު ރިޕޯރޓަރުން ވެސް ހެންވޭރުކޮޅު ޑޮލަރު ވަގު ވިޔަފާރި ޗެކް\nބިދޭސީން ކުރާ ވިޔފާރި ތަކުގެ އަޑީގަ ގިނައިން ތިބޭނީ ފުލުހުންނާ ސިފައިން. ރަނގަޅަށް ބައްލަވާ\nދިވެއްސަކު ނަމަ އުލު ބައިންދާނެ.. ބިދޭސީންނަށް ވަރަށް މިނިވަން ގައުމެއް މީ..\nރާއްޖެއަށް އުފަން ނުވިނަމައޭ ހިތައްއަރާ ދޯ\nދުނިޔޭގެ އެއްވެސްގައުމަކު ރާއްޖޭގަ މިކުރާހެން ތިޔަފަދަ ޖަރީމާ ހިންގާކައް ފުރުސަތެއް ނުދޭނެ ފުލުހުން މިހާރުވެސް ބަލާބަލަ ބިދޭސީން އުޅޭތަންތަނައްވަދެ އެމީހުން އަތުގަ ސައްހަ ވޯރކްޕާމިޓެއް އޮތްތޯ އެމީހުންވެސް ޖޯކުޖަހާ ރާއްޖެޔައް މިތާ ތިމަންމެން ބޭނުން އެްޗެކޭބުނޭހަދަނީ ސަރުކާރު ހިންގަން ރައްޔިތުންވޯޓުދެނީ ވަރައް ރަނގަލައް ސަރުކާރު ތަރުތީބުކޮއް ފޫގޮއްސަހުންނަ ދިމާލުގަ ެެެެެެެެެެެެެެެެެެެެެ ޕެޗުއަލާ ބައްދަން ނަމަވެސް ރެޔާދުވާލު ޝަކުވާ ކުރުމުގަ


SunOnline: Mi dhandivalhugai sihhee maahirunge lafa'ah amalu kurumakee laazimu kameh: Huthubaa\nމި ދަނޑިވަޅުގައި ސިއްހީ މާހިރުންގެ ލަފައަށް އަމަލުކުރުމަކީ ލާޒިމުކަމެއް: ހުތުބާ\nނަޖާހު މަސްއޫދު 20 Mar 2020, 13:03\nވެލާނާ އިންޓަނޭޝަނަލް އެއާޕޯޓުގައި މާސްކު އަޅައިގެން ބަޔަކު ފުރަން ގޮސް --- ސަން ފޮޓޯ/ ފަޔާޒު މޫސާ\nނުރައްކާތެރި ވައިހަރެއް ފެތުރެމުންދާ މި ދަނޑިވަޅުގައި ސިއްހީ މާހިރުންދޭ ލަފައާ އެއްގޮތަށް އަމަލުކުރުމަކީ ލާޒިމުކަމެއް ކަމަށް މިއަދުގެ ހުކުރު ހުތުބާގައި ބުނެފިއެވެ.\nކޮރޯނާވައިރަސް ފެތުރިދާނެތީ އަޅާ ފިޔަވަޅެއްގެ ގޮތުން މާލޭ ސަރަހައްދުގައި ޖަމާއަތުގައި ނަމާދުކުރުން ވަނީ މެދުކަނޑާލާފައެވެ. އެހެންކަމުން، މިއަދު މާލޭގައި ހުކުރެއް ނުކުރެއެވެ. މިއަދު މާލޭގައި ހުކުރު ނުކުރާތީ ދައުލަތުގެ މީޑިއާ ޕީއެސްއެމްއިން ލައިވްކުރީ ކ. ހިންމަފުށީގެ ޒިކުރާ މިސްކިތުގައި ކުރި ހުކުރު ނަމާދެވެ.\nމިއަދުގެ ފުރަތަމަ ހުތުބާގެ މައިގަނޑު މައުޟޫއަކަށްވީ ސާފުތާހިރުކަމެވެ. އިސްލާމްދީނަކީ ސާފުތާހިރުކަމުގެ ދީންކަން އެ ހުތުބާގައި ފާހަގަކޮށްފައިވެއެވެ. ހިއްސީ ގޮތުންނާއި މައުނަވީ ގޮތުންވެސް ދީން ބާރު އަޅަނީ ސާފުތާހިރުވުމަށް ކަމަށާއި، ދީނުގެ ހުކުމްތަކާއި އަދުލުވެރި ހުކުމްތައް ބިނާވެގެން ވަނީވެސް ހިއްސީ އަދި މައުނަވީ ސާފުތާހިރުކަމުގެ މައްޗަށް ކަމަށް ހުތުބާގައި ބުންޏެވެ.\n"އިސްލާމް ދީނުގައި ސާފުތާހިރުކަމުގެ މަންހަޖަކީ ވަރަށް ތަނަވަސް ވަރަށް ފުރިހަމަ މަންހަޖެކެވެ. އެކަން ކަނޑައަޅުއްވާފައި ވަނީ މުސްލިމުންނަށާއި މުޅި އިންސާނިއްޔަތުގެ ސަލާމަތާއި ރައްކާތެރިކަމަށްޓަކައެވެ. އެއީ ފިތުރަތުގެ ނިޒާމެވެ،" ހުތުބާގައި ބުންޏެވެ.\nހުތުބާގައި ބުނީ ފިތުރަތުގެ ނިޒާމާ ފުށޫއަރާ ގޮތަށް އިންސާނުންގެ އަމަލުތައް ބެހެއްޓުމުގެ ސަބަބުން ނުރައްކާތެރި ވަބާތަކާއި ސިއްހީ ބޮޑެތި ނުރައްކާތައް ކުރިމަތިވެމުން އަންނަ ކަމަށެވެ.\nސިއްހީ ކަންތައްތަކާއި ސާފުތާހިރުކަމަށް އިހުމާލުވެވޭނެނަމަ ނުރައްކާތެރި ވަބާތައް އާންމުވެ ސިއްހީ އެތައް މައްސަލައެއް އުފެދޭނެކަމަށް މިއަދުގެ ދެވަނަ ހުތުބާގައި ބުނެފައިވެއެވެ. އަދި ބަލިތަކުން މުޖުތަމައު ސަލާމަތްކުރުމަށްޓަކައި ސަރުކާރުގެ މުއައްސަސާތަކުން ކުރާ މަސައްކަތްތަކަށް ރައްޔިތުން ފުރިހަމައަށް އެއްބާރުލުން ދޭން ޖެހޭނެ ކަމަށްވެސް ބުނެފައިވެއެވެ.\n"ތަފާތު ބަލިތަކުން މުޖުތަމައު ސަލާމަތްކުރުމަށްޓަކައި ސަރުކާރުގެ މުއައްސަސާތަކުން ކުރާ މަސައްކަތްތަކަށް ރައްޔިތުންގެ ފުރިހަމަ އެއްބާރުލުން ދޭން ޖެހޭނެއެވެ. އެގޮތުން ތިމާގެ ނަފްސާއި ގޯތި ގެދޮރާއި، މިސްކިތްތަކާއި، މަދަރުސާތަކާއި، އޮފީސްތަކާއި މަދަރުސާތައް ސާފުތާހިރުކޮށް ބަލަހައްޓައި، ސާފުތާހިރުުކަމާ ފުށޫއަރާ އެންމެހާ އާދަތަކުން ދުރުހެލިވާން ޖެހެއެވެ. އަދި ބިދޭސީން ގެންގުޅޭ ފަރާތްތަކުންވެސް އެމީހުންގެ ބެލުމުގެ ދަށުގައި ތިބޭ ބިދޭސީންނަށްވެސް ސާފުތާހިރުވުމަށް ބާރުއަޅަން ޖެހެއެވެ."\nނުރައްކާތެރި ވައިރަހެއް ފެތުރެމުންދާ މި ދަނޑިވަޅުގައި ސިއްހީ މާހިރުންދޭ ލަފައާއި އިރުޝާދުތައް ބަލައިގަނެ، އެއަށް އަމަލު ކުރުމަކީ ލާޒިމު ކަމެއް ކަމަށްވެސް ހުތުބާގައި ބުނެފައިވެއެވެ.\n"ނުރައްކާތެރި ވައިހަރެއް ފެތުރެމުންދާ މިފަދަ ދަނޑިވަޅެއްގައި ސިއްހީ މާހިރުންދޭ ލަފައާއި އިރުޝާދުތައް ބަލައިގަނެ، އެއަށް އަމަލު ކުރުމަކީ ލާޒިމު ކަމެކެވެ،" ހުތުބާގައި ބުންޏެވެ.\nއެގޮތުން ރައްޔިތުން ކަންބޮޑުވެ މާޔޫސްވާ ފަދަ ވާހަކަތައް ނުދެއްކުމާއި، ސާބިތުނުހިފޭ ދޮޮގު ހަބަރުތައް ނުފެތުރުމާއި، ތަންތަނަށް އެއްވެ ގައިގޯޅިވެ ނޫޅުމަށް ސިއްހީ މާހިރުން ކެނޑިނޭޅި ލަފާދެމުންދާކަން ހުތުބާގައި ފާހަގަކުރިއެވެ.


SAFF Championship ge molhu landu kula kohdhin photographer | Mihaaru\nސާފް ޗެމްޕިއަންޝިޕުގެ އެންމެ މޮޅު ލަނޑު ކުލަކޮށްދިން ފޮޓޯގްރާފަރު\nމިގްދާދު ސާފް ޗެމްޕިއަންޝިޕް ކަވަރޭޖުގައި ގައުމީ ފުޓްބޯޅަ ދަނޑުގައި\n22 އޮކްޓޯބަރ 2021 - 11:56\nނިމިދިޔަ ސާފް ޗެމްޕިއަންޝިޕްގައި ބަންގްލަދޭޝްއާ ދެކޮޅަށް ރާއްޖެ ކުޅުނު މެޗުގެ 55 ވަނަ މިނެޓްގައި ލިބުނު ކޯނަރަށް ދިވެހި ޓީމު ތައްޔާރު ވަނީ އެވެ. އިތުރު ކުޅުންތެރިން ވެސް ކުރިއަށް ޖެހިލައި ބަންގްލަދޭޝްގެ އޭރިއާ ތެރެ ފުރާލި އެވެ. ދަނޑުގެ އިސްތިހާރު ބޯޑުތައް ބިއްދަށުގައި ތިބި ދިވެހި ފޮޓޯގްރާފަރުންނާއި ކެމެރާމަނުން ވެސް ތައްޔާރުވި އެވެ.\nދަނޑުގެ އިރުމަތީ ފަރާތު ކަނާދިމާލުގައި ހުރި ފްރީލާންސް ފޮޓޯގްރާފަރު އަހްމަދު މިިގްދާދު ރުޝްދީ ތައްޔާރުވި ގޮތް ތަފާތެވެ. އޭނާ އަށް ފެނުނީ، ރާއްޖޭގެ ހަމްޒާ މުހައްމަދު (ހަމްޕް) އޭރިއާ ތެރެއަށް ވަންނަ ތަނެވެ. އޭގެ މަދު ސިކުންތުކޮޅެއްގެ ތެރޭ މިޑްފީލްޑަރު ހުސައިން ނިހާން (ނިހާޓް) ވެސް އޭރިއާގެ ބޭރުގައި މަޑުކޮށްލި އެވެ.\nމިގްދާދުގެ ފޯކަސް ހުރީ ހަމްޕް އަށެވެ. އެ މެޗުގައި އޭގެ ކުރިން ވެސް ހަމްޕްގެ ދައުރު ބޮޑުކޮށް ފެނުމުން ކަމަށް ވެސް ވެދާނެ އެވެ. ދަނޑުގެ ފެންސް މަތީ ކެމެރާގެ ޒޫމް އަޅުވާލައި ސެޓްކޮށްލުމަށް ފަހު ކެމެރާގައި ލޯ ޖަހާލައިގެން އޭނާ ނަގަމުން ދިޔައީ ހަމްޕްގެ ފޮޓޯތަކެވެ. ކޯނަރުނަގައި ރާއްޖެއިން ލަނޑު ޖަހައިފި އެވެ. ރާއްޖެ އަށް ލަނޑު ކާމިޔާބުކޮށްދިނީ ހަމްޕް އެވެ.\nރާއްޖެއިން ނެގި ކޯނަރު ބަންގްލަދޭޝްގެ ކުޅުންތެރިން ދިފާއު ކުރުމުން އޭރިއާގެ ބޭރުގައި ހުރި ހުސައިން ނިހާން (ނިހާޓް) ބޮލުން ބޯޅަ ދިނުމުން ހަޕްމު ވަނީ ވެއްޓިގެންފައި ބައިސްކަލް ކިކަކުން އެ ބޯޅަ ގޯލްގެ ތެރެއަށް ވައްދާލައިފަ އެވެ.\nHampu ge bicycle kick goal, aadhayaa hilaafu molhu landeh\nހަމްޕުގެ ބައިސްކަލް ކިކް ގޯލް، އާދަޔާހިލާފް މޮޅު ލަނޑެއް\nލަނޑު ޖެހުމުން ދިވެހި ސަޕޯޓަރުން ފޯރި އަރުވާލައި ފެންސް މަތިން ވެސް އެރި އެވެ. މިގްދާދު ކައިރީގައި ހުރި ފޮޓޯގްރާފަރު އަހާލީ އޭނާ އަށް ސެލެބްރޭޝަންގެ މަންޒަރު ނެގުނުތޯ އެވެ. ދަނޑަށްދާ ފޮޓޯގްރާފަރުން އެންމެ އިސްކަންދޭ މަންޒަރަކީ ގޯލް ސެލްބްރޭޝަން އަތުލުމެވެ. އެއީ މެޗުގެ ފޮޓޯ ސްޓޯރީއެއް ހަދާއިރު އެންމެ މުހިންމު މަންޒަރަށް ވާތީ އެވެ.\n"އަޅުގަނޑު ބުނިން އަޅުގަނޑަށް ނުނެގުނޭ ސެލްބްރޭޝަނެއް،" ކައިރީގައި ހުރި ފޮޓޯގްރާފަރަށް ދިން ޖަވާބު މިގްދާދު ކިޔައި ދިނެވެ.\n"ދެން އަޅުގަނޑު ބަލާލީ އަޅުގަނޑަށް ނެގިފައި ހުރި ފޮޓޯތައް. ބެލިއިރު މިގަނޑު އިނީމަ ވަރަށް ބޮޑު ހިތްހަމަޖެހުމެއް ލިބިއްޖެ. އެނގިއްޖެ މި ފޮޓޯ ގަނޑު ވާނެކަން ވަރަށް މުހިންމު ފޮޓޯއަަކަށް."\nހަމްޒާ މުހައްމަދު ބައިސްކަލްކިކަކުން ލަނޑު ޖަހަނީ. --- ފޮޓޯ: އަހްމަދު މިގްދާދު ރުޝްދީ\nހައި ކޯޓުގައި ވަޒީފާ އަދާކުރާ މިގްދާދު، 22، އަތުގައި އޭނާގެ އަމިއްލަ ކެމެރާއެއް ނެތެވެ. އޭނާގެ އޮތީ ފޮޓޯ ނަގެމުގެ ޝައުގުވެރި ކަމެވެ. އޭނާގެ ފޯނުން ނަގާފައިވާ ބައެއް ފޮޓޯތައް ސޯޝަލް މީޑިއާގައި ހިއްސާ ކުރުމުން އަގަށް ފޮޓޯ ނަގައިދޭން އޭނާ އަށް އޮފާތައް ލިބިފައި އެބަހުއްޓެވެ.\n"އެބަހުރި ލިބިފައި ޕޯސްޓް ވެޑިން ޝޫޓް ފޮޓޯ ނަގަން ވެސް ރިކްއެސްޓް ލިބިފައި. އަޅުގަނޑު ބުނަން ފޮޓޯ ނަގައިދީފަނަމޭ. އެކަމަކު ފޯނުންނޭ ނަގަނީ،" އޭނާ ބުންޏެވެ.\nސޯޝަލް މީޑިއާގައި އޭނާ ހިއްސާކޮށްފައިވާ އެފަދަ ބައެއް ފޮޓޯތައް ފެނުމުން، އެއީ ފޯނުން ނަގާފައިވާ ފޮޓޯތަކެއް ކަމެއް އެއްވެސް މީހަކަށް ގަބޫލެއް ނުކުރެވެ އެވެ.\nމިގްދާދު ފޮޓޯ ނަގަނީ.\n"ކޮންމެ މީހަކު ވެސް އަހާލަނީ ކެމެރާއެއް ނުގެންގުޅެންހޭ، އެއްވެސް މީހަކަށް ގަބޫލެއް ނުކުރެވޭ އެ ފޮޓޯތައް ނަގާފައި ހުރީ ފޯނުން ކަމެއް،" އޭނާ ބުންޏެވެ.\nސާފް ޗެމްޕިއަންޝިޕް ކަވަރު ކުރަން ނޫސްވެރިންނާއި ފޮޓޯ ގްރާފަރުން ރަޖިސްޓްރީ ކުރަން ހުޅުވާލުމުން މިގްދާދު ވެސް ފޯމް ހުށަހަޅައި ރަޖިސްޓްރީ ކުރީ ކޮންމެހެން އޭނާ އަށް ފޮޓޯ ނަގަން ދެވޭނެ ކަމަކަށް ނޫނެވެ. ސާފް ޗެމްޕިއަންޝިޕް ފޮޓޯ ނަގަން މިގްދާދު ދަނޑަށް ގެންދިޔަ ކެމެރާ އަކީ އޭނާގެ އަމިއްލަ ކެމެރާއެއް ނޫނެނެވެ. މ. ކޮޅުފުއްޓަށް ނިސްބަތްވާ މިގްދާދު ގްރޭޑް 11، 12 އަށް ކިޔެވީ އެ އަތުޅު މުލީގައި ހުންނަ، މ. އަތޮޅު ތައުލީމީ މަރުކަޒުންނެވެ. އޭނާ ދަނޑަށް ގެންދިޔަ ނިކޮން ކެމެރާ އަކީ އެ ރަށުގައި އޭނާ ކިޔަވަން ހުރި ގޭގެ މީހަކު ގެންގުޅުނު ކެމެރާ އެކެވެ.\nސާފް ޗެމްޕިއަންޝިޕަށް މިގްދާދު ބޭނުން ކުރި ކެމެރާ\n"މުބާރާތް ކައިރިވީމަ ގުޅާފައި ބުނީ ކެމެރާ ފޮނުވާލަ ދޭންވީނޫންހޭ. މުބާރާތުގައި ފޮޓޯ ނަގަން ލިބިގެންނޭ މި އުޅެނީ،" މިގްދާދު ބުންޏެވެ.\nއެ ކެމެރާ އަކީ ފޮޓޯ ޖާނަލިޒަމަށް ބޭނުން ކުރެވޭ ވރަށް ވުރެ އާދައިގެ ކެމެރާ އެކެވެ. އެކަމަކު އެ ކެމެރާއިން އޭނާ ނެގި އެންމެ މުހިންމު ފޮޓޯވީ ސާފް ޗެމްޕިއަންޝިޕްގެ ތާރީހުގައި އެންމެ މުހިންމު އެއް ފޮޓޯ އަށެވެ. ބައިސްކަލް ކިކަކުން ހަމްޒާ ވައްދާލި ލަނޑަކީ، 28 އަހަރުވީ މުބާރާތުގެ ތާރީހުގައި ޖެހި އެންމެ މޮޅު ލަނޑެވެ. އަދި ރާއްޖޭގެ ގައުމީ ޓީމަށް ވެސް ކުޅުންތެރިޔަކު ޖަހައިދިން އެންމެ މޮޅު ލަނޑަށް އެ ލަނޑު ވާނެ އެވެ.\nމިގްދާދު ނެގި އެ ފޮޓޯ ރާއްޖެ އާއި ރާއްޖެއިން ބޭރުގެ މީޑިއާތަކުން ވެސް ބޭނުން ކުރި އެވެ. އަދި ސާފް ޗެމްޕިއަންޝިޕާ ގުޅިގެން ސޯޝަލް މީޑިއާގައި އެންމެ ގިނައިން ދައުރު ކުރި އެއް ފޮޓޯ އަކީ ވެސް މިގްދާދުގެ ކެމެރާއިން ނެގި އެ ފޮޓޯ އެވެ. ނޭޕާލްގެ އެންމެ މަޝްހޫރު ކުޅިވަރު މީޑިއާ "ގޯލް ނޭޕާލް" ގެ ސާފް ޗެމްޕިއަންޝިޕް ކަވަރޭޖްގައި އެ ނޫހުގެ އޮފިޝަލް ފޮޓޯގްރާފަރެއްގެ ގޮތުގައި ވެސް ހަމަޖެއްސީ މިގްދާދު އެވެ. ގޯލް ނޭޕާލަށް ވެސް މިގްދާދު ފޮޓޯ ފޯރުކޮށް ދިނީ ވަގުތީ ގޮތުން އޭނާ ހޯދި އެ ކެމެރާއިންނެވެ.\n8 ކޮމެންޓް, 78 ރިއެކްޝަންސް\nހާދަ ގަދަ ކޮއްފިއޭ ދޯ\nލަނޑު ޖަހައިދިން މީހާއަށް ލިބުނީ ވަރަށް ފިނި ތަރުހީބެއް. ދަނގަނޑޭއަށް ނުވީމަކަން ނޭގެ\nއެއީ ހަމަ 1ވަނައިގެ ލަނޑެއް. ޓިވަރުގެ ފޮޓޮއެއް އަތުވިކަންވެސް ރަނގަޅު. ނޭނގިތިއްބައި ޖެހި ބޯޅައެއް . ވަރަށް ހުށިޔާރުވީމައި ތިފޮޓޯތި އަތުވީވެސް. މިޤުދާދަށް ޝުކުރިއްޔާ. އެފަދައިން ހަމޒާޔަށްވެސް.\nޝުކުރިއްޔާ، ވަރަށް ހިތްގައިމު!\nބޯޅަ ކުޑަކޮށް ނުސާފު. ސާފު ނަމަ ވަރަށް މޮޅު ފޮޓޯއެށް. ބޯޅާ ޖަހާ ބޭފުޅާގެ އަތް އެއްކޮށް އެރިނަމަ ރަގަޅު. ބިމުން ތަންކޮޅަކާ އެކު. ކުރި ހިއްވަރަށް ސާބަސް. އަދި ވާނެ.\nކޮންމެފޮޓޯއެއްވެސް ވާހަކައެއް ބުނެދެއެވެ.\nމަރުޙަބާ ދާދު...ދާދުގެ ހުނަރުވެރި މަސައްކަތް ފެނިފަ ބޭބެ ވަރަށް އުފާވެއްޖެ.. ރަނގަޅު ގޮތުގަ ތި ހުނަރުގެ ބޭނުން ހިފާނެކަމަށް އުއްމީދު ކުރަން...\nއެފްއޭއެމުން ދެން އޭނާއަށް ފަހުގެ ކެމެރާއެއް ގަނެދީ އެކަމުގެ އަގު ވަޒަންކުރަންވީނުންތޯ؟ އަސްލު ރަގަޅު ފެންވަރުގެ ކެމެރާއަކުން ނެގިނަމަ ގައުމީ ބޭނުންތަކަށްވެސް މިފޮޓޯ ވަރަށް މުހިންމު ދައުރެއް އަދާކުރެވިދާނެ.